
Praemonenda. 

Ciceronis librorum qui inscribuntur De oratore magnas 
partes Servati Lupi temporibus desideratas esse condicione 
evincitur codicum M(utilorum) s. IX/X, qui per saecula usque 
ad hanc aetatem manserunt: A(brincensis) 238, E(rlangen- 
sis) 848, H(arleiani) 2736. Ex his aut eorum certe consimilibus 
deducti sunt alii recentiores (m) ut Erlangensis alter 303 (e), 
Lagomarsiniani (Lg.m 2,4,13,32,36, Ottobonianus 1259 (o) s.XIV 
vel XV ineuntis, sane ipsi quoque mutilati et a doctis aut sciolis 
modo haud infeliciter modo Musis aversis emendati. Nec 
potiores legit mss. Franciscus Petrarca, qui hos libros oratorios 
ita truncatos evasisse conqueritur, ita foedatos, „ut proprie 
melius fuerit periisse“ (ep. rer. famil. XXIV, 4). 

Integrum vero exemplar anno demum 1422 innotuit, quo 
Qerardus Landrianus episcopus Laude Pompeia librum vetustis¬ 
simum repperit, qui arca ecclesiae multum temporis delituerat. 
Quem cod. tunc exoptatissimum cum Qasparinus ille Barziza 
accepisset, Cosmus quidam Cremonensis mandatu eius primum 
exemplar Mediolani exarandum curavit totum hoc scriptum 
continens litterisque bene explicatis. Et mox tota Italia 
codd. integris repleta est, ipse vero L(audensis) non multo post 
quod videatur deperiit. 

Cuius classis et alii nunc in bibliothecis conservantur et 
O(ttobonianus) 2057 ac P(alatinus) 1469, quorum O non multis 
mensibus post L detectum secundum priorem subscriptiunculam 
perfectus est (cf. Heerdegen, ed. Cic. orator. 1884 proli, 
p. XVI). 

Atque inde a primis editionibus typis impressis usque ad 
s. XIX ineuntis lacunosis codd. fere neglectis integrorum familia 
pro praestantissimo textus constituendi fundamento habebatur. 
Sed cum Ellendtius in editione a. 1840 vir summa doctrina 
acerrimoque iudicio praeditus imprimis secundum codd. quosdam 

mutilos aevi recentioris (Lg. m 2, 4, 13, 32, 36) textum recen¬ 
suisset, antiquiores quoque mutili recogniti excussi magis 
magisque ab editoribus adhibiti sunt. Immo Fridericus in 
editione Teubneriana tantummodo fere in M ac praecipue in H 
acquiescendum integrosque multo minoris aestimandos esse 
censuit. De OP vero quid sentiat, hisce, ut ipsius verbis utar, 
enarrat: „OP zeigen iiberall das Bestreben, einen lesbaren Text 
zu bieten. Dieses geschah durch eine scheinbar iibersichtlichere 
oder auf falscher Eleganz beruhende Wortverstellung, durch 
das Einleimen erklarender Qlossen in den Text, durch Verkniip- 
fung der Satzglieder mit Partikeln, durch den grammatikalen 
Ausbau pragnanter Konstruktionen, durch das Zusammenflicken 
verschiedenerLesarten in eine, durch dieUmbildung unverstand- 
licher Worte in lateinische, und ahnliche Arbeit. Kurz, wahrend 
wir in den mutili unmittelbare Abschriften ihrer Vorlagen 
haben, in denen Anderungen des urspriinglichen Textes weit 
hinter diesen Vorlagen selbst zuriickliegen, sehe ich in OP nicht 
solche des Laudensis selbst, sondern Abschriften, und nicht ein- 
mal sorgfaltige, eines auf Qrundlage des von Cosmus besorgten 
apographon wohl durch Barziza iiberarbeiteten Textes“ (Fleck. 
Jhrb. 135. 79.). 

Sed licet M sat religiose ex archetypo suo transscripti sint, 
tamen et Fridericus saepius agnovit iam in hoc libro cum verba 
scriptoris ineptissimarum lectionum farragine quadam inquinata 
esse ut II. 193 crati pro ‘gnati’, 195 adelictum pro ‘adflictum’, 
196 sine rati pro ‘miseratio’, 209 non gessit pro ‘longe’, tum 
plurima esse verba variis de causis omissa. Huiusmodi locis 
plerumque ad integros refugit. Sed ubicunque aliqua fieri posse 
sibi persuaserat, suos secutus mutilos verba quae in M desunt 
in L leguntur condemnatorum instar in vincula coniecit, oratio¬ 
nem vero exornatam atque elegantem circumcidit et amputavit. 
Atque eo processit in verbis delendis, ut et verba, quae non 
solum in integris sed etiam in compluribus codd. mutilis 
exstarent, secludere non dubitaret. Nec non, quo studio codd. 
M atque amore erat, vel ea mutare ex suopte arbitrio ausus est, 
de quibus M cum integris convenirent, ut verba quaedam in M tra¬ 
dita servarentur quae corrupta esse aliis quidem doctis placuisset. 

Hanc viam atque rationem laudavit Wilkinsius, qui in altera 
editione (Oxonii 1892) commentario instructa integrorum lec¬ 
tiones paene neglexit, in altera minore (Oxonii 1901) paucissi¬ 
mas nec eas semper accurate adnotavit(cf.Stangl,Woch.f.Klass. 
Phil. 1903. 97 squ.). Alii vero monuerunt, ne libri integri nimis 
codd. M postponerentur ut doctissimi Ammonius (Bl. f. d. bayr. 
Gymn. 28. 621, Burs. 105. 225), Krollius (N. J. 1903. 681 2 ), 
Pichonius (mei. Havet, Paris. 1909. 361). 

Stanglius vero qui codd. utriusque classis peritissimus existi¬ 
matur, multo plus et OP et alios integros ad scriptum edendum 
(1893 Pragae et Lipsiae) adhibuit, etsi M melioris fidei esse sibi 
persuasit, et Courbaudius in editione libri primi (Paris. 1905) 
hanc classem pluris esse illa negavit (p. LXIX.). 

Sed utrius partes sequendum sit, Friderici an Stanglii an 
neutrius, aut quae ratio intercesserit inter L et exemplaria 
integra servata, cum adhuc ambigatur, Stanglius ipse suasit (D. 
Lit. Ztg. 1891. 1783 sq.), ut accuratius de integrorum familia 
disputaretur sicut Stroebelius de M egerit (act. philol. Erlang. 
III. 1 sqq.). 

Sed nos huic tantummodo rei operam dabimus, ut anqui¬ 
ramus, quae auctoritas sit in libris OP utpote quorum lectiones 
'si non omnes, at certe plurimas magna diligentia et labore a 
Friderico adnotatas esse Stanglius professus sit (1. 1. 1783, non¬ 
nullos errores correxit Kornitzerus Zeitschr. f. ost. Gymn. 1892, 
713 squ.). Ipsius autem viri doctissimi apparatum criticum 
„omnibus quicunque sunt uberiorem" adhuc emissum non esse 
et alii et ipsi valde dolemus. 

Ceteros autem integros, qui OP nec antiquiores nec 
potiores esse videantur, quot quidem usque adhuc accuratius 
inspecti sint, raro cauteque assumemus. Namque nec satis de 
iis ab Ellendtio docti sumus et quaestionem minus contortam et 
difficilem fore speravimus, si OP soli in disputationem vocaren¬ 
tur. Qua re disceptata quae ratio inter OP ceterosque integros 
intersit, expeditius alios visuros esse existimamus. Hoc autem 
Ellendtio quidem auctore dici potest OP compluribus lacunis 
ac corruptelis propriis ab omnibus integris differre. Veluti 
his locis: 

II. 75 ‘decantet' dicat et OP, 83 ‘omninoque’ omnino. 
Cum OP, 327 ‘in ignem impositast’ om. OP, III. 136 ‘nulla 
cognitione rerum’ om. OP, 175 ‘vitium est et tamen eam 
coniunctionem’ om. OP add. 0 2 , 188 ‘ad persequendum -r- ista’ 
om. OP, 226 ‘Ego vero inquit Crassus ac doleo quidem illos 
viros in’ Ego vero inquit illos viros qui OP, 224 ‘deinde (quae¬ 
cunque)’ deindeque OP, 227 ‘quod tamen interius’ quoddam in 
inferius OP, 212 ‘(quandoque) deceat’ id deceat OP. 

Quod vero Reisius (diss. Argent. XII. p. 100) edixit nihil 
impetrari, si quasi tabellae conscriberentur, e quibus appareret, 
quot et quales errores in M et integris essent commissi ac 
quousque classis utriusque fidem sequi possemus, nos non 
veremur, ne in hoc opere suscipiendo vituperemur. 

Plurimis enim locis, utra scriptura verior sit, nec ex 
significatione sententiae nec ex dicendi ratione qua Cicero utitur 
patet. Quae diiudicari non possunt, nisi cognitum habemus, 
quae fides in singulis codd. sit. Deinde si saepius alterius fami¬ 
liae scribas eodem modo errasse invenerimus e. g. in solvendis 
quibusdam scripturae compendiis, facilius locos dubios et 
salebrosos reficiemus. 

Ceterum satis habebimus eas huius scripti partes diligentius 
perscrutari, in quibus OP cum tribus illis M antiquissimis con¬ 
ferre possumus, dico II. 19—50, 60—90, 92—233, 288—III. 17, 
110—148, 171—230, lectiones autem alibi inventae rarius 
asciscentur. Restat ut Friderici Marxii prolegomenis ad aucto¬ 
rem ad Herennium scriptis (ed. Lipsiae 1894) permulta me 
debere grato animo hic confitear. 


Caput I. 

Quae ratio inter L et mss. OP intercesserit. 

Cum exquirere in animo habeamus, quanti ea facienda sint 
quae in libris OP qui vocantur integri leguntur, summi nostra 
cognovisse refert, num ex ipso L „ipsa intuitione religionem 
quandam mentibus hominum inferente" originem duxerint. Atque 
Heerdegenius id ipsum colligi posse autumavit et ex verbis: „Ex 

vetustissimo Codice" subscriptionis in P altera manu adscriptae 
(proll.p.XlV) et multis ex scripturae in O vitiis quae vocibus male 
distinctis nata sunt. Quocum viro docto consenserunt et alii de 
hac re et Sabbadinius (Riv. di fil. XVI. p. 113) atque Antonius 
Cima (ed. 1. I 2 Augustis Taurinorum 1911 p. 152) quibus cod. 
P Cosmi apographon ipsum esse visus est. 

Quibus suo iure Stanglius (Bl. f. d. bayr. Qymn. 21. 24 sqq.) 
oblocutus est. Nam in OP eadem capitula isdem locis spatiis 
vacuis relictis distincta sunt. L autem illum interpunctionibus 
caruisse cum cod. F(lorentini) Magi. I, 1, 14 habitu ostenditur, 
quo sine ulla dispositione capitum Orator et Brutus traduntur, 
tum hac nota in Ottobon. 1592 (B) similiter atque in N(eap.) 
IV B 36 ad Bruti § 49 verba ‘Et Graeciae’ adnotata: 

„In veteri continuat testus ubique sine capitulo vel testiculo, 
verum unde hec c\ tu mi Guar. intellegis 44 (cf. Stangl. Bl. f. d. 
bayr. Gymn. 21. 40, Reis, diss. Arg. XII. p. 16.). 

Quare cum interpunctiones L prorsus deessent, conse¬ 
quitur, ut aut uterque liber manu scriptus non ex illo ipso, sed 
ex apographo quodam eius emanarit, in quo capita adiecta 
erant, aut alter ex L transcriptus alterius velut parens fuerit. 

Neque vero unum ex ipso L haustum eiusque ad effigiem 
alterum expressum esse probabile est his de causis. 
Namque primum duo illi tam nitide atque ita non cunctanter 
exarati sunt, ut Fridericus qui eos contulerit L „non sat a 
plerisque legibilem" neutrius exemplar esse posse iudicarit 
(Fleck. Jhrb. 135. 75), verum ex eo codice deductos eos esse 
cuius litterarum effigies facilior esset recognitu. 

Tum — quod plus valet — quibusdam locis in P verba 
omissa sunt quae in O scriptura continua leguntur ut II. 164 
‘non -r- tradidit’, 121 ‘et moveantur’, et vice versa, etsi rarius 
hoc accidit: veluti III. 175 ‘si efficitur coniunctione verborum* 
extat in m MP, non in O, 

Nec vero probabile est has voces non ita multas, quae in 
altero tantum ms. inveniuntur, ex alio quodam cod. assumpto 
decerptas esse. Hoc enim tenendum est codd. OP, ut sunt prae¬ 
clarissime exornati, doctorum in usum scriptos non esse (Stangl., 
1. 1. p. 42). Quod vero utriusque ordo verborum aliquoties inter 

se discrepat ut II. 36 M ‘hac arte’, O ‘hac una arte’, P ‘hac arte 
una’; ibidem AE ‘alia aliqua arte’, O ‘aliqua alia arte’, P ‘illa ali¬ 
qua arte’ — crebro enim ‘ille’ et ‘alius’ inter se confunduntur (cf. 
Marx, auct. ad Her. prolh p. 29) —, 262 ‘inquit’ M, ‘inquit mihi’ 
O, ‘mihi inquit’ P, facile ita potest explicari, ut in eo libro ex quo 

OP quasi rivuli derivati sint, exstitisse suspicemur ‘hac 

ah qua arte ’ inquit ver bumque superscriptum hic in O illic in 
P collocatum esse. Aliae autem illorum differentiae sicut 
in gemellis fieri solet minutae sunt, ut de iis agere super¬ 
sedeam. 

Itaque cum neutrum ad alterius exemplum factum esse 
pateat, plurimorum opinioni assentandum est OP non L ipsius 
apographa esse, sed libri alius quem i(ntegrum) nominabimus. 
Ne non recte hoc intellegatur, Stanglius littera J universos 
libros qui hoc scriptum totum et integrum exhibent signavit, 
cum in hac dissertatione solus archetypus codd. OP in littera i 
intellegendus sit. 

Brutum vero quem primum ex L se transcripsisse Blondus 
gloriatur (Detlefsen, Verh. d. Phil. Vers. in Kiel 1870, p. 98), 
aliunde in O additum esse statuemus, cum in P non legatur. 

Multo difficilius scilicet neque eiusdem fortasse momenti est 
enucleare, quinam cod. i composuerit et interpunxerit. In 
subscriptione cod. O altera (Heerdegen, proli, p. XVII) anno 
1425 i. e. tribus annis post ms. ad finem perductum adscripta 
Franciscus Bossius episcopus Cumanus laudibus effertur quam 
maximis, „propterea q(uo)d primum ueterem . . . codicem non 
sat a plerisque legibilem ob antiquarum litterarum effigiem 
stilumque incognitum in latinas et explicatas bene litteras stu- 
dioseque interpunctas sum(m)a diligentia renouauit.“ (Heerd. 
'proli, p. XVII.). Iurene primus interpunxisse exemplar dicatur, 
non minus dubium est quam an „litteras interpunctas 44 merito, 
ut Stanglius voluit, et ad capitula referendum sit (1. 1. p. 41). 
Utut res se habet, i in primis libris nostro iure numerabimus* 
qui et scripti partes „nuper repertas 44 comprehenderint. Namque 
L exploratus non multo ante a. d. IV Id. Iun. 1422 percrebruisse 
videtur, cuius primum in Poggii epistula hoc die data mentio 

fiat (Detl. 1. 1. p. 97). O vero secundum priorem subscriptiun- 
culam 1422 „die paenultimo novembr(is)“ (Heerd. proli, p. XVI) 
perfectum aliquanto saltem ante exarari coeptum esse ex arti¬ 
ficiosa scribendi ratione colligitur. Sed P quo tempore confec¬ 
tus sit ignoramus. 

i autem utrum pro exemplari Landriani in usum a Cosmo 
(cf. p. 7) „nude et inornate 14 composito habendus sit an ex codice 
Barzizae proprio, quippe qui L in scriniis habuerit, descriptus sit, 
disceptare non audeo. 

Dicuntur Orator quidem et tres De oratore libri ex L 
non nisi semel scilicet a Cosmo ante annum 1428 transcripti 
esse, quo anno Lamola ille doctus hoc scribit Ouarino Vero¬ 
nensi: „hic autem codex (sc. L) . . ab istis in quorum manibus 
(sc. est) quique ex eo accurato exemplari exemplum quod uul- 
gatum undique est traduxerunt summis ignominiis adfectus est“ 
(Sabbadini, riv. di fil. XIV 425 sqq.). Quid vero? Suo ille iure 
enuntiavit ex ipso L unum tantum exemplum exscriptum esse? 

Age nunc quaeramus, id quod plurimum interest, quae ratio 
intercedat inter L et i, qui cod. haud difficile recuperatur, quo¬ 
niam OP raro, ut supra diximus, inter se dissonant. Si Cosmus 
aut quisquis fuit, qui archetypum i perfecit, ad litteram cod. L. 
transcribendo reddidisset, in textu restituendo simplici sane ra¬ 
tione critica neque difficili uteremur. Atque fore probabile est, 
ut comparantibus nobis utriusque familiae scripturas pervetusti 
atque integri B apographum multo lacunosis praestantius 
videretur. Namque cum litteras cod. L paene incognitas 
paucissimi scirent legere (Detl. p. 98), nescio an s. VIII sive 
IX recentior non fuerit (cf. Stangl, Tulliana, progr. Luitpold- 
Qymn. Muenchen 1897 p. 5). Sed esse puto, cur merito addu¬ 
bitemus, an i ex solo L fluxerit. Nam si quis diligentius libro¬ 
rum de quibus agitur partes M cum i communes inspexerit, 
subinde item in i peccatum esse atque in M cognoverit. Velut, 
ut alia omittam, in quibus scrupulus quidam restat eosque locos 
quibus M partim servati sint partim deficiant, de his locis edi¬ 
tores suo iure, opinor, consentiunt eodem naevo universos M 
ac i depravatos esse: 

II. 23 ‘Sic enim res sese habet, ut . . gestiant ac . cupiant 4 

gestiunt; cupiunt Mi, 36 ‘si quisquam dicitur nisi orator formare' 
dicit Mi, 38 ‘(multi,) medicus’ medici Mi, 66 ‘controversias quae 
temporibus . . notatae sunt’ notae Mi, 80 ‘augendi causa' 
agendi Mi, 84 ‘doctiores’ doctores Mi, 89 ‘ad discendum’ dicen¬ 
dum Mi, 119 ‘qua ratione’ qua oratione Mi, ib. ‘certis dicendi 
luminibus’ ceteris Mi, 147 ‘Et sic’ Et si Mi, 172 ‘paria compara¬ 
bimus’ paria . . mus HA (sp. v. interp.), E s. 1.), paria Vat. 
Regin. 1762 (R), i, 173 ‘recita enim tabulas’ recito Mi, 214 
‘emissum est’ emissa est Mi, 227 ‘maior contentio’ maior contio 
M, contio maior i, 229 ‘praetermittendarum’ praetermittendum 
Mi, 299 ‘dicitur . . . pollicitus esse’ pollicitum Mi, 310 ‘homines’ 
omnes Mi, 317 ‘est spectandum’ ex pedandum M, exspectandum 
est i, 341 ‘0. Tuberoni’ p M, Publio i, 357 ‘affigi’ effingi Mi, 
III. 4 ‘pigneribusque ablatis’ allatis Mi, 4 ‘esse ferebantur’ 
(i. e. ee f.) efferebantur Mi, ib. ‘me his’ meis Mi, 110 ‘vi’ ut Mi, 
115 ‘aut cum quaeritur’ ut Mi, 121 ‘posmeridianae’ promeri- 
dianae Mi, (cf. or. 157 ‘posmeridianas quadrigas quam post¬ 
meridianas quadrigas lubentius dixerim’), 198 ‘audere’ audire 
Mi, 216 ‘lene asperum’ leue Mi. 

Adnotandum autem est locos aliquot quos in Mi corrupte 
scriptos esse attulimus, in quibusdam m emendando ante sa¬ 
natos esse quam L repertus est. In Lg. m(utilis) enim, quo¬ 
rum parentem A esse multa indicia sunt (Frid. adn. cr. p. VI), 
optime correctum est Ellendtio auctore: II. 38 ‘medicus’, 80 
‘augendi’, sic etiam cod. e; 119 ‘ratione’, 147 ‘sic’, 299 ‘pollicitus’, 
III. 4 ‘ablatis’, ib. ‘me his’. 

Hic quaesiverit quispiam: „Cur omnia haec laboriose 
constipasti, quae iam in L casu et fortuito eodem modo atque 
in M aut in archetypo et M et L errata erant?“ Quid vero 
tu, quod nonnunquam eadem in i detracta sunt, eadem in M? Ut 

II. 73 ‘non sane quem ad modum <ut> in clipeo eidem 
artifex minora illa opera facere discat laborabit.’ ut om. Mi. 
Iniuria Pideritus ‘eidem artifex’ quod in Mi invenitur delevit. 
312 ‘vel argumentis <nostris> confirmatis vel contrariis reiu- 
tatis’. nostris om. Mi, 343 ‘quorum aliast <alia> ad laudationem 
aptior’ alia om. Mi, 343 ‘<in> ingenii, facultate’ in om. Mi, 356 
‘<in> ingeniis nostris’ in om. Mi, 358 ‘<et> similium verbo- 

rum’ et om. Mi, III. 117 ‘<ut> rex et tyrannus’ ut om. A 1 E H i, 
145 ‘repente <te>’ te om. Mi. 

Etiam § 200 nonnulla verba post ‘moveantur’ in M et i 
omissa esse Fridericus recte statuit. Nam quod Stanglius 
quicquam desiderari negans mutavit ‘putet’ et ‘moveatur’ pro 
‘putent’ et ‘moveantur’, refellitur mea quidem sententia collatis 
or. 127—129; neque hoc ferri potest: ‘orator ita conformandus 
est et verbis et sententiis, ut . . . cum venustate moveatur \ 

Accedit vero aliud ad hoc quod quaeritur diiudicandum 
maximi momenti: quod inter versus scriptoris eadem verba 
spuria vel simillima, quamvis pauca sint, in i irrepserunt atque 
in M (cf. Stangl, Tuli. p. 50). Legitur enim hoc: II. (44) ‘Sed 
non omnia quaecunque loquimur, mihi videntur ad artem et 
ad praecepta esse revocanda. (45) Ex eis enim fontibus unde 
omnia ornamenta dicendi [praecepta Mi] sumuntur, licebit 
etiam laudationem ornare neque illa elementa desiderare . .* 
‘praecepta’ inclusum est, quia sententiae antecedenti repugnat 
(cf. Ellendt. ad 1.); in Statii versu 257: ‘tdnta confidentia? [estis 
iM=H, — AE hic desunt —] Auferte istam enim superbiam’. 
310 ‘ut ad eorum mentes apud quos agetur [movendas MiJ 
permanare possint’ (cf. Stangl. 1. 1. p. 50), 335 ‘enumerabit com¬ 
moda pacis opum potentiae vectigalium praesidi militum [utili¬ 
tates Mi] ceterarum rerum quarum fructum utilitate metimur, 
itemque incommoda contrariorum’. Opponuntur ‘commoda' 
incommodis, ‘utilitates’ autem coniunctione cum ‘commoda’ non 
iunctum haud immerito Manutius delevit (cf. Stangl. 1. 1. p. 50). 
III. 135 ‘Num, quia ius civile didicerat, causas non dicebat? 
aut quia poterat dicere, iuris scientiam neglegebat?’ in Mi 
additum est 7 non] didicerat’, quod sententiae contrarium est. 
II. 213 ‘In utroque autem genere dicendi et illo, in quo vis atque 
contentio quaeritur, et hoc quod ad vitam et mores accommo¬ 
datur, et principia tarda [sunt Mi Non. p. 392 M.] et exitus tamen 
spissi et producti esse debent. Nam neque adsiliendum statim 
est ad genus illud orationis .... nec cum in eam rationem in¬ 
gressus sis, celeriter discedendum est’, ,,‘sunt’ maxime incom¬ 
modum ad sententiam, quod etsi natura tarda principia sunt, 
tamen sequentia ostendunt Antonium non de hac re, sed de 

praecepto dando cogitare 44 (Eli. ad 1.). Delere ‘sunt' (i. e. s) 
autem, ut plerique censuerunt, concinnitatis causa malim quam 
cum Piderito mutare ‘sint’. Hic sese res aliter habere videtur 
quam locis praecedentibus. Namque cum Nonio teste iam III 
circiter saeculo hanc voculam inculcatam fuisse appareat, fieri 
potest, ut et in integrae familiae archetypum invaserit. Neque 
vero minus probabile hoc existimo ‘sunt’ ex codice quodam 
Tulliano classis mutilae a Nonio sumptum esse quo uteretur. 
Grammaticos enim, rhetores, ipsum Quintilianum (cf. or. 137) 
libris mutilatis vulgatae, quae in usu erat, recensionis usos esse 
plus semel inde elucet, quod locis huius scripti et Oratoris 
ab iis laudatis in optimis libris mss. pares lacunae praebentur 
atque in M, cum in libris integris nihil desideretur. Quare iam 
primis p. Chr. n. saeculis fuisse libros diversi generis ponamus 
necesse est. — Neque aliter de hoc interpretamento iudico de 
quo i cum M et Rufino (Keil, gr. L. VI. p. 568) convenit : III. 182 
‘Quare primum ad heroum nos [dactylici et anapaesti spondei] 
pedem invitat’, quem locum Madvigius apud Henrichsenum (ed. 
Haun. 1830) suo Marte restituit. Huc sane accedunt alia menda 
admodum multa quae M tantummodo parti cum i communia 
sunt, cum alii codd. M desint ut: pro ‘Aelius’ II. 262: heluius 
M=Hi, ordoque verborum perversus est 1.61 ‘Physica ista ipsa 
et mathematica et quae paulo ante ceterarum artium propria 
posuisti’ ipsa quae paulo ante et mathematica et ceterarum 
M=HEi. 

Cum haud ita paucis locis easdem corruptelas, lacunas, 
glossemata in omnibus quicunque exstant M et i invenerimus, 
non iam flocci fecerimus nonnunquam i cum quibusdam M 
congruere, ab aliis discrepare. Ut 

II. 85 ‘ad mediocris oratores’ orator HEi, 108 'quid sit ars’ 
om. HE 2 i, 212 ‘et ex illa lenitate’ et om. Ei, 340 ‘quae spectare' 
ex pectar e Hi, III. 117 ‘discribuntur’ distribuuntur E 1 i, 196 
‘catervae atque concentus’ conuentus E (corr. l) e i, 207 ‘dissu- 
patio’ disputatio Ei, II. 31 ‘magis a veritate ut tu putas’ magis 
ut tu putas a veritate Hi. 

Non modo autem cum M testibus illis antiquissimae scrip¬ 
turae i corruptelas aliquot communes habet, verum etiam cum 

codd. recentioribus m generis emendati, ubi verum in M tra¬ 
ditur. E. g. invenitur: 

II. 34 ‘quae quidem ornate dici graviterque debet’ debeat 
i e (cf. Sor. Pid. a. 1.), 143 ‘in otium soliumque’ solitudinemque 
i o e, 143 ‘ut quae sint in iure vel acute discribere vel ornate 
inlustrare possit’, sunt e i falso, quia in huiusmodi enuntiatis 
attractio quae dicitur modorum usu venire solet. 155 ‘Atque 
ego hoc ex iis saepe audivi’ hoc om. im, 222 ‘in Scaevola’ 
scaevolam le i, at spectat ad ‘sic in Bruto’ quod sequitur, 225 
‘pro di immortales’ proh oei, 228 ‘esse quamvis facetum’ 
quemvis ei, III. 154 ‘ut di’ uidi ei, 219 in versu quodam allato: 
‘adtractatum advenit’ atractum e, attractum i, 227 ‘et idem 
illud ad firmandam est vocem salutare’, affirmandum om. ‘ad’ 
e OP 1 . — 

Quae igitur sunt consequentia? Quae in Mm et i una 
atque eadem ratione cum perversa aut pessumdata, tum suppo¬ 
sita leguntur, nimis multa sunt, quam ut verisimilius duxerim 
isdem omnibus aut casu quodam caeco et ludificante iam L 
fuisse inquinatum aut archetypum codicum LM, qui primis p. 
Chr. n. saeculis scriptus esse videatur (cf. p. 16). Atque hoc eo 
magis improbabile est, quia libris OP, quorum quasi avus L 
est, partes huius scripti et Oratoris in M amissae, quantum 
quidem huius aetatis criticis placuit, satis pure mundeque tra¬ 
duntur neque Brutus gravius vexatus est (cf. Jahn-Kroll, 1908 6 , 
p. 18). Num L corruptelis gravioribus hic paene caruisse cre¬ 
damus, alioquin turpissime esse deformatum? 

Velim audiamus, quomodo primum apographon perfectum 
esse tradatur. Barziza qui a Cosmo primum exemplum facien¬ 
dum curavit, Gerardo Landriano episcopo haec scribit: „Feci 
autem, ut pro illo vetustissimo, ac pene ad nullum usum apto, 
novum manu hominis doctissimi scriptum, ad illud exemplar 
correctum aiium codicem habeas“ (Detl. 1. 1. p. 98). His Bar- 
zizae ipsius verbis hoc clarum fit Cosmum non transscripsisse 
L „non sat a plerisque legibilem", sed correxisse et supplevisse 
exemplum quod ei praesto erat vulgatae recensionis. 

Atque prae hoc testimonio sordet narratio Blondi, qui haec 
refert: „Cosmus . . tres de Oratore libros primus transcripsit “ 

2 

(Sabbadini, riv. di fil. XVI. p. 109). Num putas Landrianum aut 
plerosque alios litterarum studiosos novo tum codice detecto 
desiderasse quicquam aliud quam membranam integram emen- 
dateque scriptam possidere? Minoris certe plurimorum inter¬ 
fuit, utrum ad litteram ex L transcripta esset necne. Nam si 
id ipsum cordi eis fuisset, quidni librorum de inv. et ad Her. 
qui „habebantur“ neque apographon „saec. XV factum esse 
traditur neque L in ed. aliqua librorum de inv. vel ad Her. 
adhibitus est?“ (Marx, proli. 33) A primo autem Cosmi apo- 
prapho et alios codd. integros et OP originem ducere videri 
supra diximus (p. 13). 

Ergo codicem quendam mutilum assumptum esse in recen¬ 
sendo i pro certo putabimus, sane celerius ut primo apographo 
integro confecto exempla propagarentur.*) Qualis codex 
lacunosus adhibitus sit aut quales libri, nos plane fugit. Profecto 
quaedam lectiones generis tantum emendati propriae recensori 
1. i notae erant (cf. p. 17) atque ante L detectum omnia quae 
potuerit antiquiora exemplaria se collegisse Barziza gloriatur 
(Sabbadini, riv. di fil. XVI. 104). 

Nos autem recte explicavisse, qui factum sit, ut passim 
cod. i librarius in eosdem errores delaberetur qui in Mm inveni¬ 
untur, alia re confirmari videtur. Omnibus enim placuit (Frid. 
Fleck. Jhrb. 135. 79, Stangl. Tuli. p. 54 squ.) in i saepissime or¬ 
dinem verborum perversum esse. Atque hoc cum haud raro 
factum esse patet — id quod accuratius infra (p. 70) enucleabi¬ 
mus, — eo consilio, ut facilius verba scriptoris quo modo 
cohaererent a quovis intellegeretur, tum turbam verborum ibi 
existere mox perspexeris, ubi in M videntur voces aut omissae 
aut depravatae esse. Cur his locis voces in i transiectae et 
turbatae sint et nonnunquam quaedam exciderint, id quod non 
saepe alioquin in i accidere solet (cf. p. 41), facile iam 


*) Rectissime Voigtius dixit: „Dann machte Gasparino aus 
den bisher bekannten Bruchstiicken und dem neu- 
gefundenen codex die erste Rezension, die sofort in Copien einen 
wahren Triumphzug durch Italien hielt“ (Wiederbelebung des klass. 
Altert. I 8 , p. 245). 

cognoscetur. Is enim qui scripturas cod. cuiusdam lacunosi et 
famosi illius L in unum confudit, in commiscendo modo quae¬ 
dam omisit, modo supplementum falso loco posuit, modo quod 
iam vidimus (cf. p. 14) corrupta corrigere neglexit. Audias 
ipse: Editores haec dant II. 113: ‘tria sunt omnino genera . . .: 
„Quid fiat factum futurumve sit“ aut „Quale sit“ aut „Quomodo 
nominetur 1 *.’ Repetita autem voce ‘aut’ deceptus scriba M 
archetypi omisit: ‘quale sit aut’ quae lacuna in i recte expleta 
est. Sed quia idem verbum ‘aut’ in supplementi fine exstabat 
quod ante id, priore loco ‘aut’ in i excidit. 62: ‘quantum 
munus sit oris (H 1 E 1 horis) historia’ M; in i ‘oratoris’ correctum 
est, sed perperam transiectum ‘sit munus’. 

182 recte post ‘et instituta’ suppletum est: ‘et facta et vitam’ 
qua de re postea (p. 36) agemus, ‘et’ vero ante ‘instituta’ scriptum 
non est, 144 ‘et istatim’ M, ‘istam’ recte i om. ‘et’, 170 vulgo 
legitur ‘ex praecurrentibus et ex repugnantibus’: ex praecur¬ 
rentibus expugnantibus M, ‘ex praecurrentibus et repugnantibus’ 
correctum in i om. praepositione ‘ex’ post voculam ‘et’. III. 137 
‘instructior fuisse < traditur> quam’ i ‘instructior fuisse quam’ 
M. ‘traditur’ non in iusto loco in i positum esse Stanglius ostendit 
(Tuli. p. 56), namque facilius intelligitur, quare post ‘instructior’ 
'tradit ur’ praetermissum sit. 

Multa talia afferri possunt Similia autem de expletorum 
codd. indole rhetoricae ad Her. Marxius refert (proli, p. 40). 

Verborum igitur ordini in i suppeditato imprimis locis ipsis 
aut suppletis aut emendatis valde diffidendum esse facile est in¬ 
tellectu. — Quibus rebus cognitis utrum expletos codd. OP ma¬ 
limus appellare an integros non multum interest. 

Certe ne putes in lacunoso quodam libro aut omissas tan¬ 
tummodo partes expletas aut pauca superscripta esse, ita ut in 
quibusdam codd. lacunis carentibus accidisse Ellendtius enarrat 
(I, p. IX) aut in genere codd. suppletorum correctorumve qui 
Oratorem continent (cf. Heerdegen, proli, p. XIX sq.): funditus 
verba scriptoris renovata esse in i unaquaque fere in pagina 
videris. 

Neque vero doctos — doctissimus enim erat Cosmus neque 
a rudi homine O exaratum esse inde colligas quod velut haec 

2 * 

or. 158 ad ‘insilit terram’ ascripta sunt: «pessime enim amicus 
noster antiquarum litterarum cognovit effigiem 11 — nimis in 
textu restituendo curiosos fuisse Lamola testatur cuius iam 
mentionem fecimus (p. 13). Vehementissime hic anno 1428 in 
Barzizam eiusque socios invehit: «Codex, inquit, summae 
quidem venerationis et antiquitatis non volgaris effigies ab istis 
in quorum manus incidit . . . summis ignominiis adfectus est 
quippe qui multa non intellexerunt, multa abraserunt, multa 
mutarunt, multa addiderunt.Ego tamen, quantum dili¬ 

gentiae ac ingenii peritiaeque in me fuit . . . adhibui, ut omnia 
secundum priorem textum rescriberem . . . Velim potius cum 
veteri illo delirare quam cum istis diligentibus sapere“ (Sabba- 
dini, riv. di fil. XIV, p. 433 squ.). Licet haec convicia nimia sint, 
«logodaedalos istos et sane barbaricas beluas" non sine causa 
vituperari multis lectionibus evincitur. Namque verba et trans¬ 
posuisse et mutavisse obsoleta et inculcasse sua fusius infra 
explanabimus. 

Ut hic paucissimis exemplis utar: 

II. 134 ‘qui civem ex senatus consulto patriae conservandae 
causa interemerit’ voculam inusitatam commutaverunt tantum¬ 
modo in i et Lg. 76, 81 tritiore 'interfecerit'. III. 141 ‘versumque 
quendam Philoctetae paulo secus dixit’. Paucissimis codd. 
omissis tantum in i scriptum est ‘de Philocteta’ genere dicendi 
quod potius linguarum quae vocantur Romanenses quam sermo¬ 
nis Latini videtur esse. Idem cadit ad III. 65 ‘atque hanc [ab iLg. 
aliquot] iis habeo gratiam’. 212 ‘omnique in re posse quod deceat 
facere artis et naturaest, scire quid quandoque [id\ deceat pru¬ 
dentiae’. In i solo ‘id’ appositum est quod a ‘quid’ abhorret. II. 15 
‘Equidem quaequomque vos causa huc attulisset, laetarer’. 
Auctoribus Mm pronomen ‘vos’ secundo ut plerumque fit loco 
(cf. p. 73 sq.) a scriptore positum est. Recensorem autem cod. i 
ubi legitur ‘quaecunque causa vos huc’ ad suum ipsius arbitrium 
‘causa’ cum pronomine ad quod spectat coagmentasse inde pro¬ 
babile est, quod ceteri praeter Lg. 81, 84 integri de hac re cum 
M consonant. Sed haec hactenus. 

Iam satis exempla conlata esse puto, ut natura atque con¬ 
dicio apographi i non iam lateat. Ut auctorem archetypi codd. 

expletorum, quo saec. fere XII libri IV de ratione dicendi ad 
Her. scripti primum integri traditi sunt, tribus ad novam recen¬ 
sionem conficiendam subsidiis usus est, dico codice quodam 
mutilo, codice illo deperdito integro, suis coniecturis et emen¬ 
dationibus (Marx, proli, p. 39), item Cosmum et Barzizam in 
componendo cod. i egisse neque iniuria mixtos codd. OP a 
Stanglio (Tuli. p. 6) nominari ante oculos est. 

Iam restat, ut examinemus qualium lectionum sponsores 
ii sint, qui codd. O et P permulta adscripserint. Quid? L ille 
correctoribus in manibus fuit eiusque fide mss. OP emendati 
sunt? Certe de O quidem credemus, si subscriptiunculae (Heer- 
degen, proli, p. XVII) confidendum est. Hac enim altera manu 
adscripta aperte hoc dicitur, qui contineantur libri, eos a Vigle- 
vio quodam simul cum duobus Bossiis fratribus Papiae mense 
Aprili anno p. Chr. n. 1425 — i. e. tribus annis post codicem 
perfectum — quamvis cursim „correctos auscultatos collectos 
emendatos conformatos et iustificatos esse cum codice illo ve¬ 
tustissimo 44 quem Qerar. Landr. Episcopus Laudensis rep- 
perisset. 

De P vero non satis constat, qui secundum subscriptionem, 
quae a scriba ipso exarata non esse videtur (Heerdegen, proli, 
p. XVI), ex „vetustissimo codice 44 transscriptus ad exemplar 
emendatus est. Sed cuiusnam codicis ad exemplar: L an i an 
alius tertii? Cod. P cum apographon cod. i esse statuerimus 
(cf. p. 12), denuo huius archetypi ad exemplar recensum esse 
verisimillimum videtur. Sed non unus, verum complures a 
Friderico correctores distinguuntur (Fleck. Jhrb. 135, 76), quo¬ 
rum quidam signis al’ aut al utuntur. Nec tres tantum viri in 
O corrigendo operam posuerunt, sicut in subscriptiuncula tra¬ 
ditur, sed a pluribus, quod quidem Friderico placuerit (1.1. p. 78), 
permulta in margine adnotata sunt eaque variis sub signis sive 
vet’ sive al’ sive al. Quae prioribus correctoribus attribuenda 
sunt, quae postea adiecta sunt? Age singula ratione lustremus 
et animo. 

In discernendis nos autem aestimandisque lectionibus O 
adscriptis tum denique aliquid L ipsi aliqua cum fide dabimus, 
si quid neque in ullo quem norimus codice ante 1425 exarato 

aut mutilo aut integro traditum est neque plane absurdum vide¬ 
tur. Namque si idem quod in O adnotatum est in alio codice 
legitur, suspicemur, ut semel iam diffidere coepimus, ex hoc 
ipso sumptum id esse, non ex L. Sin autem admodum stultum 
est, facile verebimur, ne sui ingenii de penu prompserint aut 
ialso scripturam perveterem explicarint. 

Ac profecto optime sperabimus de iis quae nota vet' notata 
vetustissimi illius L propria videntur. Fallit nos vero spes. 
Harum enim lectionum ex numero, qui XXXX excedit, quinque 
tantum aut sex neque in alio libro inveniuntur et sicut ad emen¬ 
dandum verborum contextum utiles ab editoribus probari 
solent: ‘ita ut a sententia scriptura dissentiat’ I. 140: scriptum 
i — M desunt — scriptura O vet’ f/, si quidem quae defecerunt 
in cod. E et Leid. 127 B (1) a manibus recentioribus (tA) post 
1425 expleta sunt, ‘ discendum ’ P 2 O vet’ II. 89: dicendum Mi, 
‘suscipere’ i — M desunt — III. 22: suspicere Ovet’, ‘dilucidipue 
sermonis’ Ovet’ 38: lucidique i — M desunt. 

Quod vero Fridericus ‘meri (principes)’ O vet’ P 2 mrg. 
II. 94: pro ‘innumeri’ MO — in spatio vac. cunctanter — om. P 
ex Nonio (344.18 M.) exscriptum esse arbitratur (in adn. erit.), 
inde refellitur, quod anno demum 1425 Poggius videtur Parisiis 
codicem quendam Nonium continentem in Italiam misisse (Voigt, 
Wiederbel. d. klass. Altert. I 3 , p. 247). Ad scribendi rationem 
pertinet III. 144 ‘de inlustranda oratione uti diceres’ ut C, uti 
O vet’ quod nescio an clausulae causa praeferendum sit. 

Aliae lectiones non abiectae, quibus adiciendae sunt non¬ 
nullae orthographiam tantum attinentes ut ‘magno opere’ 
AO vet’ II. 195 loco ‘magnopere’, ‘ac tamen’ O vet’ P III. 79 
pro ‘attamen’, leguntur eodem modo aut in P aut in 
codd. M sive universis sive quibusdam sicut ‘videtisne nulla esse 
praecepta?’ II. 64 nulla MO vet’, ulla oi, aut ‘accommodatam’ 
O vet’ P III. 212 pro ‘accommodatum’ MO. 

Tum menda praebentur quamvis pauca quibus mirum ad 
modum codd. ipsi quoque PHe adulterati sunt, cum verum in 
O verborum contextu servetur: ‘quinque sexve partis’ II. 79 
sexue i sexne HO vet’ et al’, pro ‘sol me ille admonuit’ III. 209 sol 
MO solus (i. e. sol’) e PO vet’ et al’. Atque hi errores leviores 

sunt, quam ut ex H aut libro e sumptas eas lectiones esse necesse 
sit. Quid autem, quod in O, si modo Friderici adnotationem recte 
intellexi, recte scribitur: ' audiendi ' III. 18, perverse autern 
‘adveniendi’ in P et in nota O vet? Haud scio an duae in i lec¬ 
tiones fuerint: gemendi a itera L propria, ex quibus 
una in O ascita alteram corrector addidit. Denique accedit 
ineptissimarum lectionum multitudo, quae si L in versibus ex¬ 
stiterunt, multis eum corruptelis laborasse credamus necesse 
est (sed cf. p. 17). Ut II. 16 ‘Sin tibi id minus’ id M f, om. i, in 
O vet’, III. 206 ‘leporem’ Mi, leporum P 2 O vet’, 208 ‘Haec (sc. 
responsio, immutatio, diiunctio, ordo) enim sunt’ Mi, He O vet’. 
II. 233 ‘doceto sus, ut aiunt’ sus i, suis Me, si uis m, usus O vet’. 
Si ‘usus’ in L scriptum erat, bene recensor cod. i emendavit ‘sus’. 

Similiter atque de his lectionibus allatis iudicandum est de 
aliis in O et P adnotatis. Ac primum mittamus quasi 
saburram illam lectionum qualis haec est pro ‘tactu’ 
II. 60: cantu P mrg. O s. s. al’, quae nescio unde congestae 
nisi in margine codd. OP non reperiuntur. Neque enumerare 
tanti est, ubi quid in OP adscriptum a mutilorum classe alienum 
non est. Pluris hoc nostra interest complura in OP vitiose ad- 
scripta codd. quoque m propria esse: ut pro ‘videto’ II. 71 uide 
m P 2 , ‘iniqua’ 210 aequa e P 2 , ‘praeciperet’ 341: praeceperat e O* 
mrg. et, quod plurimum valet, verba in cod. e turpiter supposita 
et in OP deprehendi altera manu adiecta: II. 358 ‘His . formis 
atque corporibus sicut omnibus, quae sub aspectum veniunt, 
sede opus est’; post ‘veniunt’ sp. v. 3 litt. in HA relictum est, 
in e O 2 P 2 vero stulte addita sunt haec: ‘memoria nostra ad¬ 
monetur (admouetur e) atque excitatur’, pro ‘sede’ exstat ‘sed 
locis’ in e O 2 P 2 . Porro III. 200 ‘ut iis qui in armorum tractatione 
versantur’: huc adiectum est: ‘sic verbis quidem ad aptam 
compositionem et decentiam (re impositionem et condecentiam 
O 2 al’), sententiis vero ad gravitatem orationis utatur’ e O 2 al’ 
(cf. Frid. adn. cr. p. XLVIII). Denique ' etiam ' O 2 III. 175 falso 
pro ‘eam’, quod in i est, in M quoque legitur. 

Numero multo his inferiores sunt emendationes aut L aut 
eorum ingenio debitae qui codd. OP correxerunt. Atque optime 

correcta sunt haec: ' dedidisset’ O 2 I. 181 pro ‘dedisset’ i M=H, 
‘dicitur’ II. 36 pro ‘dicit’ Mi, ‘deducantur’ P 2 II. 185 pro ‘dedu¬ 
cant’ M, deducentur i, bene addita est praepositio ‘in’: II. 343 
‘aliae quae <in 0 2 > ingenii, facultate (sc. positae sunt)’ nec 
minus commode deletum est ‘turbatio’ III. 182 quod in i irruerat 
(cf. p. 40). Alio loco ab ipso Qasparino Barziza verbum quoddam 
iure appositum esse constat: III. 87 — M desunt — ‘Dies et 
< noctes > virum . . videbamus, philosopho cum operam daret’ 
dies et i. dies et noctes gasp. s. s. al’ O mrg., atdices P 2 mrg. 
Minoris pretii sunt haec eiusdem nomine tradita: III. 110 ‘ut 
praeteriri omnino fuerit satius quam attactum deseri’, attactum 
M, ac tantum X i, ac tractatum O mrg. gasp., attractatum P 2 
mrg.; et in Enni versu III. 168: 

‘Nos sumus Romani, qui fuvimus ante Rudini’. 

ruini O om. P, rutili e e , rutuli P 2 O mrg. gasp . 

Difficillimum est, ut breviter quae attulimus, comprehen¬ 
dam, de correctoribus codd. OP certi aliquid dicere, praesertim 
cum nos codd. ipsos inspicere singulorumque manus inter se 
secernere non potuerimus. Leguntur horum codd. in marginibus 
et complures adnotationes abiectae, plures numero quae et in 
codd. mutilis inveniuntur et utiles et ineptae, paucissimaeque 
quae et bonae sunt neque alibi exstent. — Atque omnes correc¬ 
tores ex L hausisse veri prorsus dissimile est, nisi forte suspica¬ 
ris illi inter 1422 et 1425 lectiones variae originis adscriptas esse. 

Neque vero fieri potest, ut pro certo habeamus codd. quos¬ 
dam mutilos in corrigendo assumptos esse, quia correctores 
nonnulla menda codd. mutilis peculiaria adnotarunt.*) Mutilo¬ 
rum enim varietas in integrae familiae cod. quodam qui ascitus 
sit, ascripta esse potest. Certe et hac re ostenditur ne L quidem 
reperto codd. mutilos omnino neglectos esse. Ex altera parte 
lectiones et pessimae et egregiae, quae non nisi in marginibus 
codd. OP inveniuntur, incertum est utrum ex codice quodam 
delibatae sint an ipsis correctoribus debeantur. Cum quaedam 
ex libro quo Barziza uti solitus sit recepta esse ex notis 


*) Et in Oratore mutilorum varietas in OP saepius adnotata est 
(Heerdegen, proli, p. XVI. squ., Reis, diss. Arg. XII p. 26). 

gasp. perspiciatur, magna ex parte forsan haec lectionum 
quasi lanx satura ex hoc similibusque doctorum mss. mutuata 
est. Utut res se habet, neque ex his annotationibus multae 
neque ex eis quae nota vef signatae sunt ad verba scriptoris 
restituenda aptae sunt. 

Iam respiciamus ad ea quae posuimus. Cod. i non totum 
profluxisse vidimus ex L fonte limpido, sed a doctis hominibus 
ex complurium librorum auctoritate confectum suoque arbitrio 
emendatum, non descriptum a scriba stupido et inlitterato 
editionis paene huius aevi similiorem esse quam manu scrip¬ 
torum antiquissimorum. Tamen Fridericus et Wilkinsius (cf. ed. 
1892 p. 69) erraverunt, quod M fere solos duces sequendum 
esse statuerunt. Nonne praeter illas partes in M prorsus 
pessumdatas multas lacunas minores recte in i expletas esse 
omnibus constat? Nonne, ut unum afferam, illa praepositio ‘a’, 
quam ex coniectura Reidium adiecisse Wilkinsius memorat 
II. 199 ‘ad Q. Caepionis odium, <a> quo erant . . . abalienati 1 , 
fere tantummodo in i tradita est? Nonne in discrimine versa¬ 
mur, ne coniectando multifariam desudemus, cum verum in i 
servatum sit? 

Ergo, ne in reiciendo i acquiescentes otiosorum osci- 
tantiumque instar simus, ea quae in i praebentur quatenus 
quidem a Friderico adnotata sunt, tanquam ad obrussam exiga¬ 
mus atque efficere tentemus, ut veras lectiones et antiquas 
a speciosis et fucatis aut quasi aurum purgatum a scoriis segre¬ 
gemus. 


Caput II. 

De verbis spuriis aut dubiis. 

Difficillima quaestio oboritur de verbis innumerabilibus 
quae in M omissa in i inveniuntur. Rectene in M praetermissa 
sunt an incuria librariorum? Doctisne Italis debentur supple¬ 
menta cod. i an ex L prompta sunt? Valde dissentiunt inter 
se editores. Atque Friderici editionem pervolvens ratiocineris 
Barzizam eiusque gregales Tullii verba nequissime glossis 
deformasse. Planene autem eiusdem verbis diffidendum est 

qui quomodo hos libros ante L repertum ediderit ita exponit: 
„Omnia quae potui antiquiora librorum exemplaria collegi; quod 
ex uno quoque verius videbatur, attentissime in hunc nostrum 
transtuli. Quae ambigua erant aut propter librariorum incu¬ 
riam aut propter vetustatem interpretatus fui. . . . Quaedam 
etiam cum deficerent, supplevi non ut in versum cum textu 
Ciceronis ponerentur, esset enim temerarium nec ab homine 
docto ferendum sed ut ea in margine posita commentariorum 
locum tenerent." (Sabbadini, riv. di fil. XVI. 104.)? Ne obli¬ 
viscamur Vahleni viri perspicacissimi monentis (op. acad. 
II. 311), ne praepropere suspicio falsi arripiatur. Immo „attento 
examine discernamus, utrum addendo peccatum sit an 
omittendo", ne aut quid recte traditum repudiemus aut 
fallamur glossa blanda. Neque vero fieri potest, ut nos aut 
omnes aut plerosque locos tractemus, sed paucis allatis indica¬ 
bimus, quae ratio exercenda nobis esse videatur. 

De mutilorum omissionibus plurima collegerunt Adlerus 
(progr. schol. Hali. 1869) et Stroebelius (act. phil. Erlang. III, 
p. 6 sqq). 


1 . 

Locis nonnullis archetypus M videtur ita madore corrosus 
aut aliter mulcatus esse, ut litterae quaedam recognosci non pos¬ 
sent. Ubi subinde in M quibusdam aut spatium vacuum relic¬ 
tum aut signum ^ positum est (cf. Stroeb. p. 21), ut quaedam 
excidisse perspicuum esset. In H potissimum huiuscemodi spa¬ 
tia vacua inveniuntur. Quae quamquam aut maiora aut minora 
esse perspexeris quam verba ab i suppleta, tamen ideo haec 
cedere non iusseris. Nam M ipsi plus semel de spatiorum am¬ 
plitudine inter se discrepant. Sed lacunae in M designatae si 
in i ex sententia expletae sunt, summopere probabile est supple¬ 
menta ex L petita esse. Itaque recipienda esse velut haec in 
M omissa, quae uncinis (<>) circumdedimus, vix quisquam 
negavit: II. 138 ‘hominis aut dignitas <aut indignitas>’ H sp. 
v. 3 litt., E lac. sign., 201 si iusto <si pio> dolore’ H sp. v. 20 
litt., 201 ‘his duabus <partibus> orationis, quarum altera’H 12 

litt. sp. v. post ‘orationis’, 209 ‘interior <est ille proprius; sed> 
hic’ 31 litt. sp. H, corr. sign. E, 218 ‘est < totum > hoc reisum 
movere’ 14/15 litt. sp. v. H, corr. sign. E, 231 ‘totum genus <hoc 
iocandi quale > sit’ 2 vers. sp. v. interp. H, idem fere sp. A, corr. 
sign. E, 298 ‘Caesar < inquit > quid < intellegam sed>’ 5 litt. sp. 
H; sp. parv. H, 302 ‘et vim in ingenio et <pondus in> vita’ falso 
in H 10 litt., AE 8 litt. sp. post ‘vita’ vacat, non post ‘et’. 149 ‘ut 
viris <haec unast>. Inter’ haec magna sunt i, haec unast 
coni. Stangl. (Tuli. 23). Hic quoque scribae errore spatium 
patet post ‘inter’, non post ‘viris’. Atque ex sententiarum nexu 
apparet hoc loco — id quod in alia lacuna signata, quod sciam, 
non accidit — expellenda esse quae in i expleta sunt. Aut L ipse 
quoque hic detritus erat aut litterae quaedam non recte a Me¬ 
diolanensibus recognitae sunt. De II. 367 ubi aliter sentio ac 
Stanglius infra (p. 84 sqq.) accuratius disseram. 

Ceterum quod saepenumero in M spatia hiant, ubi nihil de¬ 
sideratur neque in i quicquam est additum, ne hoc quidem hili 
faciendum est. Ut II. 294 ‘possum (4 litt.) mi (10 litt. H, 6 1. AE) 
pro meo iure’, ubi librarii non intellexisse videntur scripturam 
obsoletiorem ‘mi’ pro ‘mihi’ ut ‘nil’ loco ‘nihil’ usurpatam esse 
(cf. Stangl, Tuli. p. 54), aut III. 189 ‘quidem (4 litt.) ca (6 litt.)’ 
quo loco scripturae compendium ca i. e. causa solvere non 
sciebant. 

2 . 

In M „creberrime deprehenduntur omissiones et singulorum 
verborum et coniunctorum maximam partem propter homoe- 
oteleuta effectae 11 (Stroeb. p. 6). Litteris quoque similibus fre¬ 
quenter librariorum oculi decepti sunt. 

Ita detracta esse constat: 

II. 342 ‘extulisse <se>’, 344 ‘quos laudamus <quam illos 
apud quos laudamus>\ ubi versus totus ca. 20 litterarum aut duo 
versiculi 10 litt. neglegentia praetermissi sunt si quidem scrip¬ 
turae compendia respicimus. In M archetypo autem notas 
quasdam in usu fuisse apertum est, cum nonnullae in omnibus 
apographis servatae sint ut III. 189 ‘causa’ ca M et sp. v. 6 litt., 
quanquam nihil desideratur sicut III. 167 ornarh H (3 litt. sp.) 

ALg. 32 pro ‘ornamentum’, 195 qm audacius pro ‘quonam’; L.171 
pro ‘Lucilius’; ‘aut’ eodem signo a scriptum fuisse quod in codd. 
mutilis auct. ad Her. saepius servatum est (cf. Marx, proli, p. 26) 
ex his lectionibus colligo: II. 67 ‘aut’ an M, II. 129 ‘aut animi 
permotione’ ab an. p. M aut corr. HE I. 126 ‘a natura’ aut 
natura H.*) II. 365 ‘ita <ista>’. III. 129 ‘<et> ut’. 

Atque toties in M hoc modo oratio truncata est, ut audacius 
quam consideratius sit interpolata increpare supplementa cod. i, 
si sana videntur atque adferri potest, quare in M perierint. 

Quam ob rem haec in M praetermissa quam in i subdita 
esse probabilius est, de quibus adhuc sub iudice lis est: 

II. 202 ‘qui timor, quae dubitcfto <quanta haesitata) > trac¬ 
tusque verborum’. 199 ‘Sic et eorum dolorem, qui lugebant 
suos, oratione refricabam et animos equitum Romanorum, apud 
quos tum indices causa agebatur, ad Q. Caepionis odium a quo 
erant ipsi propter iudicia abalienati, renovabam < atque revo¬ 
cabam >’. E reuocabant HA renovabam; Ellendtius, Sorofius, 
Fridericus, Wilkinsius, Harneckerus, Stanglius aut ‘renovabam’ 
aut ‘revocabam’ recipere satius esse duxerunt suspicati eandem 
voculam scribae errore duplicatam esse. Sed aut non viderunt 
aut silentio dissimulaverunt altero verbo exstincto clausulam 
heroicam exoriri, quae quanquam in his libris non deest (cf. p. 
72 squ.) tamen evitari solet. Ergo mutilos secuti labimur, sed 
‘renovabam atque revocabam’ inter se coniuncta ita vitium non 
habent — etenim ex ‘renovare’ eadem praepositio ‘ad’ pendet 
de inv. II. 49, Pis. 89, dom. 10—, ut cum ‘traduxi et converti’ 
brevi ante (199) similiter copulatis optime conveniant (cf. Pid. 
ad III. 20). Nam ornatius et exquisitius Antonium hic eloqui 
manifestum est. Utraque autem voce posita clausulam illam 


*) Inde intelligi existimo, qua via ‘aut’ II. 227 in M irruerit: ‘ur¬ 
bana innumerabilia [aut] ex una contione meministis’. Nam cum ut 
opinor vocis ‘innumerabilia’ extrema littera errore geminata esset, 
alteram a scriba perperam pro ‘aut’ particula esse putavit, 
quae hic inutilissima est neque in i exstat. Nullius autem fidei est 
‘vel’, quod ab Ellendtio emendatum editores quidam pro ‘aut’ recepe¬ 
runt. 

inclutam — u uu-petimus. Numeri causa similiter ‘reno¬ 

vare’ cum ‘confirmare’ mixtum est: or. p. red. ad Quir. 19: 
‘animo ... confirmato atque renovato’. 299 ‘quom ille quaesisset 
quidnam illa ars efficere posset, dixisse illum doctorem, ut 
omnia meminisset, <et> ei Themistoclem respondisse’. III. 10 
‘positum caput illud fuit, a quo erant multorum < civium > ca¬ 
pita servata’. Ellendtius ‘civium’ deleto oppositionem longe 
fortiorem fieri censuit, sed simul tollitur parechesis quae hodie 
allitteratio dicitur. Neque illis supplementis magis haec mihi 
suspecta videntur quae pluribus tractabo: 

II. 21 ‘Omnia ista, inquit Crassus, ego alio modo interpretor, 
qui primum palaestram et sedis et porticus etiam ipsos, Catule, 
Graecos exercitationis <et delectationis> causa, <non disputa¬ 
tioni invenisse arbitror. Nam et saeculis multis ante gymna¬ 
sia inventa sunt quam in iis philosophi garrire coeperunt, et...’ 
et delectationis om. M, Lg. m, non disputationis om. M, Lg. m 
et int. 

Causam verba ‘et delectationis’ inferciendi fuisse Ellendtius 
censuit, quod deinde (II. 21) hoc sequitur: ‘Ita levissimam delec¬ 
tationem gravissumae . . . utilitati anteponunt’. Itaque illa 
verba seclusit, id quidem non iure. Neque enim praetermissis 
illis Crassus hoc dicere potuit quemadmodum palaestram, ita 
etiam sedes et porticus corporis exercitandi causa inventa esse. 

Ac ne voces quidem ‘non disputationis’ foras expellere licet, 
quippe quae permagni momenti sint. Enuntiato enim conse¬ 
quenti, quod incipit a ‘nam’, nihil aliud confirmatur nisi ‘pa¬ 
laestram’ e. q. s. institutam esse non philosophandi causa aut 
disputandi. Si autem deessent voces ‘non disputationis’, haec 
argumentatio hiaret: a Graecis gymnasia exercitationis 
et delectationis causa inventa sunt; ea sunt enim inventa 
priusquam in iis philosophi garrire coeperunt. — ‘causa’ autem 
interpositum est, ne sonus trium quae consequuntur vocularum 
in tionis cadentium absonum quiddam in aures deferret. 

II. 34 ‘Quid plenius quam omni genere rerum cumulata 
oratio? Neque <enim> ulla non propria oratoris res est, quae 
quidem ornate dici graviterque debet.’ enim om. M Lg. m. 

Posteriore, quod attulimus, enuntiato non altera nova sen- 

tentia interrogationi quae antecedit additur, sed eadem explica¬ 
tur accuratius atque ita ut aliqua pars sententiae, sicuti haud raro 
fit (cf. Sor. ad II. 175), non dicatur. Tale enim subaudiendum est: 
potest autem cumulari oratio omni genere rerum, ‘neque enim 
ulla non propria oratoris res est’. Nam ne putes me hariolari, in¬ 
spice quaeso hoc (II. 175) ‘quod autem argumentorum genus 
cuiQue causarum generi maxime conveniat, ... est mediocris 
ingeni iudicare. Neque enim nunc id agimus, ut artem aliquam 
dicendi explicemus’, quo loco tale sane ab auctore prae¬ 
termissum est: „itaque haec omittam“ (cf. Sor. ad 1.). Post 
‘neque’ excidit ‘enim’ in omnibus M et loco allato et II. 124, in H 
vero solo 175, et ante ‘non’ detractum est in M III. 173 certe 
propter compendiorum similitudinem (h N = nec enim; et h N 
= non enim). Haec enim compendia in archetypo M scripta 
fuisse ex his lectionibus colligo: III. 127 ‘nec’ hH, et II. 99 ‘hoc 
ei . praecipiemus’ enim M, III. 14 ‘ei’ ii HA, N. (i. e. enim) E. 

II. 121 ‘Quare illam partem superiorem . . non recusabo, 
quo minus perpoliam atque conficiam . .: quibus ex locis ad eas 
tris res, quae ad fidem faciendam solae valent, ducatur oratio, 
ut et concilientur animi et doceantur et moveantur; haec sunt 
enim tria. <E a> vero quem ad modum illustrentur, praesto 
est, qui omnes docere possit.’ ‘haec'-r- tria’ secius. Kayser. ‘Ea 
vero’ i, Lg. int. multi, ‘vero’ M, ‘nec’ aut ‘haec’ Lg. m. Non satis 
caute docti quidam et alioquin verba, de quibus M cum i 
conveniunt, loco moverunt neque probabilibus argumentis allatis 
ut „puerile emblema“ hic ‘haec sunt enim tria’. Quibus verbis 
adiectis id contingit, ut conciliando, docendo, movendo vis 
indatur atque momentum neque totum enuntiatum cadat in pes¬ 
simam clausulam heroicam. Atque cum non habeamus cur 
spuria haec ducamus, pronomine ‘ea’ opus est, ne a ‘vero’ sen¬ 
tentia consequens incipiatur. 

Miram rationem Fridericus secutus est, qui ‘sunt enim tria’ 
expulit foras coniunxitque ‘haec vero’. 

II. 150 ‘Ars demonstrat tantum ubi quaeras atque ubi sit 
illud quod studeas invenire; reliqua Cveroom. M> sunt in cura 
attentione animi cogitatione vigilantia . ., complectar uno verbo 

quo saepe iam sum usus, diligentia, qua una < virtute omnes> 
virtutes reliquae continentur’, virtute omnes om. M Lg. m. 

Cum antitheton ‘qua una virtute omnes virtutes reliquae’, 
cuius singula verba inter se opponuntur, similitudinem quandam 
habeat illius: ‘una ex tribus his rebus res’ (II. 310 cf. Sor.), non 
est, cur bonos hic fideiussores M iudicemus. 

II. 203 ‘Neque haec solum in defensione sed etiam in Scauro 
ceterisque meis testibus, quorum < ta> testimonia non refellen¬ 
do sed ad eundem impetum populi confugiendo refutasti.’ tu 
OP Lg. 81. 84, edd. Aid. Iunt. Lamb. 

Sorofius (ad 11. 88) adnotavit Ciceronem pronomina per¬ 
sonalia aliis apponere pervelle, ut gravitas sermonis augeretur, 
non quia sententia postulatur ut II. 88 ‘hunc ego, Catule, Sul¬ 
picium’, 95 ‘quos ego audivi’, 131 ‘Nam si tu mihi’, 138 ‘haec 
ego non eo consilio disputo’, 155 ‘ego hoc ex iis saepe audivi’, 
e. a. m. Itaque cum summo ardore Sulpicius haec dicat, in 
reprehensionem via ac ratio nostra incurreret, si ‘tu’ deleremus. 
Idem cadere puto in 365, ubi legendum est: ‘quid mihi <tu om. 
M, Lg. 4.13.32.36> tandem hodie . . reliquisti?' 

III. 185 ‘et si numerosum est <id> in omnibus sonis atque 
vocibus quod habet quasdam impressiones’, ‘id’ eicere dubito. 
Pronomina enim determinativa quae in i ad arbitrium inferta 
sunt, ante ipsa relativa posita esse solent ad quae spectant. 

Nonnunquam qua de causa manca oratio in M nata sit, 
tum demum cognoverimus, cum cogitarimus fieri posse, ut ordo 
verborum in i, ut crebrius accidisse iam strictim adnotavimus 
(p. 18 sq.), perversus sit. Ut III. 137 ‘instructior < traditur> 
fuisse’, ubi falso in i ‘traditur’ post ‘fuisse’ transpositum est. 


3. 

Distinguentes vera a falsis valde adiuvamur a codd. m, 
quibus ut emendatis auctoritatem et fidem textus restituendi, 
vix ullam inesse dici solet cum eorum plerosque ut cod. e ex A 
transscriptos esse constet (Stroebel, diss. p. 54, 58,Burs. 80.186, 
Frid. adn. cr. p. VI.). Tamen eos in aliquo pretio habeo ac 

doleo non diligentius collatos esse.*) Nunc et Friderici appa¬ 
ratum difficilem et Ellendtii copiosum nec tamen sufficientem 
iterum atque iterum pervolvere perquam laboriosum est. 

Accidit enim — id quod interdum editores fefellisse vide¬ 
tur —, ut verba, quae in M omissa non sine aliqua veritatis 
specie in i adiecta videntur, inveniantur et in m. Quid? cre¬ 
damus iam s. XIV quaedam ex codice quodam integro prompta 
esse? At partes huius scripti quae nunc in m desunt expletae 
essent. Immo haec verba mero ingenio doctorum s. XIV debita 
aut L reperto confirmata aut a librario libri i ex m delibata 
sunt L spreto. 

Atque etiamsi in m nonnullis locis in M corruptis vera 
medela inventa est, tamen «facilius profecto est vocabula 
singula emendare quam locum explere lacunosum 14 (Marx, proli, 
p. 45). Hic ergo eo maiore cautione opus est, quo plura verba 
suppleta sunt. 

Spuria igitur haec esse facile cognoscitur: II. 118 ‘quos 
quidem locos . . multa commentatione [atque meditatione i Lg. 
omnes] paratos atque expeditos habere debetis’, ‘atq. medit’. 
quod secundum Ellendtium et in Lg. m exstat, ideo subditum 
esse mihi videtur, ut ‘commentatione’ explicaretur. 367 ‘Omnes 
se vel statim vel si ipse post [meridiem ei] mallet, quam 
primum tamen audire velle dixerunt’. Inculcatum est ‘meridiem’, 
quoniam ante legebatur: ‘post meridiem . . loquemur’. 25. 
‘C. Lucilius . . . dicere solebat [ea quae scriberet] neque <se 
om. i> ab indoctissimis neque a doctissimis legi velle . . de 
[se i] quo (i. e. de qua re) etiam scripsit . .’ Quae in M ser¬ 
vantur ‘dicere solebat . . se . . legi velle’ confirmatur collato 
e. g. 45 ‘dixit: ... se vinci posse animo aequo pati’, ubi ‘se’ 
ad duos infinitivos et ‘posse pati’ et ‘vinci’ spectat. Sed ut 
legitima constructio accusativi cum infinitivo restitueretur, in 
Lg. m emendatum est: ‘[ea quae scr.] ... se legi velle’. ‘Legor’ 
loco ‘leguntur scripta mea’ similiter usurpatur: de fin. I. 8 
‘Quibus ego assentior, dum modo de isdem rebus ne Graecos 


*) Lg. 32 ab homine docto Spyridone Vassis editus est ('A&r^s 
1889, p. 433 squ.). 

quidem legendos putent’. Tuse. III. 3 ‘poetae qui . . . audiuntur, 
leguntur, ediscuntur’. Ov. tr. V. 14.5: 

‘Dumque legar, mecum pariter tua fama legetur. 

Nec potes in maestos omnis abire rogos’. 

Tum ‘se’ priore loco a Mediolanensibus in i deletum post ‘de’ in 
verborum contextum irruit. 

At recte docti s. XIV orationem pusillo naevo infectam 
sanaverunt 

II. 89 ‘Vidi statim indolem neque dimisi tempus et eum 
<sum> cohortatus, ut . .’ cohortatus sum e, sum cohortatus i, 
quod verius est, quia facilius intellegitur post ‘eum’ voculam 
‘sum’ propter homoeoteleuton detractam esse. 

Patronus esse scripturae non solum ab i, sed etiam a m 
commendatae ne hic quidem dubito: II. 47 ‘Non enim, si est 
facilius, eo de numero quoque <est> excerpendum’. Nam et 
‘est’ sicut ‘et’ praepositione ‘ex’ sequente passim excidit, et 
oratio inlepida neque venusta fit hac vocula exstincta. 

Plura afferre insuper habeo. Qui postea hos libros maiori¬ 
bus subsidiis editurus est, recognitis codd. m saepe litem codd. 
discrepantia motam tollet intellegetque Barzizam sua quidem 
multo rarius quam creditum est addidisse, neque vero nunquam 
nimis confisum elegantiae allectanti scripturarum vel emenda¬ 
tionum, quas in m invenit, L nauci fecisse. 


4. 

Aliis locis quibus qua re in M archetypo oculi scribae ab¬ 
ducti sint, non satis clarum est, sententiae vis ac condicio co¬ 
gitationumque tenor plerumque iudicium fecerit. E. g. ab om¬ 
nibus ex auctoritate cod. i revocata sunt: 

II. 86 ‘hominis est, ut tu Catule de quodam clamatore 
dixisti, stult < itiae suae quam plurimos testes om. M> do¬ 
mestico praeconio colligentis’. 

Sed haec quoque dubitationi obnoxia ex i nostro iure 
restituisse nobis videmur: 

//. 34 ‘Qui enim cantus moderata orationis <pro- 
nuntiatione> dulcior inveniri potest? quod carmen artificiosa 

3 

verborum conclusione aptius?’ moderata oratione M pronun¬ 
tiatione om. M plerique Lg., moderate orationis pronuntiatione i. 

Antonius deinde laudibus ornatur quam maximis, quod vim 
oratoris hic cum subtiliter expresserit, tum laudarit copiosissime 
(§ 39). Ac profecto quibus luminibus verborum orationem 
inlustret quibusque sententiarum insignibus exornet, admirabile 
est (cf. Pid. a. 1.). Quare monendum est, ne ‘pronuntiatione’ 
deleatur, qua voce exstincta concinnitas ipsa quoque verborum 
tollitur. Ad verbum enim inter se respondent ‘qui cantus 
moderata orationis pronuntiatione dulcior’ et ‘quod carmen 
artificiosa verborum conclusione aptius’, id quod consilio ac 
mente factum esse nemo negabit. Accedit, quod qui M secuti 
sunt, non satis intellexisse videntur, quid vere significaretur 
‘oratione moderata’. Nam quod Sorofius vertit in linguam ver¬ 
naculam: „wo oratorischer Rhythmus und der Wohllaut con¬ 
cinner Satzbildung herrscht“, haec vis nescio ubi inveniatur. 
Immo, si Ciceronem ipsum sequimur ducem, oratio moderata 
productiori opposita verbis non ‘immoderatius excurrit’ (cf. 
Sandys. ad or. 178). Quo modo ergo ‘moderata oratio’ cum 
cantu potest conferri? 

Sed vocis moderatio — id quod nos reddimus „Modu- 
lation“ — in loco hic est, quod vocabulum ‘conclusioni verbo¬ 
rum’ et alioquin opponitur (III. 174); eodemque modo atque hic 
dicitur: ‘lingua et spiritus et vocis sonus est ipse moderandus’ 
(III. 40; cf. I. 18). 

In verbis ‘pronuntiatio orationis’ nihil miri mihi videtur esse, 
cum legatur I. 261 ‘versus multos . . pronuntiare’, I. 88 ‘multa 
ex orationibus Demostheni praeclare scripta pronuntians’, II. 79 
‘inventa . . . agere ac pronuntiare’ (cf. Sor. ad II. 131). 

Proclivi autem errore librarius ‘moderate’ posuit pro ‘mo¬ 
deratae’ (cf. p. 55). 

//. 118 ‘Nam et pro tabulis et contra tabulas <et> pro 
testibus et contra testis <et> pro quaestionibus et contra 
quaestiones et item de ceteris rebus eiusdem generis . . dicere 
solemus’. 

‘et’ prius om. M, nec tamen i Lg. m et int. plerique, ‘et’ 
alterum om. H 1 . 

Servetur k et’ alterum necesse est, cum nisi in H 1 non desit; 
sin autem hoc comprobavimus, concinnitate postulatur, ut con¬ 
cedamus prius quoque ‘et’ in i et Lg. m, int. recte additum esse. 

II. 160 ‘ille (sc. Aristoteles) eadem acie mentis, qua rerum 
omnium vim naturamque viderat, haec quoque aspexit quae ad 
dicendi artem, quam ille despiciebat, pertinebant; illi autem 
(sc. rhetores) qui hoc solum colendum <ducebant >, habitarunt 
in hac una ratione tractanda non eadem prudentia qua ille,. 

colendum ducebant i Lg. int., colebant M L g. m, celebra¬ 
bant E 1 . 

Pronomen ‘hoc (solum)’ ad ‘dicendi’ referendum est, non 
ad ‘studium nostrum’, quod aliquanto ante exstat, ‘solum colen¬ 
dum’ autem, ut Pideritus coniecit, idem valere atque ‘agrum 
colendum’ ideo veri dissimile est, quia vocula quaedam circum¬ 
scribens atque moderans ut ‘tantum, solum' exspectatur. Oppo¬ 
nuntur enim rhetores illi, qui dicendi artem unam tractant, 
Aristoteli universas litteras animo comprehendenti. Si autem 
illi artem dicendi solam ipsi per se coluissent, non multum 
peccassent, sed philosophiam aliasque disciplinas despicientes 
discipulis quoque unam eloquentiam colendam iudicabant (cf. 
Pid. a. L). Itaque ‘colendum ducebant’ praeferendum est. 

II. 163 ‘Quid enim est in quo haereat qui viderit omne, 
quod sumatur in oratione aut <ad> probandum aut <ad> 
refellendum, aut ex sua sumi vi atque natura aut adsumi foris?' 

ad om. bis M Lg. m. — Quae foris in oratione adsumuntur 
ut tabulae, pacta, leges (cf. II. 116) aut in ipsa causa collo¬ 
cata sunt, ab oratore sumuntur, non ut ipsa aut probentur 
aut refellantur, sed ut tota argumentatio comprobetur. 
Itaque fieri non potest, ut altero loco ‘ad’ desit. Conferenda 
sunt haec: II. 116 ‘Ad probandum autem duplex est oratori 
subiecta materies’, Brut. 303 ‘nec praetermittebat fere quicquam, 
quod esset in causa aut ad confirmandum aut ad refellendum'. 

Praepositionem ‘ad’ compendio (a) in archetypo scriptam 
fuisse inde effici potest quod cum aliae praepositiones in M inte¬ 
grae relinqui soleant, scribitur in E II. 69 ‘ammiratio’, 83 ‘ammo- 
nent’. Hoc compendium, de quo Marxius proli, p. 30 plura 
attulit, antecedente a i. e. aut (cf. p. 28) facile detrahi poterat. 

3* 

II. 182 ‘Valet igitur multum ad vincendum probari mores 
et instituta <et facta et vitam> <et> eorum qui agent causas, 
et eorum pro quibus, et item improbari adversariorum’. 

et facta et vitam om. M nec tamen Lg. m, et (ante ‘eorum 
qui agent’) add. i, Lg. int. multi. 

Non satis esse probare mores tantum institutaque eorum, 
pro quibus agitur, cum per se elucet tum optimo iure Pideritus 
ostendit respondere inter se ‘mores et instituta et facta et 
vitam’ atque verba eiusdem paragraphi: ‘conciliantur autem 
animi dignitate hominis rebus gestis existumatione vitae’. — 
Vocula ‘et’ (eorum q. ag.) bene apponitur priori voci ‘eorum', 
ut clarum sit duos casus genitivos pendere ex ‘mores’ e. q. s.. 
quo facilius sententia satis producta perspiciatur. 

182 ‘eaque omnia quae proborum, demissorum, non acrium, 
non pertinacium, non litigiosorum, non acerborum sunt, valde 
benivolentiam conciliant abalienantque ab iis in quibus haec 
<non> sunt’, non om. M plerique Lg. 

Fridericus (Fleck. Jhrb. 1887. 83) ‘haec’ ad ‘acrium, perti¬ 
nacium, litigiosorum, acerborum’ solum referri posse autumans, 
quibus vocabulis mali mores describuntur, ‘non’ uncinis saepsit. 
At voculam ‘haec’ ad ‘proborum’, quod ad bonam naturam per¬ 
tinet, eodem modo referendam esse non minus apertum est 
quam ‘non acrium’ e. q. s. in unam atque eandem vim ac 
notionem coire. 

11. 197 ‘Quamquam te quidem quid hoc doceam, qui in 
accusando sodali <et < iuaestore> meo tantum incendium . . 
concitaras..?’ 

et quaestore om. M Lg. fere omnes. 

Verba ‘et quaestore’ mea quidem sententia hic desiderantur, 
quoniam, Norbani etsi iain mentio facta est, tamen non audi¬ 
vimus, unde haec inter Antonium eumque sodalitas orta sit. 
Cum vero nomen sodalis ambiguum sit, nos Tulliique aequales 
his verbis deletis nescimus, quo modo hi familiaritate 
coniuncti sint. Melius autem est nos hic iam quam postea 
(§ 202) doceri. 

His locis de quibus egimus explicando a/d verum nos 
pervenire posse putavimus. Sed sunt alii, ubi utraque classis 

ita fluctuat, ut in neutram partem argumentis probabilibus dis¬ 
putari possit. Hic ut aequi iudices simus, opus est ante con¬ 
templemur cuiusmodi verba ex libidine Mediolanensium in i 
supposita esse aut certum aut veri simillimum sit. 

5. 

Primum insertae sunt frequentius particulae et coniunctiones 
doctorum ex voluntate orationem iucundiorem, magis per¬ 
spicuam legentibusque acceptam faciendi. Veluti 

II. 34 ‘Quid autem suptilius quam crebrae acutaeque sen¬ 
tentiae? quid [autem] admirabilius quam res splendore 
inlustrata verborum?’ Qui hunc locum ornatissimum perlegerit, 
bis ternas interrogationes continuari animadverterit, quarum 
primae tantummodo coniunctio addita est, non ceteris, itaque 
‘autem’ alterum delendum est. 90 ‘Tum accedat exercitatio qua 
illum quem delegerit imitando effingat atque [ita] exprimat, 
non [ita] ut multos imitatores saepe cognovi, qui . . Prius 
‘ita’ spurium esse constat; sed et alterum movendum esse mihi 
videtur, quod ut sententia facilior esset intellectu, suppositum 
esse suspicor. Valde enim suspiciosum est pro simplici ‘ut’ 
aut ‘sicut’ aut ‘ita ut’ scribi in i et hisce locis: II. 57 ‘Thucydidem 
est, ut mihi videtur, imitatus’, sicut i, et 187 ‘Si se dant et, 
ut ante dixi, . . inclinant’ ita ut i. Superscriptum ‘ita’ bis in 
textum videtur invasisse.- Alia particula ad idem ‘ut’ appositum 
est: 144 ‘sed, ut ipsi soleo dicere, non licebit’ ut [enim] ipse i. 
328 ‘et est probabilius, quod gestum esse dicas ... et multo 
apertius ad intellegendum est, si [sic] constituitur aliquando 
ac non ista brevitate percurritur’. Verba ‘si constituitur’ (cf. 
Pid. a. 1.) non spectant ad antecedentia. III. 178 ‘Incolumitatis 
[etiam] ac salutis omnium causa videmus hunc statum esse 
huius totius mundi’, ubi ad novam rem percurritur. II. 161 ‘Sed 
hoc maius est quiddam quam [ut] ab his . . postulandum sit’. 
Cf. Verr. IV. 76 ‘quidquid erat oneris in nautis remigibusque 
exigendis . . . Segestanis praeter ceteros imponebat aliquanto 
amplius miam ferre possent’ (Kuehner, Lat. Gram. 1 II, p. 857). 
II. 350 ‘et quod mihi nihil aut [quod] non multum relinquis’. 
307 ‘ut concludamus atque [ut] ita peroremus’. 

Coniunctio ‘et’ praeter ceteras inculcata est: II. 159 ‘oratio 
multitudinis est auribus accommodanda [et] ad oblectandos 
animos [et] ad impellendos, ad ea probanda quae . . .’ ‘et’ si 
Ciceronis esset utroque loco, etiam ante ‘ad ea probanda’ hanc 
coniunctionem scriptam esse oporteret. III. 199 ‘Sed si etiam 
habitum orationis et quasi colorem aliquem requiritis, est et 
plena quaedam, sed tamen teres; et tenuis, [et] non sine nervis 
ac viribus’. Id dici videlicet orationem quamvis tenuem tamen 
non sine nervis esse. 205 ‘purgatio conciliatio laesio [et] op¬ 
tatio atque exsecratio’. 

Porro praepositiones perperam inditae sunt: 111. 141 ‘ver- 
sumque quendam [de] Philocteta’ pro ‘Philoctetae' (cf. p. 20). 
III. 65 ‘hanc [ab] iis habeo gratiam’, II. 34 ‘qui actor [in] imi¬ 
tanda quam orator [in] suscipienda veritate iucundior?’ quod 
refellitur collato III. 214 ‘oratores qui sunt veritatis ipsius 
actores, . . . imitatores autem veritatis histriones’; 175 ‘res 
una quae magis oratorem ab imperito dicendi [ab] ignaroque 
distinguat’. Cum ‘imperito dicendi ignaroque’ idem fere signi¬ 
ficetur, praepositio servanda non est. Idem cadit in II. 289 
‘quae sunt in re et [in] ipsa sententia’. III. 220 ‘supplosio pedis 
in contentionibus aut incipiendis aut [in] finiendis’. 

Sed aliis locis rectissime praepositiones in i adiectae sunt 
quae desunt in M: 

III. 9 ‘<cum> illo . . conlocuti sunt’, 3 ‘neque vero esse 
mirandum si. . . consilium senatus <a> re publica repudiaret’. 
Itaque summa in hac re cautione ac diligentia opus est. — 
Nonnumquam docti corruptis locis ut quaedam interpolarent 
moti sunt: 

ut II. 226 ‘An iuri civili? (sc. studere)’ iure M, praepositione 
autem subdita 'in iure’ i. 146 ‘Ea vi sua verba parient’; ut 
‘rapiant’ corrupte scriptum pro ‘parient’ probaretur, interiece- 
runt: ‘ui [ut] sua verba rapiant’ i. 

Deinde pronomina ut falsa his locis reicienda sunt: III. 212 
‘[id] deceat’ (cf. p. 20). II. 367 ‘post meridiem . . loquemur ali¬ 
quid, nisi forte [me] in crastinum differre mavoltis’ falso, quia 
‘aliquid’ ad ‘differre' subaudiendum est. 203 ‘ut illam non Nor¬ 
bani seditionem sed [illam] populi Romani iracundiam . .. fuisse 

defenderes’. 305 ‘In quo ego non quo libenter male audiam, sed 
quia [ego] causam non libenter relinquo’. Priore loco ‘ego’ 
interiectum est, ne concurrerent ‘In quo non quo’, repetitum 
molestum est. — Ut tritior constructio accusativi cum infinitivo 
loco solius infinitivi restitueretur (cf. p. 32), pronomina esse 
addita videntur: 

II. 142 ‘Est enim . . pollicitus [se] ius civile . . . coacturum 
et . . . redacturum’, (cf. Kuehner-Stegmann Lat. Qram. II. 2 700 
squ). Fortasse defendi potest haec ipsa quoque lectio a M 
suppeditata: 202 ‘munisti ad te audiendum viam. Ecce autem 
quom [te] nihil aliud profecisse arbitrarer, . . . serpere, 
coepisti.’ Ouis profecisse dicatur, dubium non est, cum Sul¬ 
picius ante nisi de Antonio locutus sit de nullo. 

III. 191 ‘Et si primi et postremi [illi] pedes sunt hac ratione 
servati, medii possunt latere’. Pedes intellegendi sunt, qui 
primi in unaquaque oratione sint, non antea commemorati. 

Ubi simplicia pronomina sufficiunt, cumulantur: velut 

II. 75 ‘quaerebant ab Hannibale quidnam [ille] ipse de illo 
philosopho iudicaret.’ 

296 ‘Idque memoria teneo, quom mihi sermo cum hoc [ipso] 
Crasso multis audientibus esset <de te> institutus’, ‘ipse’ hic 
supervacaneum est, quoniam Crasso alius nemo obicitur. Si¬ 
militer haec: 

353 ‘esse ferunt nuntiatum Simonidi ut prodiret; . . sur- 
rexisse illum [ipsum] prodisse vidisse neminem’. III. 128 ‘sed 
ex eo ipso (sc. Hippia) est coniectura facilis quantum sibi illi 
[ipsi] oratores . . adpetierint’. 

Fortasse tu quaeres, lector splendidissime, cur docti haec 
pronomina iniecerint. Oratione ut legentibus magis perspicua 
fieret? Ausim respondere. 

Barziza iique, qui textum novum et incognitum legere 
cupiebant, illi ipsi quoque qui s. XIV codd. mutilos emendarunt, 
lingua ea vernacula locuti sunt, cuius proprium esset articulos 
substantivis addi, praepositiones adhiberi loco casuum obliquo¬ 
rum, pronomina personalia singulis verborum formis adici. Illi 
igitur sermone et Latino et neolatino usi res linguae vernaculae 
proprias aut scientes aut inviti in Latinam transtulerunt. Ita 

que accidit, ut scriberent ‘versum de Philocteta’, ‘ego . . re¬ 
linquo’, ‘postremi illi pedes’ et notione pronominis ‘ille’ tanquam 
decolore facta pronomen ‘ipse’, ut illius vis nativa recuperaretur, 
addere coepissent. 

Teneamus velim non omnes codd. discrepantias scribendi 
erroribus explicari, sed multas consuetudine scribarum loquendi. 
De qua re infra agemus (p. 54 sqq., cf. 63 sq.). 

Denique alia vocabula quae in i exstant reicienda sunt; 
quorum etsi non omnia enumerabo, tamen non multa esse adnoto: 

II. 307 ‘ut concludamus atque ita peroremus hoc dicendi 
[genus] natura ipsa praescribit'. „Semper ‘dicendi genus’ verba 
spectat, non argumenti inveniendi et ordinandi artem“ (Eli. II. p. 
324), immo coniungendum est ‘dicendi natura’. 319 ‘in iis partibus 
ad quas [causas] dixi digredi saepe oportere’. 342 ‘non habent in 
se veram laudem quae deberi virtuti uni [laus] putatur.’ deberi 
M dederit i. Ut lectores scirent, ad quam vocem ‘quae’ re¬ 
ferenda esset, ‘laus’ infertum est. Simili modo 350 ‘neque ei. . . 
aliud . . . relinquam nisi ea quibus [rebus] haec exornentur.' 
Glossema hoc videtur: III. 182 ‘Longissimast igitur [turbatio] 
complexio verborum.’ Unde ortum est in compluribus Lg. int. 
‘turbatio complexioque verborum.’ 203 ‘et ab re [non longa] di¬ 
gressio’ „a declinatione § 205 memorata male translatum huc“ 
(Eli. a. 1.). Illic enim legitur: (205) ‘declinatio brevis a proposito 
non ut superior illa digressio.’ 

Hucusque disputavimus et collegimus, nunc respiciamus ad 
ea quae in i scripta abicienda putavimus, ut regulis quibusdam 
locis incertis aliqua cum probabilitate iudicemus: doctos 
enuntiata particulis et coniunctionibus conglutinare solitos esse, 
casibus substantivorum praepositiones adicere, pronomina acer¬ 
vare vidimus. In istis rebus cum valde de cod. i auctoritate 
dubitemus opus sit, nisi ea quae in i suppleta sunt sententia 
probantur et postulantur, M sequi malemus. Sed de aliis addi¬ 
tionibus rationem aliquanto Friderico cautiorem exercendam 
esse ostendisse mihi videor et explicatis locis compluribus et 
percensis generibus certorum cod. i additamentorum. Multa 
autem glossemata, quae in i leguntur, ex codd. m in i iniecta 
esse cognovimus. 

Caput III. 

De omissionibus. 

In i verba multo rarius praetermissa esse quam in M natura 
huius codicis atque origine explanata non miraberis: textus 
M classi traditus lacunis eo magis infectus est quo plura apo- 
grapha sunt confecta. Librario autem cod. i duo certe exem¬ 
plaria praesto erant eaque ex diversis archetypis ducta, ita ut 
alterius lacunae altero opitulante resarciri possent. 

Versus igitur totos omissos perquam raro deprehenderis ut 

III. 188 ubi duae fere lineae nescio qua de causa exciderint 
(‘ad persequendum -s- ista’) et in i et in Ellendtii cod. Viet. Mo¬ 
nae.; complura detracta sunt et 175: ‘vitium h- coniunctionem’ 
in i; quae antecedunt ‘si efficitur coniunctione verborum’, tan¬ 
tummodo in O praetermissa in i sane non defuerunt. 

Singula vero verba saepius desiderantur alia aliis de causis: 
Primum scriba homoeoteleutis deceptus est sicut II. 144 ‘a 
< viris > bon is\ 191 ‘israsci totiens <dolere totiens>\ aut 333 
‘suadere <aliquid aut d\ssuadere >'; 

alia quae desunt mutilo quod ascitum est exemplari velut 
accepta videntur esse referenda. Velut II. 148 ‘diligentia inquam 
<quae> quom omnibus in rebus tum in causis defendendis, 
valet.’ quae om. i, Lg. 2, 32, 1. 155 ‘Atque ego <hoc> ex iis 
saepe audivi.’ hoc om. i m (nec tamen e Lg. 32), 315 ‘Prima est 
enim quasi cognitio . . . orationis in principio quae<que> 
continuo . . allicere debet’ que om. i Lg. m (Eli. auctore). Sed 
haec quoque in i omissa ex M recipere malo, quanquam quis an 
genuina sint dubitaverit. 

II. 20 ‘num tandem aut locus hic non idoneus videtur, in quo 
porticus haec ipsa . . et palaestra . . . memoriam . . commo¬ 
vent? aut <num> importunum tempus? .... aut homines . . 
alieni . . ?’ Cum tertia interrogatio particula ‘num’ instructa 
non sit, ne alteri quidem adderemus ex M auctoritate, nisi non 
modo in i deesset verum etiam in Lg. m.—29 ‘docebo vos, dis¬ 
cipuli, <id> quod ipse non didici, quid ... sentiam.’ id M Lg. 
m, om. i e. 

II. 80 iubent enim exordiri ita ut eum qui audiat benivolum. 

faciamus..deinde rem narrare <et> ita, ut veri similisnarra- 
tio sit/ ‘et’ cum Eli. auctore in Lg. quoque m absit, ut verum 
agnoscere consideratius est. In omnibus eiusmodi lectionibus edi¬ 
tor qui melius m cognitos habebit, cavebit, ne fidem i praestet, si 
cum m conveniet. Namque si quaedam in M inventa in m 
omissa sunt, verisimillimum est, si quidem hi ex illis trans- 
scripti sunt, incuria ea neglecta esse. 

Tum saepius in lectionibus duabus conglutinandis quaedam 
in i excidisse iam diximus (p. 19), itaque pauca hic addam: 
II. 202 in Mm exaratum est: ‘illa ipsa <causa om. M m>. Quom 
enim’, in i autem recte ante ‘Quom’ iniectum est ‘causa’, sed 
‘ipsa’ neglegentia omissum. III. 178 ‘sol ut eam circum feratur’ 
in i ‘post ‘ut’, quod in M legitur corruptum in ‘ad’, detractum est 
‘eam’. 229 ‘Nihil enim . . . deesse <sentio>. Quo magis est 
tibi . . vigilandum.’ Cum ‘quo’ in i mutatum sit in ‘eoque’ — id 
quidem perperam, vix enim credi potest contrario pro ‘eoque’ 
positum esse ‘quo’ quod lectius est —, excidit ‘sentio’ quod 
praecedebat. 

Hac quoque re observitanda munus ad verba scriptoris 
quam proxime accedendi sublevatur. 

Deinde interdum singulis vocabulis praetermissis totam 
verborum constructionem perversam esse adnoto, id quod 
utrum consilio ac mente factum sit an librariis insciis plerumque 
vix diiudicandum est. Veluti II. 186 pro ‘adgredior <in> 
ancipiti causa . . ad animos iudicum pertractandos’ positum est 
in i ‘adgredior ancipitem causam’ praepositione ‘in’ omissa. 
Oratio ut magis legentibus aperta fieret, 140 ‘et prope <di¬ 
cam > decantatas habere debeant’ in m et i ‘dicam’ extinctum 
videtur. Loco '<et> Cotta et Sulpicius expec tat' mutatum est 
26: ‘Cotta et Sulpicius expec tant! 

Postremo fieri potest ut compendio quodam scripturae non 
recte soluto erratum sit. Optime quidem explanari arbitror, cur 
‘sunt’ interierit II. 94 ‘tamen omnes <sunt> in eodem ... ge¬ 
nere’, si in uno ex exemplaribus exstitisse suspicamur: ‘omness 
neque iniuria videtur Bakius addidisse ‘sunt’ III. 34—(M desunt) 
—: ‘Quodsi in nobis, qui assumus, tantae dissimilitudines <sunt 
om. C>, tam certae res cuiusque propriae et in ea varietate 

fere melius a deteriore facultate magis quam genere distingui¬ 
tur . . Neque alia de causa passim ‘esse’ i. e. ee (cf. III. 4 ‘esse 
ferebantur’ Lamb. effereb. C) in i intercidisse censeo ut II. 365 
‘Neque . . quisquam copiosius . . visus est. . hodie <ee> ver¬ 
satus’, idem requiritur, cum desit in i, 231 ‘Antonio dicenti nul¬ 
lam <esse> artem salis,’ 246 ‘uni enim locum <esse> video’, 
271 ‘per mihi scitum videtur C. Publicium solitum <esse> 
dicere’. Itaque ‘esse’ ex H merito restituitur II. 17 ‘is ineptus 
<esse om. i> dicitur’, ubi potest dubitari. 

Numeri autem signo scribam deceptum esse mihi constat II. 
294 ‘<Duo (i. e. II)> denique illa’. Alioquin ‘que’ eodem 
opinor modo deperiit ut II. 93 ‘breves sententiis< que> . . . 
abundantes’; 297 ‘pro quo quis<que> diceret’. Compendio 
autem ‘que’ scriptum fuisse in archetypo vel archetypis inde 
colligas, quod II. 83 pro ‘omninoque’ in i ‘omnino. Cum’ depictum 
est. Itaque II. 2 recte Stanglius ex / recepit:‘studio doctrina- 
<que>’, ubi cum in i e suppeditetur ‘doctrina’, vulgo ex Lg. 
int. datur ‘et doctrina’. 

Denique id afferre liceat ‘aut’ in i desiderari II. 76 ‘<aut> 
adulescentulos’ (a ad.), 303 ‘<aut> adversariorum’, 215 
‘<aut> gravius’, sane compendio neglecto. Namque sicut ‘aut’ 
nota a in M archetypo scriptum esse vidimus (p. 28), eandem in 
L fuisse nescio an colligi possit ex I. 138 — M desunt —: ‘per¬ 
sonarum ac temporum’ aut temporum i A, a’ temp. f , ‘et temp.’ 
alii codd. 

His locis aliisque consimilibus aliqua cum fide dici potest, 
quo de facto in i lacuna exorta sit, cum multifariam nihil certi 
afferatur. Ne vero nimis multas omissiones cod. i attribuamus, 
M glossarum quasi pondere onustos esse apparere moneo, 
quarum sane plurimas, ubi verba in archetypo perverse tradita 
essent, inculcatas esse magis scribarum saepe ineptis erroribus 
quam grammaticorum ratione Stroebelius ostendit (diss. p. 15 
squ.). Ut paucis exemplis utar: II. 144 ‘tibi mecum in eodem est 
pistrino, Crasse, vivendum’: et in Mm et in multis Lg. int. voce 
ignota ‘pistrino’ eiecta scriptum est ‘pristino [instituto]’. 

II. 78 ‘Dividunt, totam rem in duas partis, in causae con¬ 
troversiam et in quaestionis; appellant . . . quaestionem, rem 

tatione M. 185 ‘ut . . . ad eos motus deducantur, si qui 
finitumi sunt et propinqui his ac talibus animi permo¬ 
tionibus’. Sed quia in M suppositum est ‘et [de] propinquis 
his’, Kayserus prorsus abesse voluit ‘et — permotionibus’, quae 
ratio critica nescio quo pacto apud Fridericum aliosque plausum 
meruerit. Eadem praepositio ‘de’ indita est in M: 110 ‘ut [de] 
referundis praeteritis verbis id scriptum . . . suppleatur.’ 

Voculam margini a nescio quo adscriptam inter scriptoris 
verba falso loco se insinuasse patet 331 ‘et infirmandis contrariis 
et tuis [alienis] confirmandis.’ ‘alienis’ sane ad ‘contrariis’ expli¬ 
candum adiectum est. 

Itaque cum ne M quidem interpretamentis carere neminem 
fallat, hos quoque locos in M pessumdatos esse verbis appositis 
mihi persuasi, ubi editores quidam aut sagacitati morem gerere 
aut sententiam in omnibus libris depravatam reprehendere 
maluerunt quam lectiones cod. i libris mutilis praeferre. 

Veluti si i sequeris, plane nihil est quod offensioni sit III. 201 
‘Formantur autem et verba et sententiae paene innumera¬ 
biliter, quod satis scio notum esse vobis . Sed inter conformatio¬ 
nem verborum et sententiarum hoc interest, quod . . .’ In 
M autem legitur ‘vobis [inter quos] hoc interest sed inter’ 
similiterque in m et transpositis verbis ‘hoc interest’ et ‘inter 
quos’ inditis. Quae cum non intellegantur, Fridericus statuit la¬ 
cunam esse inter ‘interest’ et ‘sed’. Sed hoc modo si iudicabi- 
mus, timeo, ne velut caeci in tenebris vacillantes non iam habea¬ 
mus ubi consistamus. Immo concedamus inM inculcata esse verba 
‘inter quos’ ordinemque verborum mutatum esse sicut II. 183 quo 
loco pro ‘incitatione. Non enim semper fortis oratio’ transposi¬ 
tum est in Mm: ‘incit. enim semper fort. oratio Non’; aut II. 22 
ubi restituendum est ex i ‘otii fructus est non contentio animi, 
sed relaxatio’ pro M ‘contentio non animi’ (Fridericus voluit 
‘animi non contentio’), aut 42 ubi pro ‘in constituta re et definita’ 
inversum est: ‘constituta re et in definita’, aut 232 ‘Quis, haec 
non vel facile vel certe aliquo modo posset ediscere’, ubi Frideri- 
cus ‘vel’ prius iniuria seclusit cum in M praecedat voculam ‘non’. 

Idem doctus plus aequo suspicatus est III . 225 ‘Itaque [et] 

idem Gracchus . . . cum eburneola solitus est habere fistula 
qui staret occulte post ipsum’, ubi ‘et’, cuius vocis auctores sunt 
Mm, ita defendit: „alterum exemplum Catuli interfatione in obli¬ 
vionem ducitur“. Haec vero minime arrident. Nam tam multa 
de illa Gracchi consuetudine referuntur, ut Crassum iam de 
altero exemplo cogitavisse non sit probabile. 

Neque veri similius est quod eidem placuit: II. 16 ‘Equidem, 
inquit, Crasse, [et] ita sum cupidus in illa, te ... disputatione audi¬ 
endi, ut, si id mihi minus contingat, vel [ut] hoc sim cotidiano tuo 
sermone contentus.’ et M = H om. i f; uel ut hoc HI, uel e, uel 
hoc i e. Ait enim ille: „Pergere voluit: neque ita sum ineptus, ut 
te urgeam.“ Sed hac ratione Tullius non considerate explanatur, 
sed per vim sententia eius de manibus extorquetur. — Super¬ 
vacaneum est alterum ‘ut’, quo verbo ‘uel hoc’ quae arte cohae¬ 
rent seiungantur. 177 ‘si quoi quid simile dicas, prius ut simile 
[dicas] confirmes, deinde quod agitur adiungas.’ Ferendum 
non est quod Fridericus comprobavit ‘si. quid simile dicas, prius 
ut simile dicas’, sed ‘ut simile dicas’ coniungenda sunt. /72. Sen¬ 
tentia quam sanam esse Fridericus negavit (cf. Burs. Jhrsber. 
80. 216 Stroebel) iam a Stanglio aliisque ex i correcta est: ‘Est 
eiusdem et eripere [et] contra rem publicam et largiri pecunias.’ 
Non potest fieri, ut ‘et’ ante ‘largiri’ positum reiciatur, quippe de 
quo M cum i consonent, itaque alterum‘et’(contra rem publicam) 
M solis poprium repellamus opus est. 72 ‘Quom. docendus is 
(sc. rei dominus) est aut . . ad causam oratione moderandus, in 
quo saepe benivolentia ad odium, odium autem ad benivolentiam 
deducendum est, qui [ut] tanquam machinatione aliqua . ad se¬ 
veritatem . . est contorquendus.’ qui ut M, sive ‘ut’ sive ‘qui’ m, 
ut i. Doctis Madvigium secutis pro ‘qui ut’ in M archetypo ‘(est) 
aut tanquam’ fuisse visum est, qua particula ‘moderandus’ cum 
‘contorquendus’coniungeretur interpositis verbis ‘in quo de¬ 
ducendum est’ in modum parentheseos. Quae coniectura neque 
audacia caret neque rationem habet huius enuntiati, cuius mem¬ 
bra ‘in quibus . . iudicatur; ubi adest . .; ubi . . alienus . . est; 
quom aut docendus . est . . .; in quo . . deducendum est; qui •. 
est contorquendus’ omnia dtivvd&Tcog inter se cohaerere facile 
videris. Itaque ‘qui’ ex M i recipiendum esse censeo, repellen- 

dum autem codd. M ‘ut’ sicut vocis consequentis ‘tanquairf 
interpretamentum. 38 ‘Neque enim si de rusticis rebus agricola 
quispiam aut etiam, id quod multi, medicus de morbis aut [si M 
Lg. m] de pingendo pictor aliquis scripserit aut dixerit, idcirco 
illius artis putandast eloquentia’. Cum Ellendtio alterum ‘si’ 
tollendum puto, cum verba ‘dixerit aut scripserit’ ad tria nomina 
‘agricola, medicus, pictor’ pertineant, ‘si’ autem in M primo tan¬ 
tummodo et tertio appositum sit, non alteri, id quod evitari solet. 
Alioquin autem in i particulas superfluas addi solere supra dixi¬ 
mus (p. 37 squ.), hic omissam esse particulam ‘si’ ex L auctori¬ 
tate concedemus. 

48 ‘Nam et testimonium saepe dicendum est ac nonnun- 
quam etiam accuratius, ut mihi [etiam] necesse fuit in Sex. Ti¬ 
tium.’ Prius ‘etiam’ in loco est, cum accuratius testimonia sem- 
per dicenda non sint, alterum autem in i omissum molestum est, 
quod quid sibi velit nescio (cf. Stangl, Tuli. p. 21). Errore, 
opinor, Fridericus in apparatu critico indicavit prius ‘etiam’ in i 
deficere, non alterum. 

///. 133 ‘Manilium nos etiam vidimus travorso ambulantem 
foro, quod erat insigne eum qui id faceret facere civibus [suis] 
omnibus consilii sui copiam.’ Qui municipes opponuntur hic 
civibus Romanis? //. 353 ‘Hoc interim spatio conclave illud, ubi 
epularetur Scopas, concidisse; ea ruina ipsum [cum cognatis] 
oppressum <cum i> suis interisse. Quos quom humare vellent 
sui neque possent optritos internoscere . ., Simonides dicitur ... 
demonstrator unius cuiusque sepeliendi fuisse.’ M Lg. 32, ‘oppres¬ 
sum cum suis’ i. Offendo in hyperbato ‘cum cognatis oppressum 
suis’ neque hoc mihi dubitationis aliquantum non movet non 
nisi consanguineos epulis interfuisse, si M lectionem genuinam 
ducimus. Haud sciam an quidam ‘cum cognatis oppressum 
suis’ correxerit, ut ‘suos exhumantes’ non eosdem esse atque 
‘suos epulantes occisosque’ clarius esset (cf. Eli.). III. 13 ‘me 
semper ab omni contentione ac dimicatione [animi] revocasti’, 
animi H om. EAi. Quia ‘animi’ non convenit, ubi publicae dimi¬ 
cationes intelleguntur (cf. Sor.), Stanglius coniecit corruptum 
esse ex ‘nimia’, quod verbum si recipitur, clausula exsistit 
heroica. Cur 144 ‘sed certe [ut] eae partes fuerant tuae’ par- 

ticulam ‘ut’ secludendam esse proponam, postea (p. 77 sqq.) 
pluribus exponam. 

His locis perspectis quibus quosdam addere non difficile est, 
praemonemur, ne saepius M fide consopiti in i verba excidisse 
statuamus. Sed ut fidem abrogemus i, certe adducemur, ubi¬ 
cunque de verbis omissis cum m convenit ex M ductis, neque 
minus ubivis complurium exemplarium scriptiones esse tan- 
quam conferruminatae videntur. 


Caput IV. 

De vitiis quibusdam et virtutibus.*) 

1. De verborum distinctione. 

Si i ex L solo deductus esset, permulta menda litteris male 
a librario distinctis oborta esse exspectaremus. Namque in L 
verba spatiis distincta non ubique fuisse verisimillimum est cuius 
rei vestigia in cod. F(lorentino) potissimum Oratorem exhibente 
inveneris (cf. Meerd. proli, p. XV, Reis. diss. Arg. XII p. 13, 
Stangl, Bl. f. bayr. Qymn. 21. 38.). 

Sed re vera admodum pauca talia scripturae vitia occur¬ 
runt. Facile enumerantur quae eo modo errata videntur: ut in 
eis partibus quae et M servantur: II. 75 pro ‘decantet’: dicat et i, 
132 ‘spectantia’: spectant ea O, spec tanc ea P, 199 ‘sic et 
eorum’: sic ceterorum i, 268 ‘et taurum’: et aurum i, III. 114 
‘causa et ratio’ causae tractatio i, 151 ’tamen’ iam in i, 193‘efficient 
ut’ efficientur OLg. int., efficerentur P 1 , 227 ‘quod tamen interius’ 
quoddam in inferius i. Praepositionem cum substantivo conse¬ 
quenti in unum coniunctam esse ex hoc errore dilucide intelli- 
gitur: III. 4 ‘pro pignore’: propugnare i (Mar. Viet. 23. 12 K.). 
Contra interstitium inter verbum quoddam praepositionemque 
interdum fuisse hinc colligitur: III. 110 ‘attactum’: ac tantum i 
(cf. Marx, proli, p. 21 squ.). 

*) Barziza ante 1422 scribit haec: ^ Multa divisa composui; lit¬ 
terarum figuras similitudine aliqua inter se commutatas multis locis 
correxi" (Sabbadini, riv. di fil. XVI. 104). 

Atque in eis partibus ubi M desunt: 

‘(artificio) perquam’ I. 129 opera quam i, ‘At Q. Velocius’ 
111. 86 atque vel. i; 47 ‘autem ea’: autem mea i, 102 ‘proximo. 
Set’: proximos et i, 53 ‘Qui idem’ quidem i. M autem deberi 
videtur haec lectio: ‘neque’ M i II. 62 pro ‘ne quae’. Grammaticos 
uno tenore scripsisse ‘nequis, siquis, numquis’ Priscianus tradit 
(I, p. 183 G. L. K.). 

In M autem archetypi scriptura continua et aliis locis male 
intellecta est et II. 201, quanquam Fridericus hic quoque eis con¬ 
fidit. Scribitur enim: ‘quod esse in arte positum videbatur, ut 
de lege Appuleia dicerem, . . breviter . . attigi; his duabus par¬ 
tibus . . ., quae minime praeceptis artium sunt perpolitae, omnis 
est a me illa causa tractata . . .’ est a me i, est tamen M. Si 
Fridericus voci ‘tamen’ iure patrocinatus esset, liceret dicere: 
„quanquam breviter de lege Appuleia locutus sum, tamen his 
duabus partibus omnem causam tractavi“, id quod fieri non 
potest. 

2. De scripturae compendiis et de scribendi ratione. 

Quae compendiis falso solutis peccata sint, brevissime, cum 
non multae cod. i lectiones adhuc editae sint, perstringam; qui 
melius codd. integros cognoverit, hanc rem textui restituendo 
gravissimam pertractabit. 

Velut turbas dedit nota vocis ‘res publica’ quae in P etiam- 
nunc servata est: III. 8 ‘rem publicam’ r. p. P. Lapsi autem sunt 
librarii III. 226 quo loco pro ‘in re publica esse’ (I r. p. ee P 2 
mrg.) inconsiderate scripserunt irrepsisse P, inrepsisse 0. Tum 
praepositionum ‘prae, per, pro’ notae inter se confusae 
sunt: III. 223 ‘prae se . . fert’ per i, 165 ‘praeposito’ proposito i, 
I. 147 ‘praediscere’: prodiscere i. Similique errore II. 292 ‘sive 
plura (sc. argumenta) sunt sive aliquod unum’ pro ‘aliquod’ 
(—qd), quod numero commendatur, assumptum est ‘aliquando’ 
(—qn). ‘Tum quod’ i III. 47 corruptum esse ex ‘tu u quod’ i. e. 
tu vero quod Schuetzius scite coniecit; denique quia ‘tamen’ in 
vetustis exemplaribus nota ‘tam’ scriptum erat quae in apo 
graphis legitur II. 19 ‘nec tam’ i, factum est, ut pro ‘tam’ III. 56 
poneretur ‘tamen’. 

De compendiosa autem scriptura in M archetypo usitata 
falsoque in exemplis explicata hoc unum opusculo hic inserere 
mihi detur, quod ad nonnullas cod. i lectiones confirmandas 
idoneum videtur neque accuratius a Stroebelio disputatum est: 
maximae enim difficultates librariis hac re allatae sunt, quod 
in libris antiquissimis, ut et alioquin occurrit (cf. Marx, proli, 
p. 27), eadem littera q q variae pronominis relativi formae 
erant signatae. Hoc conficitur et ex scriptionibus quae in libris 
exstant huiusmodi: II. 210 ‘quae suam’ q H, 52 ‘ii qui’: iiq: H\ 
III. 195 ‘quonam’: qm M, et inde, quod omnes codd. pro ‘quasi’ 
(qi) II. 79 habent ‘qua’, pro ‘rerumque quasi’ III. 202: ‘rerum 
quaeque’. 

Unde factum est, ut poneretur ‘quid’ II. 290, III. 192 loco 
‘qui’, ‘quod’ II. 114, 128, 250 pro ‘quo’, ‘quo’ II. 147, 281, 311 
pro ‘quod’, aut ‘quod’ I. 175 (M=H), II. 329 pro ‘quid’ et ‘quid’ 
II. 367 pro ‘quod’. 

Quae cum ita sint, nonne temerarium est his quoque locis 
M assentiri, quibus lectio eorum si minus usu loquendi reicitur, 
at certe non praestantior est cod. i? II. 97 ‘in illo ex eo quod 
dico, quantulum id quomque est, quid faciam iudicari potest', 
quid i quod M. 232 ‘non ut ad reperiendum quid dicamus arte 
ducamur’ quid i quod M. ‘quod’ „praeferendum non videtur in 
sententia infinita non certa certae orationis materie ad invenien¬ 
dum proposita 44 (Eli.). 317 ‘in ipso illo gladiatorio vitae certa¬ 
mine, quod ferro decernitur’ quod i quo M. 

Atque haec quidem de compendiis dicta sunt, scribendi 
autem rationem cod. i si oculis perlustraveris, primo fere obtutu 
hoc animadvertes Mediolanenses non ut Lamolam (p. 20) omnia 
secundum priorem textum rescripsisse, sed ut librum emen¬ 
datiorem redderent antiquam rationem saepe et obsoletam sui 
saeculi mori adaptare studuisse; in hac re plerumque non indi¬ 
ligenter egerunt veluti II. 219 ‘uultu’ i pro ‘voltu’, ‘animum 
advertit’ i III. 217 pro ‘animadvortet’, ‘cuiquam’ i I. 225, 230 pro 
‘quoiquam’. Nec vero deceptos eos non esse perspicitur collatis 
M, in quibus vetustior ratio scribendi multifariam duravit. Atque 
utraque familia si de hac quoque re comparabitur, si non quae 
ratio scribendi in L fuerit, patebit, at certe nonnulli loci luce 

collustrabuntur clariore. Namque scribendi consuetudines ob¬ 
servantibus nobis facilius erit et omnium codd. corruptelas 
sanare et singulorum de varietate iudicium facere. 

Diphthongum ei, ut exempla quaedam afferam, in M arche¬ 
typo crebro pro i longa servatam esse apographorum lectiones 
evincunt ut hae: ‘caruos ei’ M II. 165 pro ‘Carbo sei’, ‘ciuirimeis’ 
M III. 224: ‘plurimis’ i, ‘monente L. Crasso’ M II. 130 pro ‘moneri- 
tei, Crasse’ (Stroebel, Bl. f. d. bayr. Qymn. 1897.558, diss. p. 25), 
‘eidem’ M II. 124 et passim pro ‘idem’. In L autem ipso quoque 
eam adhibitam esse nescio an inde conficiatur: pro ‘ne obso¬ 
leta’ III. 97 — M desunt — exstat in i ‘ne inobsoleta’ i. e. nei 
obs.; et pro ‘dici’ 61 — M desunt — ‘dein’ O 1 . Barzizae vero 
diphthongum illam retinuerunt neque aliis locis neque his, quibus 
in M quidem archetypo eam fuisse censeo: 

III. 182 'nei plane in vorsum . . incidamus’ nec M Rufin., 
ne i, II. 97 ' nei te quidem’ nec te HE 2 O, recte AE\m, ne te 
o P (eandem discrepantiam adnotat Marxius proli, p. 163). 

III. 212 ‘nihil, est quod praecipi posse videatur, nei ut 
figuram . . . deligamus’ ne M nisi i, 201 ‘ne quid esse aliud 
oratoris putetis . . . nei in singulis verbis illa tria tenere’ nisi 
in i, ne M. Idem quadrare videtur ad III. 17 ‘et sei admonitum 
venimus te’ et ne M et si i, e longa enim ipsa quoque in in¬ 
scriptionibus et codd. pro ei sive i scribitur (Marx, proli, p. 163). 
‘rei ridemus’ II. 260 vitiose in M scriptum esse videtur pro 
‘(exspectatione) reidemus’. 

Denique ‘infumum’ cum aliis locis servatum esse codd. 
lectiones coarguunt tum II. 339 ‘His quattuor causis totidem 
medicinae opponuntur: tum obiurgatio . . tum admonitio . . tum 
promissio . . tum deprecatio quod est infumum sed non num- 
quam utile’, infimum i, infirmum M quae lectio sententia non 
commendata, quanquam a Friderico et Piderito retinetur, refu¬ 
tatur collatis auct. ad Her. IV. 8. 11; 10. 14 ubi eadem com¬ 
mutatio invenitur. 

' Quom ' coniunctio ab editoribus saepenumero in textu 
posita est, verum etiam ‘quom’ praepositionem nonnunquam 
mss. exhibuerunt, cuius de usu Marxius (proli, p. 166) nonnulla 
collegit, 

Hanc in i raro servatam plerumque destitutam esse forma 
‘cum’, in M autem interdum et vocula ‘quam’ immutatam esse 
videas ex his variis lectionibus: II. 308 ‘ut quom aliquo malo 
conipngatur’ i ut quam M, 170 ‘quom gladio’ A, cum H Ei, 
174 ‘quommonstrare’ H commonstrare E A i, in omnibus codd. 
exstat 70 ‘quom . . potestate’. 

Formam ‘quom’ ergo hic quoque in libris fuisse certissime 
conficitur: II. 94 ‘aliique quomplures’ quam plures He Lg. 32, 
conplures A, complures Ei, et III. 132 ‘aliis, quompluribus’ 
quampl. M, compl. i. 

Loco autem coniunctionis ‘quom’ in i ‘cum’ passim scribitur, 
et ‘quem’ aut ‘quod’ in M, nisi integra relicta est. 

Ut II. 228 ‘quom omnium sit venustissimus’ cum i, quod M, 
296 ‘quom mihi sermo cum hoc Crasso . . esset’ i, quod M, 
et 233 ‘oratorem eum quem quom Catulus nuper audisset’ 
quem cum i, quem quem M; pro certo ducerem alteram vocem 
hic alteri in M accommodatam esse nisi eadem immutatio 
exsisteret auct. ad Her. II. 30. 48: ‘quintus locus est quom 
ostendimus’ quem HP/7C 1 . Porro cum M non solum pro 
‘quom’ exhibeant ‘quod’, sed etiam pro ‘quod’ formam ‘quom’ 
ut II. 310 ‘quod saepe iam dixi’ Hi, quom A, cum E, clarius 
luce est scribas codd. M male internovisse notas quibus in 
archetypo voces ‘quod’, ‘quom’, ‘quem’ signatae erant (cf. p. 49) 
tenuemque eis esse in hac re fidem. 

Quapropter mihi quidem dubium non est, quin Ellendtius 
litem codd. discrepantia motam hoc loco recte sedaverit: 
II. 302 ‘Quo quidem mihi turpius videri nihil solet quam quom 
ex oratoris dicto aliquo . . . sermo ille sequitur’ quod M cum i, 
Jul. Viet. At ‘quom’ in i voce ‘quod’ loco motum est II. 229 
‘quom iis nihil opus sit’ quod i, et 61 ‘in philosophos vestros 
si quando incidi deceptus indicibus librorum, quom sunt fere 
inscripti de rebus notis . . ., verbum prorsus nullum intellego’, 
quos H X E quos A quod sunt i qui sunt Lg. m praeter 32. 
Coniunctionem ‘quom’ hic reddere possumus „indem, dadurch 
daB“ (Kuehner, Lat. Qram. II 1 , 880 squ.), in M archetypo fuisse 
‘qu<os’ i. e. quo s intelligitur. Compar error commissus est 
II. 136 ‘quom de facto’ quod e f. M pro ‘quo de f’. 

Denique ‘quom’ secundum ea quae attulimus restituendum 
est III. 208 ubi vulgatur ‘quod’: 

‘Quae quidem te, Crasse, video . ., quom nota esse nobis 
putes, sine definitionibus . . effudisse.’ que M quam i. 

Praepositionum litterae novissimae semper fere ineuntibus 
quibuscum compositae sunt verbis accommodatae sunt, cum 
in M plerumque integrae relictae sint: ut ‘affert’ i II. 143: ‘ad- 
feret’ M, ‘assequitur’ i 176: ‘adsequetur’ M, ‘assit’ i 102: ‘adsit’ M. 

Haec docti novarunt, vestigia autem scripturae antiquioris 
quamvis rara atque detrita deteguntur L opinor propriae: ut 
semivocales in illo videntur geminatae non esse his locis III. 99 
‘terram’ Plin. — M desunt — ceram O e, teram X, cacram P, 
et II. 153 ‘narrarent’ M pararent i. Cf. auct. ad Her. IV. 51, 64 
parem M pro ‘narrem’ et Wilmannsius de Varronis libris gramm. 
p. 179: ‘narare per unum R scribitur, ut Varroni placet.’ II. 284 
‘Lucullus’ H edd., Lucilius e. Luculus O cf. Mar. Viet. 8, 1 K.: 
‘Consonantes litteras non geminabant ut in his Annius, Lucullus, 
Marcellus, Memmius . ., sed supra litteram quam geminari 
oportebat, sicilicum ponebant.’ 

Ex altera parte ‘tellum’ a ‘tendo’ derivandum (cf. Walde, Et. 
W.) exaratum erat III. 226 tella O, tecla A, sic ut alibi ‘vellum, 
anhelius’ etc. occurrunt (cf. Lindsay-N. Lat. Spr. p. 128). In 
‘paulum’ vero semper quod sciam in M et i geminatio neglecta 
est, item in nomine proprio II. 272 ‘in Pauli pugna’, nisi forte 
suspicaris in i scriptione ‘paululum’ pro ‘paulum’ II. 54, 179, 228, 
234, 242 latere ‘paullum’ non recte a librario intellectum. 

Aliud accedit haudquaquam minimi momenti :Velius Longus 
gjt (54.16 Qr. L. K.): ‘in plerisque Cicero videtur auditu emensus 
scriptionem qui et »Aiiacem« et »Maiiam« per duo i scribenda 
existimavit,’ et Quintilianus I. 4, 11: ‘sciat etiam Ciceroni pla¬ 
cuisse »aiio Maiiamque« geminata i scribere.’ 

Constat ergo Ciceronem ubicunque ai vocalem antecessit, 
litteram i geminasse. Idem valere in ei, oi, ui a longa aut brevi 
vocali incipientibus verisimillimum est. In cod. Plautino quidem 
Ambrosiano scribitur ut ‘maiiores’ item ‘cuiius’ (Studemund, 
anal. Plaut. p. 171). 

Atque in libris Tullianis sunt certe corruptelae ex quibus 

hanc scripturam quondam servatam esse efficitur: ut in Clunia- 
censi cod. Poggii scriptum erat: ‘agiunt’ pro ‘aiiunt’ non ‘aiunt’ 
ut Clarkius sibi persuasit (the vetus Cluniacensis of Poggio, 
anecd. Oxon. 1905 introd. p. XVII.), ‘iaciebant’ pro ‘aiiebant’, 
‘Pompegius’ pro ‘Pompeiius’, ita in M archetypo ‘eiiero’ et in L 
aut archetypo eius exstitisse mihi videntur ‘Qaiius, Eleiius, mai- 
ius’, cum legatur in H ‘eiuero’ II. 285, in i autem ‘Gallus’ (Vel- 
leius) III. 78, ‘Erilius’ 127 (et eius M), ‘aliud quiddam magis’ 97 
— M deficiunt — pro ‘maiius’ in omnibus qui inspecti sint codd. 
Ex MAII’ depravatum videtur MACIS. — 

Sed plurimis locis ne vestigium quidem rationis scribendi 
quam Tullianam esse cognovimus reperitur. Quid? quod sem- 
per, quantum ex Friderici adnotatione vidi, in libris 
invenitur ‘causa, casus, divisiones’, horumque similia, cum Quin¬ 
tilianus (I. 7, 20) ‘Ciceronis temporibus paulumque infra’ litte¬ 
ram s geminatam esse tradat? — Quid? Gellius non refert Ci¬ 
ceronem dixisse ‘memordi, pepugi, spepondi’, id quod Clunia¬ 
censis cod. fide confirmatur (Clark, 1.1. p. XXI)? At in his libris 
insunt formae vulgares ut ‘poposcisse’ (I. 29), ‘praecucurrit’ II. 
131 (praecurrit im). Fidesne habenda est horum codd. scribendi 
rationi? 

Editores hac aetate plerique, ne quid verum atque antiquum 
tollatur, tutius existimare solent recipere quam quoque loco lec¬ 
tionem via ac ratione antiquissimam assequi possint (Marx, 
proli, p. 162), quam semper certas sequi scribendi regulas. 

Ac profecto sunt quaedam res, de quibus neque grammati¬ 
corum testimonio neque fide inscriptionum docemur quamnam 
scriptionem Tullius praetulerit: equidem nescio scripseritne ei 
pro i longa semper an numquam an interdum ut more Luciliano. 
In Cluniacensi quod videatur diphthongus adhibita non est, in 
inscriptionibus autem ex Sullae aetate rarior facta II p. Chr. n. 
saeculo evanescere coepit. Recte Madvigius (ad de fin. I. 14 p. 
32) ait: „Sed tamen in hac re (sc. forma genitivi ‘Aristoteli’), ut 
in aliis quae vocum scriptionem ac formam attingunt, apparet 
quoddam iudicium et potestas eorum qui vetustissimos codices 
singulorum operum Ciceronianorum scripserunt/ 4 De hoc vero 
scripto id potest dici codicem ex quo et M familia et L deductus 

est, ante primum p. Chr. n. saeculum exiens scriptum esse, si 
quidem Brambachius (Neugestaltung der lat. Orthogr. p. 183) 
recte ait: „Jedenfalls steht es hinlanglich fest, daB entsprechend 
dem allgemeinen Schriftgebrauch auch die Schrifttheorie seit 
dem ersten Jahrhundert schon ei hat fallen lassen.“ (cf. p. 16). 

Sed cum nos, ne in dubiis his rebus fallamur, ex codd. Ii.de 
scriptionem quae antiquissima videatur integram conservamus, 
ne obliviscamur constare nos passim a recta via recentioris 
aetatis a librariis abduci. 

3. De litterarum immutationibus. 

De L litteris ex i mendis vix quicquam statuere licet gra¬ 
vius. Vulgares errores sunt immutationes litterarum C et Q et T 
et I: e. g. II. 225 ‘te agere’: facere i, 352 ‘Crannone’: Qrannone i 
et 336 ‘et qui’ ei qui i, III. 189 ‘Ego . . inveni iam quem negaram 
. . me invenisse’ tamen (i. e. tam) i (cf. p. 48). 

Quod vero e et i paene promiscue tum in i tum in M ponun¬ 
tur (cf. Stroebel, diss. p. 9 squ.), non ad scribendi morem, sed ad 
pronuntiationem pertinere notum est. Atque in hac re omni fere 
fide atque auctoritate destituti sumus, nisi quid ex sententiarum 
conexu definitius afferri potest. Quod genus hi loci sunt, quibus 
ne i lectiones foras expellantur, suadeo: 

III. 185 ‘et si numerosum est id . . recte genus hoc nume¬ 
rorum .. in orationis laude ponetur ’ i, ponitur M; propter clausu¬ 
lam improbo. II. 325 ‘Conexum . ita sit principium consequenti 
orationi, ut non tanquam citharoedi prooemium adfictum aliquod 
sed cohaerens cum omni corpore membrum esse videatur.’ ad- 
fectum M affictum i et III. 179 ‘Nullam partem corporis sine 
aliqua necessitate adfictam totamque formam quasi perfectam 
reperietis arte, non casu.’ adfectum M affictam i. Ut vis vocis 
‘affingere’ opificum propriae patescat, conferatur III. 36 ‘tantum 
alteri affinxit (sc. Isocrates), de altero limavit, ut . (cf. Pid. 
ad 1.). Quo iure ‘adfectum’ et ‘adfectam’ a Friderico defendatur, 
nescio. 

Litteram h sane cum non iam enuntiaretur, modo omissam 
esse modo falso appositam vix est quod commemorem: ut 

‘ortulos’ i III. 63, ‘meis’ Mi 4 pro ‘me his’, imprimis ‘hic’ et ‘is’ 
pronomina et ‘hominis’ atque ‘omnis’ inter se confunduntur. 

Semper in lectionibus singulis aestimandis meminerimus 
codd. non a Romanis perfectos esse, sed a Romanicis. Qui quia 
in enuntiando non internoverunt e ab ae (cf. it. equo: aequum, 
eterno: aeternum), in epistulis Petrarca scripsit velut ‘fraenare’ 
vel Barziza ‘pene’ et in i editur: III. 157 ‘tenebre’, 183 ‘pean’, 
76 —. M desunt — ‘omniaque’ pro ‘omnia quae’. — Aut littera m 
cum in fine verborum non efferretur, modo omissa est modo 
scriptura quam perversam Schuchardtius vocavit (cf. K. Mei- 
ster, Rh. M. 1909, p. 373) temere indita est e. g. III. 214 
‘sanguinem redundat’ pro ‘sanguine’; id quoque ad dicendi 
morem spectare mihi videtur, quod casus rectus interdum ac¬ 
cusativo immutatur ut II. 353: ‘Simonides dicitur . . demon¬ 
stratorem . . fuisse’ i. Tum cum eodem modo -um enuntiarent 
vocibus exeuntibus atque o, perverse scriptum est ut III. 17 
‘qui voltum eius . . in cogitando probe nosset’ cogitandum i 
neque scio an in accusativis ‘versum’ et ‘cantum’ III. 174 ‘haec 
duo . . machinati ad voluptatem sunt, vorsum atque cantum’ 
M ‘versuum atque cantuum’ i, item 182 ‘versuum’ i vocalis u 
geminata sit, ne pariter haec appellarentur atque voces neo- 
italicae ‘verso’ et ‘canto’. — Litterae pt inter se accommodatae 
sunt III. 205 ‘discretio’ i (P 1 descr.) pro ‘discriptio’; cf. it. 
scritto, sette. Similiter or. 134 ‘charatter’ P 1 pro ‘character’ 
cf. it. carattere. 

Longum est omnes huius modi errores enumerare, quan- 
quam officium iucundum est neque eis qui linguis Romanensibus 
student nullius momenti diligentius tractare, qui in i et M pro¬ 
nuntiandi errores deprehendantur. Sane vero id munus ideo 
difficillimum est, quod mendis per longum tempus propagatis 
scribae aut correctores iterum atque iterum vocum formas 
vitiosas Latinarum similiores reddere studuerunt. 

Velut huc cadit, ut quaedam proferam, immutatio illa lit¬ 
terarum S et X (cf. Meyer-Luebke Qram. Rom. Spr. I, p. 390 
sqq., Lindsay-N. p. 123): e. g. II. 121 ‘hausit’ M pro ‘auxit’ aut 
126 ‘disseris’ HAE 1 pro ‘dixeris’ scribitur scripturaque perversa 
‘Exquilina’ P m 276 pro ‘Esquilina’, cf. 242 ‘extimatio’ m, ‘aesti- 

matio’ Mo. Deinde litterae V et B inter se confunduntur (cf. 
Meyer-L. I, p. 320, Lindsay-N. p. 56 sqq.) ut ‘uacarum’ HAe 
III. 154 pro ‘bacarum’ (cf. Meyer-L. Et. Wbch. nr. 859), ib. 
‘incurbescere’ A pro ‘incurvescere’. Tum quia N ante S non 
pronuntiabatur (cf. Meyer-L. Qram. I, p. 320, Lindsay-N. p. 80.) 
videtur corruptum esse ‘sin mines’ M III. 219 ex ‘(vehemens) 
imminens’. Quod vero pro ‘obsolverunt’ III. 136 exstat ‘absol¬ 
verunt’ MP 1 , velim conferatur prov. abauzar: oboedire etc. 
(Schuchardt, Vokalismus des Vulgarlatein I, p. 184). 

Sed iam satis de hac re disputatum est. Aliter res se habet 
in confusione litterarum S et R quae in M reperitur (cf. Marx, 
proli, p. 26 qui similia affert). Atque cum in fine tantum verbo¬ 
rum occurrat, conficitur in M archetypo certe aliquotiens vocum 
distinctionem factam esse. Forma autem litterae s saepe verbis 
exeuntibus alia est quam mediis neque litterae r dissimilis. Cod. i 
igitur partis studiosi erimus, cum M habere animadverterimus 
‘facetur’ II. 219 pro ‘facetos’, ‘uoluistirr’ A 1 233 pro ‘uoluistis’ 
saepeque in E hanc permutationem inveniri (Stroebel, diss. p. 
11), velut his locis subdifficilibus: 

II. 324 ‘Maxima autem copia principiorum ad iudicem aut 
alliciendum aut incitandum ex iis locis trahetur qui . . inerunt 
in causa.’ trahemus M, trahitur i. Qui M hic secuti sunt, 
‘maxima . copia’ quarum vocum et M et i fideiussores sunt 
non scite correxerunt in ‘maximam . copiam’, ‘trahetur’ scri¬ 
bendum est, cum ‘trahitur’ cum sequente ‘inerunt’ conciliari non 
possit (Eli. ad 1.). III. 172 ‘id adsequemini si verba extrema 
cum consequentibus . ita iungetis ' i, iungentur M, illud cum ‘ad¬ 
sequemini’ bene concinit. 

Deinde paene sescenties vocabula eorum quae aut antece¬ 
dunt aut consequuntur inclinationibus accommodata esse cog¬ 
noveris. Hoc modo, ut quaedam in medium proferam, scriptum 
est: ‘ipsum illum .. audire desiderant’ II. 213 pro ‘illud ipsum’, 
‘sine sententiarum forensium aculeis’ 64 pro ‘forensibus’ quod 
confirmatur collato or. 62 ‘horum oratio neque nervos neque 
aculeos oratorios ac forenses habet’, (cf. Pid. ad 1.) aut ‘genus 
orationis .. cum lenitate quadam aequabili profluens’ II. 64 loco 

‘aequabiliter profluens’ quod consonat cum III. 172 ‘orationem ... 
aequabiliter fluentem’. 

Atque hanc quoque rem aliquid prodesse videlicet nobis 
antiquissimas lectiones investigantibus atque ubivis duas lec¬ 
tiones pariter ut videtur praecipuas sub examen vocabimus, mi¬ 
nus firmitudinis ibi esse censebimus, ubi verba quaedam inter se 
accommodata esse suspicandum erit. Itaque reiciemus quod in 
i traditur II. 20 ‘sessiones gymnasiorum et Graecarum disputa¬ 
tionum memoriam . . commovent’ i qua lectione potior est 
‘Graecorum’ M quod ad ‘gymnasiorum’ et ‘disputationum’ refe¬ 
ratur oportet. 

Tum verba scriptoris sive litteris sive syllabis aut extritis 
aut inditis (cf. Usener, Rh. M. LVI. p. 71, Brinkmann, ibidem p. 
305) plus semel corrupta sunt neque vero unquam, opinor, ita, 
ut verba quae in libris leguntur Latinorum instar non sint. Pro 
‘arte ducamur’ II. 232 scriptum est ‘artemur’, pro ‘delectatio’ 
III. 203: ‘delectio’, pro ‘contentione’ II. 230: ‘contione’. Item 
‘reorum’ remotum est vocula tritiore ‘rerum’: II. 78 ‘Causam 
appellant rem positam in disceptatione reorum et controversia* 
qui locus illustratur allato de inv. I. 6. 8 ‘causam esse dicit rem 
quae habeat in se controversiam in dicendo positam cum per¬ 
sonarum certarum interpositione.’ Inculcatis autem litteris qui¬ 
busdam loco ‘tactum’ II. 43 positum est ‘tacitum’, pro ‘execratio’ 
III. 205 ‘exercitatio’, pro ‘videmur’ II. 230 ‘videremur’. 

Denique transpositis litteris verba scriptoris depravata 
sunt: pro ‘suspicere’ III. 22 habet i ‘suscipere’, pro ‘exanimata’ 
41: ‘examinata’, ‘rapiant’ II. 146 pro ‘parient’, pro ‘conversa’ II. 
358: conserva O, unde natum est ‘conversata’ P0 2 mrg., ‘modi’ 
i II. 2 — M desunt — pro ‘domi’. 

4. De verborum formis immutatis. 

Barzizam textum emendate scriptum in lucem proferre vo¬ 
luisse et hac re cognoscitur: ut enim verba, quae in exemplari¬ 
bus inveniebantur antiquiore scribendi ratione scripta, ex more 
saeculi reddere assolebant (p. 49), item ne usquam haeresce¬ 
rent, qui legerent, saepius emendarunt sive formas verborum 

sive totam dictionem, ubivis quid secedere a castae orationis 
legibus videbatur. 

Hoc modo in Accii versiculo ‘Ipsus hortatur me frater' (111. 
217): ipsus Lg. 69, ipsius M pro pronomine inusitato ‘ipsus' 
exstat ‘ipse’ quod metro repugnat, aut pro ‘mi’ forma plenior 
Enni versu quodam laudato III. 154 et 218: ‘mi exanimato’ mihi 
i, aut genitivus obsoletior ‘nimbum’ vulgari forma ‘nimborum’ 
immutatur in Pacuvi versiculo III. 157 (idem est in Lg. 32). 

Pro accusativo masculini generis proprio ‘duo’ scripserunt 
‘duos’ II. 223 ‘Quom . Brutus duo lectores excitasset’ duo MO\ 
duos P0 2 m, 353 ‘stare ad ianuam duo quosdam’ duos m i, cui 
formae eo magis fides abroganda est, quod eadem in m legitur. 
Quia autem Tullius modo hac modo illa forma uti videtur 
(Neue-Wagener, Formenl. 3 II. 279 squ.), rariorem formam in eis 
huius scripti partibus (I. 228, II. 9) restituere non audeo, ubi 
M testimonio caremus. 

Porro reiciendas esse puto Graecorum nominum propriorum 
has formas magis usitatas quae in i receptae sunt: 

II. 95 ‘Demosthenis’ pro ‘Demostheni’ M (Neue-W. 3 I, 509 
squ.), ‘Periclem’ III. 71 pro ‘Periclen’ P (Neue-W. 3 I, 474 squ.), 
‘Salaminem’ II. 193, quod alio loco nullo reperitur, pro ‘Sala¬ 
mina’; suspectum est ‘luxuria’ II. 135 pro ‘luxurie’ M, cum prius 
vocabulum et in e insit. 

Cum complures verborum constructiones quae singulares 
viderentur ab i recensore servatas non esse Stanglius docuerit 
(Tuli. p. 51 squ.), pauca notabiliora addo. 

Ubi ‘ut’ et ‘item’ inter se responderunt, alterum vocabulum 
mutatum est voce ‘ita’: ut 

II. 33 ‘utinam, ut mihi illa videor videre . ., item nunc . . 
possem vobis exponere.’ ita i. 88 ‘Nam facilius sicut in vitibus 
revocantur ea quae se nimium profuderunt quam . . nova sar¬ 
menta. excitantur; item volo esse in adulescente . . .’ ita i. 214 
‘Non., sicut argumentum . . arripitur alterumque . . poscitur, 
item misericordiam .. possis commovere.’ ita i. Eadem immuta¬ 
tio in libris auct. ad Her. expletis (E), quibus magna cum i simi¬ 
litudo est, observatur (Marx. proli, p. 42.). 

Verba Tullii etiam II. 226 mutata esse patet: ‘An eloquentiae 

(sc. studere)? Quae neque est in te et quicquid est vocis ac 
linguae, omne in istum . . quaestum contulisti.’ neque M, nulla i, 
quid in m sit, non compertum habeo. Hic, ni fallor, recensor 
aut librarius cod. i non intellexit respondere inter se ‘neque — et’ 
itaque ‘nulla’ scripsit quod minus videtur elegans. In M niti 
malo etiam II. 364: ‘nemo unquam tam sui despiciens fuit quin 
speraret’ qui desperaret i, quod suspicionem iam ideo habet 
quod in m quoque traditur ‘qui (speraret).’ 

Alio loco doctos adhuc fugisse videtur latere verum in M, 
in i autem corruptum esse. Legitur enim in M: II. 77 ‘Dimitto 
autem eos (sc. Phormiones) non tam contumeliose quam philo¬ 
sophum illum Hannibal is et eo fortasse plus habeo etiam ne¬ 
gotii’; in H post ‘is’ vacat 12 litt. spat., ‘Hannibal’ om. ‘is’ i, idem 
in m legi videtur, in Lg. 32 duo post ‘Hannibal’ litterae erasae 
sunt. Plurimi editores ‘is’ ut inculcatum increpuerunt, Frideri- 
cus ex ‘iste’ depravatum esse coniecit, nos vero cum spatia 
vacua in M imprimis in H nonnunquam relicta esse constet, ubi 
nil desideratur (p. 27), litteras quas M exhibent non recte, ut 
saepe fit, distinctas esse rati aliter interpretamur: ‘Dimitto 
autem eos (sc. Phormiones) non tam contumeliose quam phi¬ 
losophum .illum Hannibales .’ Forma ‘Hannibales’ — i. e. homines 
qualis Hannibal fuit, — et significatur Phormiones ut Hannibalem 
ita alios docere voluisse ea quorum ipsi imperitissimi essent, 
et satis urbane Catulo obloquitur, qui eum cum Hannibale ae¬ 
quaverat haec edens: ‘Sed hoc minus fortasse errant (sc. qui 
de arte dicendi praecipiunt) quod non te ut Hannibalem, sed 
pueros aut adulescentulos docere conantur’ (II. 76). Quae ser¬ 
monis subtilitas in i evanuit. 

‘haud sciam an’ cum minus vulgatum esset, immutatum est 
verbis ‘haud scio an’: II. 18 ‘ineptiarum . . haud sciam an nulla 
sit maior’ scio i, sed cf. I. 255, II. 72, 209, ubi ‘haud sciam’ in 
omnibus codd. est. Ut finem faciam enumerandi, casus ablati¬ 
vus in M traditus, cuius loco in i accusativus invenitur, iurc 
anteponitur his locis: 

II. 76 ‘qui tot annis de imperio cum populo Romano . . cer- 
tasset 'annos i, III. 138 ‘XL annis praefuit Athenis’ cuius moris 



dicendi rationem exposuit Reisigius (R.-Schmalz-Landgraf, Lat. 
Syntax p. 683). 

Hic et plerumque optimo iure tritioribus praeferemus ra¬ 
riora confisi magis codd. M auctoribus magnae antiquissi¬ 
marum lectionum multitudinis quamvis vitiose scriptarum quam 
codici i cuius librarius emendando deditus obsoleta crebro 
suo arbitrio fucavit. 


5. De praepositionibus. 

Nunc perdifficilis res venit in discrimen scilicet de praepo¬ 
sitionibus verbis nunc adiectis, nunc detractis, nunc inter se mu¬ 
tatis. 

Atque multis locis praepositiones in i iure appositas esse, in 
M falso omissas apparet ut II. 207 ‘studiis . . ceteris commo¬ 
dandi favetur’ modandi M, quod Latinum non est, 362 ‘fratre 
respondeo’ spondeo M haplographia quadam erratum sicut 225 
'quom eomectis’ iectis M, 124 ‘exercitum amiserat’ miserat M. 
Ne III. 137 quidem dubito, quin verbum simplex removendum 
sit: ‘Sed ut ad Graecos referam orationem, quibus carere hoc 
quidem sermonis genere non possumus — nam ut virtutis a no¬ 
stris, sic doctrinae sunt ab illis <exempla re>petenda —septem 
fuisse dicuntur . . sapientes’ virtutes; petenda M, virtutis; 
exempla repetenda i. Neque enim intellego, quo pacto dici 
possit: ‘ut virtutes . ., sic doctrinae . . sunt. . petenda 9 (sic Fri * 
dericus), id quod neque convenit cum arte grammatica neque 
ad sensum aptum est. Si autem ‘exempla’ recepimus, conse¬ 
quens est, ut ‘repetenda’ comprobemus, ne in clausulam hero¬ 
icam incidamus. II. 230 ‘Erat, tanta in Domitio gravitas. ., ut . . 
lepore magis elevandum quam contentione frangendum vide¬ 
retur.’ levandum M. Pideritus bene, ut i lectio confirmaretur, 
attulit de inv. I. 78: ‘Reprensio est, per quam argumentando 
adversariorum confirmatio diluitur [aut infirmatur] aut ele¬ 
vatur 9 

Perperam vero inditae sunt praepositiones e. g. III. 213 
‘magis miraremini’ admir. e, ammir. i. Hic praepositionem ex 
exemplari quod in i recensendo adhibitum est mutilo sumptam 

esse suspicio est; numeri autem causa verbum simplex velim 
praeferatur: II. 231 ‘explicare, totum genus . . quale sit et unde 
ducatur’ deducatur i. 

Ex altera parte praepositiones quae in M adsunt recte omis¬ 
sas esse vides veluti 

II. 294 ‘ut non fugiendi hostis, sed capiendi loci causa ces¬ 
sisse videar’, accessisse M. 308 ‘quae probandi., causa dicenda 
sunt’ deprobandi M, quod Latinum non est. 366 ‘ut . . eius di¬ 
stinctionem et ornatum relinqueret.’ exornatum M, ne id quidem 
substantivi quidem loco alioquin legitur. Clausulae causa ver¬ 
bum simplex praefero II. 189 ‘ut ad fletum misericordiamque 
ducatur .’ deducatur M (cf. II. 231 quem locum supra attulimus). 
Collato autem II. 120 ‘illa quae sunt alterius generis, quae tota 
ab oratore pariantur , excogitationem non habent difficilem’ de¬ 
fenditur lectio cod. i II. 116: ‘reliqua si quae sunt, quae non 
pariuntur ab oratore, sed ad oratorem a causa atque a reis 
deferuntur’, reperiuntur M. Denique r^cte fecisse nego editores 
omnes opinor inde ab Ellendtio, quod ex M asciverunt ‘suscepi¬ 
mus’ III. 9 ‘viris qui hoc sermone quem referre coepimus conti¬ 
nentur’, coepimus P cepimus O, suscepimus M. Neque enim, 
quantum quidem ex Merguetii indicibus verborum vidi, apud 
hunc scriptorem infinitivus ex ‘suscipere’ pendet 

Vitiose autem aliis locis praepositionibus praetermissis vis 
verborum in i minuta est: ut III. 67 ' putare' pro ‘disputare’, 207 
'scriptio' loco ‘circumscriptio’, II. 147 ‘quom ad inveniendum in 
dicendo tria sint’ ueniendum i, ‘elaboravit’ M III. 135 praestat 
lectioni 'laboravit' i quippe quam codd. quoque emendati e, o, 1 
exhibeant, 125 ‘Ita facile . . ad orationis ornamenta sine duce . . 
delabetur’ labetur i, delabitur M, recte Sorofius in eiusmodi meta¬ 
phoris ‘delabi’ praestantius esse verbo simplici adnotat, tempus 
autem futurum sententiarum coniunctione desideratur, 217 in 
versiculo quodam ‘(videi) Priamo vi vitam evitarei’ evitaret M, 
vitari i, corr. Stangl., tantummodo ‘vitam evitare’ idem valet 
atque ‘demere vitam’. 

De his locis satis certo iudicari potest, sed restant alii multi, 
de quibus sententiam ferre difficillimum est. Neque enim in uni- 

versum de hac re decernere licet, cum fere totiens in i recte addi 
praepositiones videantur, quotiens falso desunt (cf. p. 38), sed 
singulis locis, utrum magis placeat aut utrum facilius depra¬ 
vari potuerit, considerandum est. 

Si vero quaeritur, qua de causa praepositiones modo ex¬ 
ciderint, modo suppositae sint, afferri solet distinctionem ver¬ 
borum in coniunctionibus interpositam esse (cf. p. 47). Neque 
vero solum id valet. Immo hic quoque est, quod pronuntiationis 
scribarum (cf. p. 54 sq.) memores simus, quos ‘istudiare, escribe- 
re’ dixisse et multis codd. lectionibus et linguarum Romanensium 
formis propriis: cf. francog. etudier, ecrire ostenditur. Atque 
statuendum est temporibus quibusdam voces ‘scribere, inscri¬ 
bere, exscribere, discribere’ paene eodem modo appellatas 
esse. Haec autem vocalis, quae vocatur prosthetica quamque 
non solum ante st, sp, sc apparere verum etiam ante alias con¬ 
sonantes Schuchardtius docuit (Vokalismus des Vulgarlatein II. 
337 sqq.) ut in ‘icapiuntur* idies’, inveniri videtur velut: 

II. 340 ‘expectare’ Hi pro ‘spectare’, II. 144 ‘quom diceret 
sibi certum esse’ incertum H J E 2 , iniuria Fridericus coniecit 'iani 
certum’; ibidem ‘istatim’ M statim o y, ubi recte ‘istam osci¬ 
tantem sapientiam’ in i exstat, cum Fridericus ex H 2 ‘istam 
tuam’ receperit. I. 118 ‘quam indiligenter’ i pro ‘diligenter’, 
I. 10 ‘inscientiae’ H 1 , ubi M ‘scientiae’ habent. 

Mutatae sunt praepositiones inter se velut II. 313 ubi ‘suc¬ 
curratur’ in i corruptum est in ‘occurratur’ aut III. 4 ‘haec tibi est 
incidenda lingua, qua vel evolsa . . libidinem tuam libertas mea 
refutabit.’ excidenda i minus fide dignum, cum facilius intelle¬ 
gatur ‘incidere (evolsa)’ nescio cui offensioni fuisse quam ‘ex¬ 
cidere’, quanquam neutrius verbi significatio hic apta non est. 
III. 207 pro ‘relatio’: translatio i. 

Sed male Fridericus i secutus non est II. 149: ‘deinde ut in 
iis locis, quos proponam paulo post, pervolvatur animus, ut 
penitus insinuet in causam . . diligentia est.’ pervolv. i, revol¬ 
vatur M. Neque enim ‘revolvatur’ explicari potest (Eli. ad 1.), 
utpote quod nunquam apud Ciceronem cum ‘in’ c. abi. coniun- 
gatur (cf. Merguet. lex. Cic.). 

6. De vocibus inter se mutatis. 

Quod ‘rerum’ loco ‘reorum’ II. 78 in i exaratum est, ut modo 
exscripsimus (p. 57), haud sciam an consilio ac mente factum 
sit. Aliis quidem locis, quibus diversa eiusdem aut simillimae 
significationis verba in utraque familia praebentur, dubitari ne¬ 
quit, quin in locum verbi cuiusdam minus usitati aut cuius vis 
non satis intellegeretur, tritius consulto quasi subrogatum sit. 
Vix enim quisquam L ipsi attribuet talia: ut vulgare ‘inter¬ 
fecerit’ i II. 134 scribitur pro ‘interemerit’ (cf. p. 20) aut ‘re 
narrata et exposita’ II. 312 mutatur ‘narratione exposita’. 
Tullio autem ipso §rjTOQixcoTSQov scribendum curaverunt 
III. 228 ‘collegisti omnia ... ita divinitus, ut non a Graecis 
didicisse , sed eos ipsos haec docere posse videare’: pro 
' sumpsisse sane ut ‘didicisse’ et ‘docere’ inter se responderent 
melius quam ‘sumpsisse’ et ‘docere’. — Quia Scipio dici solet 
‘Africanus maior’, scripserunt ‘maior’ et II. 250 ‘Africano illi su¬ 
periori’ HE Non., quanquam hic usus et alioquin occurrit (cf. 
Sor.). 

Sed ex i partibus sto III. 214 laudata illa Gracchi oratione: 
‘quo me miser conferam? quo vertam? In Capitoliumne? At 
fratris sanguine redundat\ i, madet M, cum vocula ‘redundat’ 
vi graviore praedita magis hic idonea videatur. Et II. 365 ‘quae 
sunt longe secus’ i, valde M. Nam secundum Merguetium et 
in orationibus Tullianis (Mur. 31, Balb. 29, Plane. 93 cf. part. 
or. 15) et in scriptis de philosophia (tuse. III. 60, div. I. 105, 
Lael. 29) ‘longe secus’ in usu est, non ‘valde secus’. 

Cum incertum sit, utra in classi vera lectio servetur, non- 
nunquam alia alicuius momenti re adiuvamur.*) Saepius enim 
Romanici illi, qui codd. scripserunt, pro vocula quadam, quae 
in lingua qua usi sunt neolatina non mansisset, posuerunt aliam 
quae forma mutata vivere non desisset. Qui hanc rem non 
neglexerit, ei multis locis codd. de verbis discrepantibus certius 
iudicium erit. Ac profecto perinde in libris Graecis saepe vocu¬ 
lam recentioris linguae Graecae a librariis positam esse sta¬ 
tuitur loco antiquioris et obsoletae aut dialecti cuiusdam tantum- 

*) Carolus frater de hac re ante hos tres annos me monuit. 

modo propriae. En habete exempla: in locum vocis ‘princeps’, 
quae in dialectis Romanensibus deperiit, in H quasi suffectum 
est III. 173 ‘primus’, aut ‘occulas’ II. 177 in M loco motum est 
verbo ‘occultes’. Verba enim intensiva magis magisque in ser¬ 
mone vulgari usitata esse notum est: cf. it. ajutare, francog. 
aider: adiutare, it. cantare, francog. chanter: cantare e. a. m. 

In i autem multo huius rei plura quam in M exempla 
exstant. 

Ac primum pronomen ‘is’, quod Romanicorum in nulla 
dialecto mansit, saepius in i loco movetur, pro quo ponitur aut 
‘iste’ ex quo originem duxit ‘esto’ it. vet.: ut II. 155 ‘hoc ex 
iis saepe audivi’ istis i, 217 ‘aliquid ex iis’ istis i, 238 ‘in iis 
vitiis quae’ istis i, 278 ‘ex ea arbore’ ista i, illa Quint. VI. 3. 88, 
aut ‘ille’ ad quod pronomina it. il, lo referenda sunt: II. 64 ‘in his 
(an ‘iis’?) artibus quae traditae sunt’ illis i, 113 ‘Nam id quidem 
quod quidam Graeci adiungunt’ iis HE 2 , ii A 1 E 1 , illud i, id 
Stanglius (B. ph. W. 1905. 1313), I. 52 ‘in iis’ iis H E 1 his codd. 
quidam m, illis i, atque recte Ellendtius proposuit I. 137 — 
M desunt — ‘id quod est . . dignum’ pro codd. ‘illud quod’. 

Tum II. 99 ‘quascunque causas erit acturus’ acturus i, 
tractaturus M: ‘causam agere’ (cf. Brut. 87) idem fere valet 
ac ‘causam tractare’ (cf. or. 74), sed praeferemus ‘acturus’ quod 
in lingua neoitalica evanuerit. Item intellegemus, cur II. 112 
‘Nusquam . tam quaeritur quale sit . . quam 'in scripto’ in i 
'tantum' pro ‘tam’ positum sit: secundum suae dialecti neolatinae 
morem posuerunt Mediolanenses, ubi it. ‘tanto’ adverbii loco est. 

Huc id quoque potest referri, quod ‘que’ quod in recentiori- 
bus dialectis non duravit ut in M item in i tollitur: ut scriben¬ 
dum est M testibus I. 36 ‘ornateque’ M pro ‘et ornate’ i, sed 
cum i I. 8 ‘quanta oratorum sit semperque fuerit paucitas' i 
et semper M, semper E e; atque II. 46 ‘formae virium ingeni 
ceterarumque rerum’ i, et ceterarum M. Alia apud Stanglium 
(Tuli. 35).*) 


*) Errore hic ‘despici, detrahi’ aliosque infinitivos praesentes 
passivi generis in I brevem cadere edixit. Immo quia ‘despici’ in longam 
syllabam exit, in clausula‘despicique’ usitatius est quam ‘iudicareque’. 

Pro ‘non modo (— sed etiam)’ et ‘non modo (non — sed)’ 
usi sunt ‘non solum’ II. 274 et 252, namque ‘modo’ quamquam 
in lingua neoitalica non deest, tamen notio mutata est (it. mo 
„eben jetzt“ Korting Et. W. Nr. 6242). 

Denique commemoro ‘ipse’ vi demonstrativa positam esse 
III. 6 ‘vestigium illud ipsum in quo ille postremum institisset’ 
ipse M et 141 ‘quod ille suas disputationes . . transtulisset’ ipse 
Mi ille Schuetz, quae vis „cum apud auctores posterioris Latini¬ 
tatis tum apud Romanicos multis exemplis constat“ (K. Meister, 
Rh.M. 1909.374, Meyer-Llibke, Oram, der rom. Spr. III, 83 squ.). 
Fridericus utroque loco pronomen dimisit. 

7. De egregiis quibusdam lectionibus. 

Postquam mendorum cod. i propriorum singula genera, 
quorum in textu restituendo rationem haberi opus est, exemplis 
illustravimus, ut eluceat vera quoque sinceraque multa in cod. 
illo quamvis falsis lectionibus abundante exhiberi, colligam ac 
retractabo nonnullos locos in controversia versatos quibus 
Mediolanenses non acumini confisi esse sui ingeni, sed aut ad 
ipsum L refugisse mihi videntur aut de mutilorum varietate 
optimum quidque elegisse. Etsi nulla in re pluribus verbis 
commorabimur, tamen fore speramus, ut intellegatur cum alios 
doctos tum Fridericum saepius, quod in integrorum familia 
traditur, non recte postposuisse M scriptionibus. 

II. 16 ‘ut ne Sulpicius . . aut Cotta plus quam ego apud te 
valere videantur, . te exorabo., ut mihi quoque et Catulo tuae 
suavitatis aliquid impertias’, uidear H 1, uideantur i e, uideatur 
e Frid. At cod. e A deficiente, depravato H neque fidem habet 
et vocula ‘aut’ in eiusmodi sententia negativa vi saepe disiunctiva 
caret (cf. Wi. 1 ad 1.), ita ut in numero plurali nihil sit 
offensionis. 

38 ‘in qua (sc. eloquentia) quia vis magna est in hominum 
ingeniis, eo multi etiam sine doctrina aliquid omnium generum 
atque artium consequontur’. eo multi i, emolumenti M. Si M 
lectionem probamus, non est quo casus genitivus ‘omnium 
generum atque artium’ referatur; neque vero quisquam Fri- 

5 

derico concedet, ut haec difficultas e medio tollatur, ‘homines’ 
ante ‘consequontur’ suppleri. 

47 ‘Quor igitur dubitas, inquit Catulus, facere hoc tertium 
genus (sc. laudationes), quoniam est (inest i) in oratione 
rerum?’ in ratione i E H 2 , in rationem H 1 A e y , quod probari 
nequit, namque, ut clausulam omittam, recte Sorofius ait (ad 
II. 200) ,,‘constitisse in possessionem’ wie auch ‘esse’ mit ‘in’ und 
dem Acc. verbunden wird, wenn die Bewegung nach einem 
Punkte hin und zugleich die darauf folgende Ruhe an dem- 
selben bezeichnet werden soll“ (cf. Kuehner-Stegmann, Lat. 
Oram. II 2 , p. 593), hic autem ‘est’ idem fere valet atque ‘posita 
est’ (cf. Eli.). Eodem modo M reiciendi sunt 200 ‘pro meo 
sodali qui mihi in liberum loco .. esse deberet’ loco i, locum Mm, 
ubi ‘locum’ vocis ‘liberum’ simile factum esse puto, ‘esse in 
liberum loco’ autem idem fere est atque ‘numerari in liberis’. 

60 ‘fatebor aliquid tamen: ut, quom in sole ambulem, etiam 
si ego aliam ob causam ambulem, fieri natura tamen ut colorer, 
sic, quom istos libros ad Misenum . . studiosius legerim, sentio 
illorum tactu orationem meam quasi colorari’, legerim i, le¬ 
gero M. Quod Antonius de eo verba facit, quod iam expertus 
est, idcirco futurum tempus exactum amovendum est. 

67 ‘Sed si illam quoque partem quaestionum (sc. de gene¬ 
rum infinitis quaestionibus) oratori volumus adiungere . . ., 
adsumamus eam quoque partem, sed ita ut sit circumscripta 
modicis regionibus’, adiungere i, adiungimus Lg. 2. 32 M, 
adiungi coni. Frid. In ‘adiungere’ nihil offensionis est, ‘adiungi¬ 
mus’ autem ad ‘volumus’ videtur accommodatum esse, ergo non 
est, cur memoria attemptetur. 

134 ‘Nam in ea ipsa causa, de qua ante dixi, nil pertinet 
ad oratoris locos Opimii persona, nihil Decii, de ipso enim uni¬ 
verso genere infinita quaestio est, num poena videatur esse 
adficiendus qui civem . . interemerit. .’ nihil pertinet i, ne perti¬ 
neat M, ipso enim A E i, ipso vero H. ‘ipso’ scr. Frid., idem 
secl. ‘nihil Decii’. Ne hic quidem Friderici ratio critica lau¬ 
danda est, namque ut M lectionem ‘ne pertineat’ revocaret, 
immerito cum ‘enim’ seclusit tum ‘nihil Decii’, de quibus 
verbis utraque familia consonat. In vetustissimis codd. ‘nil’ 

fuisse videtur non ‘nihil’, namque ‘ne’ sive ‘nei’ (cf. p. 50) ex 
‘nil’ corrupta esse multo facilius intellegitur quam ex ‘nihil’. 

206 ‘sentimus amorem conciliari, si id [in re] videar e, quod 
sit utile ipsis apud quos agas, defendere’ id videare i, id in re 
videamus M, id velle videamur Lg. 32 e, id, iure Lg. 36 N, 
agas Mi, agamus coni. Frid. De ‘videamus’ inter doctos contro¬ 
versia non est, ‘videamur’ autem Fridericus ceteris editoribus 
plerisque dissentientibus vulgatae lectioni ‘videare’ praetulit 
neque, ne cum sequenti ‘agas’, quod in nullo libro non exstat, 
discreparet, ‘agamus’ coniciendo novare veritus est. Quod 
cum fecit, ipse et coniecturam suam ‘agamus’ damnavit neque 
‘videamur’, quod in mutilis emendatis praebetur, probavit. Nos 
igitur in i permanebimus, nam bene se habent haec: ‘si id 
videare quod sit utile ipsis apud quos agas defendere’. Sed 
quid de M ‘in re’? Admodum otiosum videtur. An non omnia, 
de quibus sermo hic est, ‘in re’ i. e. in causa dicuntur? Itaque 
plerique ‘in re’ sustulerunt, Fridericus autem ‘iure’, quod quid 
sibi hic velit nescio, Lg. 36 teste dedit. Cum nemo explicarit, 
quo modo haec in textum irruissent, quid mihi visum sit, pro¬ 
feram. Olim in cod. pervetusto mutilorum familiae vocem 
‘videamus’ exeuntem recte ita correctam esse opinor: uidea- 

* re i. e. “uideamus vel uideare”, litteras autem superscriptas 
mus 

tum scriptoris intra verba se insinuasse in aliis apographis aliter 
mutatas. 2/7 ‘Ego vero, inquit (sc. Caesar), omni de re facetius 
puto posse ab homine non inurbano quam de ipsis facetiis dis¬ 
putari’. facetius p. posse i, facilius p. esse M Lg. 32; ipsis i, ipsius 
M Lg. 32, his ipsis cod. e. ‘facetius’ magis mihi arridet, quia hoc 
urbane dictum (‘facetius de facetiis’), quamvis frigidum Ellendtio 
visum sit, tamen Caesari aptum videtur qui has similesque res 
doceat. Tum cum hic non admoneatur, ut de suis tahtum ipsius 
facetiis disputet, sed de tota arte salis, ‘ipsis’ scribendum est. — 
Porro defendendi ‘locutum’ II. 224 pro vulgata ‘lotum’ (locum M) 
et ‘voluistis’ 29/ pro M ‘voltis’ otium mihi fecit Stroebelius 
(diss. p. 5 squ.). 

238 'materies omnis ridiculorum est in iis vitiis quae sunt 
in vita hominum neque carorum . . neque eorum qui ob facinus 

5* 

ad supplicium rapiendi videntur; eaque belle agitata ridentur\ 
i [eaque belle om. O add. O vet’ bella P 1 ], eaque belle agitari 
videntur M, ea quae cod. e, Lg. 32. 

Res sane dilucida est: et inutile est quod M suppeditant 
neque vitium in i lectione neque quo modo M corruptela nata 
sit fugit. At Fridericus haec omnia quamvis sana ‘eaque belle 
agitata ridentur’ foras eicere maluit. 

III . 7 ‘O fallacem hominum spem . . et inanis nostras con¬ 
tentiones! quae medio in spatio saepe franguntur et corruunt 
aut ante in ipso cursu obruuntur quam portum conspicere 
potuerunt’, mediocri in M, in medio i, medio in vulg. Stadium 
— id enim valet hic ‘spatium’ — non interest utrum longum sit 
an mediocre, sed gravissimum est currum in meta pericu¬ 
losissima quae stadii in medio est ante frangi quam ad calcem 
pervenerit. 

12 ‘Ego vero te, Crasse, cum vitae flore tum mortis oportuni- 
tate divino consilio et ortum et extinctum esse arbitror’, ortum i, 
ornatum M Lg. 32. Si ‘ornatum’ comprobatur, fieri non potest, 
quin verba sic coniungantur ‘te divino consilio cum vitae flore 
et ornatum tum mortis oportunitate et extinctum esse arbitror’; 
sed verbis ‘vitae flore ornatum’ non possunt duae hae particulae 
adici ‘cum et’ aut ceteris vocabulis illae ‘tum et’. Immo haec 
iungenda sunt: ‘te divino consilio et ornatum (sive ‘ortum’) et 
extinctum esse arbitror (i. e. iudico) cum vitae flore tum mortis 
oportunitate’. Verbis hoc modo inter se compositis ‘ortum’ 
recipiendum esse facile cognoveris. De ‘te’ enuntiati in initio 
posito cf. p. 73 sq. Haec in i recte servata loco plurium sint, alia 
multa vulgo comprobata hic coacervare taedet neque vero pauca 
denique ab eo ex i assumptum iri puto, qui denuo in hos libros 
edendos curam impendet studioseque in mente agitabit, quid 
quoque loco secundum scriptoris dicendi consuetudinem aptum 
sit conveniatque in verborum contextum. Qui alteri classi, quia 
haud paucis locis fidem habet, omnibus fere favet, etiam si 
sententiae ratione vetatur, is desinit munere fungi viri 
vere critici. 

Caput V. 

De ordine verborum. 

Non multi adhuc observitarunt et docuerunt, quae perti¬ 
nerent ad Tulli scientiam verba collocandi aut in orationibus 
aut aliis in scriptis.*) Nos autem neque ita diligenter quam 
artem adhibuerit exquisivisse nos confitemur ut eum decet qui 
huius sermonis elegantiae ac splendori operam det neque ad¬ 
modum multa huiusmodi de discrepantiis codd. a Friderico con- 
lecta sunt. Atque his in libris universe hoc cognovisse interest 
Crassum eiusque convivas alio loco aliter loquentes induci: 
velut Antonius in laude eloquentiae (II. 33 sqq.) artificiosius 
verba inter se componit quam qui quando interpellant eius 
orationis cursum. Neque profecto liberius audaciusque posita 
sunt quae Nordenus (Ant. Kunstpr. I, 214, 1) ex orationibus 
quibusdam exscripsit quam haec quae Antonius sermocinans fit: 
II. 212 ‘Sed est quaedam in his duobus generibus, quorum alte¬ 
rum lene alterum vehemens esse volumus, difficilis ad distin¬ 
guendum similitudo ' aut 85 ' Tantum ego in excellente oratore 
et eodem viro bono pono esse ornamenti universae civitati’ 
aut 205 ‘quoniam haec fere maxume sunt in iudicum animis 
aut quiquomque illi erunt, apud quos agemus, oratione molienda: 
amor, odium . 

Sed nusquam cum numerus neglegatur, hyperbata artis 
propria desunt ne in sermonibus quidem inter longiores orationes 
interiectis minus artificiosis: ut Catulus II. 152 ‘Est, inquit, ut 
dicis, Antoni, ut plerique philosophi nulla tradant praecepta 
dicendi’, eodemque loco ‘plus enim te operae Graecis dedisse 
rebus video quam putaramus’ et 362 ‘magnamque tibi habemus 
gratiam ’ ibidem ‘ magno sum levatus errore ’ et Caesar ait: II. 16 
‘ut, si id mihi minus contingat, vel hoc sim cotidiano tuo ser¬ 
mone contentus’. 

Ceterum verbum quoddam ut locis posterioribus inter sub¬ 
stantivum et adiectivum interpositum — id quod Schmalzius 


*) Nonnulla a Schmalzio (Lat. Gram. 1910 4 p. 649) allata sunt, 
qf. Ammann, I. F. XXIX. p. 1 sqq. 

(Lat. Gram. 4 p. 644) dicit apud Ciceronem inveniri raro — 
admodum frequenter reperies: ut III. 25 ‘voluptates oblectant 
dispares’, II. 131 ‘loci proderunt illi’, 296 ‘(cum) eloquentiam 
laudaret tuam’, 300 ‘suam significavit facultatem’, 324 ‘(ut) 
reliqua incumbat oratio’, 329 ‘totam occaecat rationem’, 113 
‘Sed iam ad institutum revertar meum’. 

Verum accuratius disputare Tullius quid in verbis collo¬ 
candis ausus sit quaque de causa, nostrum non est, quoniam hoc 
suscepimus exquirendum, ubinam verum ordinem verborum in 
i servatum esse arbitremur ubique perversum. 

Atque qui omnia, quae quidem Fridericus de hac re annotet, 
quamvis leviter examinarit, hoc ei statim sub oculos ceciderit 
tam saepe verba iungenda, q,uae in M non iniuria videantur 
separata, in i iuxta composita esse, ut id sine certo recensoris 
vel librarii consilio factum esse vix credibile sit. Eo enim 
animo, scilicet ut verba scriptoris faciliora essent ad intellegen¬ 
dum, quae insolentius in M collocata leguntur, secundum usi¬ 
tatiorem rationem composita sunt. 

Velut II. 230 ‘Erat autem tanta in Domitio gravitas’ M, in 
Domitio tanta gravitas i: at bene ‘tanta’ a voce ‘gravitas ad quam 
spectat seiunctum est, quia praecipua vi efferendum est, aut in 
Crassi oratione concitatissima: 225 ‘quid illam anum patri 
nuntiare vis tuo?’ M, nuntiare vis tuo patri i, 54 ‘addidit maiorem 
historiae sonum’ M, historiae maiorem sonum i, III. 10 ‘quoi mae¬ 
rori . . etiam C. Carbonis . . mors fuisset nefaria’. M, mors 
nefaria fuisset i. 15 ‘maius ut quiddam de L. Crasso . . suspi¬ 
centur’ M, ut (et P) maius quiddam i. 

Quocirca liberiorem M ordinem i tritiori semper praefere¬ 
mus, dum modo ne plane stulte verba in M inter se seposita 
esse pateat, locis quoque huiusmodi, ubi minus aperta res est: 

ut II. 344 ‘omnes . hae virtutes non ipsis tam, qui eas 
habent . . fructuosae putantur’ M, non tam ipsis i, III. 180 ‘ex 
utraque tecti parte’ M, ex utraque parte tecti i, 214 ‘quem tu 
melius, Catule, meministi’ M, tu, Catule, melius i. 

Verum id quoque hac re perspecta sine ulla dubitatione 
statuemus et iudicabimus, quibuscunque locis prorsus dubium 
sit, utra in codd. classi ordo verborum melius servatus sit, ad 

M potius confugiendum esse quam ad i, quippe in quo verba 
a librario ad suum arbitrium passim traiecta esse demonstra- 
rimus. 

In universum hoc praefati pauca iam afferemus, quae aliis 
de causis in i mutata sunt. 

Incuria scribae nonnunquam exeunte potissimum hoc 
scripto perstolide verba quaedam traiecta sunt ut 

III. 153 ‘Inusitata sunt prisca . ac vetustate ab usu cotidiani 
sermonis iam diu intermissa, quae sunt poetarum licentiae 
liberiora quam nostrae’, prave i ‘quae sunt intermissa’; 167 ‘pro 
Afris est sumpta Africa neque factumst verbum . . neque tra- 
latum . ., sed ornandi causa proprium proprio commutatum', 
proprium causa i; similia § 193 extrema, 210 media. 

Aliis locis accidisse iam commemoravimus (p. 18 squ.), ut 
verba disturbarentur, ideo quod quaedam in M aut omissa aut 
depravata a librario cod. i sunt addita aut correcta. 

Denique hoc omittendum non est pronomina in i tam crebro 
ante nomina collocata videri, etiamsi minor iis vis insit, ut de 
hac potissimum re cod. i fidei diffidere non alienum videatur, 
nisi quid gravius pro huiusmodi verborum collocationibus 
affertur. 

Velut II. 122 ‘nihil quisquam . . egit orator quod non in 
memoria mea penitus insederit.’ mea memoria i, I. 199 in versu 
Enniano ‘summarum rerum incerti: quos ego ope mea’ mea ope i, 
II. 223 ‘iucunda illa perpetua’ illa iucunda i, 316 ‘neque attendit 
eos ipsos unde hoc simile ducat primas illas hastas ita iactare 
leniter ut’ illas primas hastas i, 130 ‘aperiamus capita ea, unde 
omnis . . disputatio ducitur’ ea capita i, 213 ‘ad genus illud ora¬ 
tionis’ illud genus i, 291 ‘constituo quid habeat causa quaeque 
boni quid mali’ quaeque causa i, III. 2 ‘commotus oratione ea 
quae ferebatur habita esse in contione’ ea oratione i, ‘ea’ sane 
hic et alioquin postpositum est, cum pronomina pronominibus 
saepe alliciantur et attrahantur (cf. Delbriick, Vgld. Synt. III. 
p. 89). Quodsi huius rei causam quaesiveris, haud scio, an 
suae linguae neoitalicae consuetudine, ut pronomina nominibus 
anteponerent, adducti sint. Ne id quidem veri mihi dissimile 

videtur et sua eos dialecto motos esse, ut liberiorem verborum 
ordinem aliquotiens tollerent (cf. p. 70). 

At quid? omnino nunquam, qui cod. i conscripserunt, ordi¬ 
nem verborum meliore fide quam M tradiderunt? An nonnulla, 
quae huc pertineant, digna aut habita sunt aut nobis videntur, 
quae ut vera ex i in editiones recipiantur? 

Atque nos, ut in prioribus iam capitibus fecimus, non 
omnia studebimus congerere, sed singulis rebus in genera quae¬ 
dam discriptis operam dabimus, ut non multis exemplis allatis 
exponamus, quem ad modum de similibus rebus iudicandum 
nobis esse videatur. 

Quattuor autem imprimis res Friderici quidem adnotatione 
critica perspecta idoneae visae sunt, quarum quasi ad regulam 
verborum ordo varie in codd. traditus iudicaretur. 

Ac primum quidem, ut in exeuntibus sententiis incipiam, in 
recto ordine verborum constituendo adiuvamur clausulis obser¬ 
vandis. De quibus quanquam magna inter doctos dissensio est, 
tamen hoc mihi concedetur clausulam heroicam, ubi potuit, 
vitatam esse, sane ubi orationis incisum est. Quare 
neque bene cod. i quidam confisi sunt velut II. 278 ‘qui cum in 
epilogo misericordiam se movisse putaret; postquam assedit 
rogavit’ i, rectius ‘movisse se’ M = H, neque iure complures 
editores codd. M hisce locis: 

II. 335 ‘Quae quia pugnare inter se saepe videntur, qui 
utilitatem defendit enumerabit’ M, melius ‘saepe inter se’ i, 235 
‘sitne oratoris risum velle movere' A (altera manus) f, ‘velle 
risum’ Hi. 

Quanquam agnosci necesse est Ciceronem ipsum in hanc 
malam clausulam interdum delapsum esse, scilicet ubi neque 
codd. fluctuant neque mutandi ulla causa est. 

Itaque hic afferre mihi liceat eos locos, qui lectitanti mihi 
occurrerunt ubique merito mea quidem sententia incisionem 
quandam esse docti statuerunt. 

II. 41 ‘Sequitur., quoniam nobis est hic . . in foro . . consti¬ 
tuendus , ut . 99 ‘hoc . . praecipiemus, quascunque causas erit 

acturus, ut’, 121 ‘ut..animi et doceantur et moveantur'; 124 ‘perge 
ut instituisti \ 148 ‘(ut) verba omnia excipiamus , voltus denique 

perspiciamus omnis’, 160 ‘ad dicendi artem quam ille despicie¬ 
bat, pertinebant’, 179 ‘Paulum . . deesse videtur iis rebus . quas 
exposuisti, quod sit . . explicandum’, 204 ‘quaeque . spectare 
solemus’. 301 ‘permulta sunt . . circumspicienda, ne quid offen¬ 
das’, III. 3 ‘ipsum a se superatum ’. 

Minus fortasse haereas in his ubi vocis accentus non in eam 
syllabam incidit quae clausulae numero acuitur: ut II. 46 ‘si 
non habuerit, sapien ter caruisse’, 181 ‘si . . vim . . in re . . 
comprobanda posuissem ’. 

Ne vero in malis clausulis numeretur: III. 79 ‘artium relicu¬ 
arum’, aut pr. Plane. 80 ‘omnium relicuarum*. Ut enim ‘relicuos’ 
Plauti temporibus semper aut saepe quattuor syllabarum fuisse 
constat (cf. Havet, rev. de phil. 1893 p. 157, Lindsay-N. p. 99), 
ita Ciceronis aetate. Scribere autem ‘relliquos’ ut Thaddaeus 
Zielinski voluit (Phil. suppi. IX. p. 767) et analogia sermonis 
Plautini et codd. scriptura vetamur, ‘relliquiae’ versus hexametri 
numero coacti poetae adhibuerunt.- Sed si legitur II. 18‘ne nomen 
quidem ei vitio imposuerunt’ et 174 ‘Haec ut brevissime dici 
potuerunt, ita a me dicta sunt’, facile suspiceris brevi littera E 
‘imposuerunt’ et ‘potuerunt’ pronuntiata esse, nisi forte vulgaris 
tantummodo sermonis huiusmodi formae propriae sunt (Lind- 
say-N. p. 611, Sommer, Lat. Laut- u. Formenl. p. 145). Denique in 
verbis ut ‘praecipiemus’, ‘excipiamus’, ‘despiciebat’ quae supra 
attulimus putari potest litteram J vocalem quandam praeceden¬ 
tem interdum in consonantis potestatem transisse. Namque 
mirum est plerasque quas collegimus clausulas heroicas exire 
complurium syllabarum in nomina, quarum una facile inter¬ 
cidere potuit. 

Huc addo meliorem nos clausulam adipisci cod. i auctori¬ 
tatem secutos: II. 233 ‘(ut) tibi causam aliquam dem recusandi’ i 

(—yj -), recusandi dem M, et 293 ‘(ut) omnia in illum 

conferam tela’ i, tela conferam M clausula minus usitata. — 

Deinde ineuntibus sententiis voculae encliticae (cf. Lind¬ 
say-N. p. 191 squ.) quem ad modum collocandae sint, animad¬ 
vertendum est, de quibus lectores ad Wackernageli commen¬ 
tationem nobilem (I. F. I. p. 333 sqq.) relegare vix opus est. 

Constat enim voces encliticas locum primo enuntiati vo- 

cabulo quam proximum occupare solere, primum enim vocabu¬ 
lum nunquam ex antiquissimis temporibus vim non habet. Ut 
in his libris unanimo codd. consensu exstat: II. 159 ‘Hic nos igitur 
Stoicus iste nihil adiuvat’, 131 ‘Subacto mihi ingenio opus est’, 
III. 1 ‘Instituenti mihi,’ II. 202 ‘quam tibi primum munisti.. viam,’ 
III. 4 ‘Non tibi illa sunt caedenda’, ac codice H (AE desunt) 
solo auctore II. 15 ‘quaequomque vos causa huc attulisset.’ 
M = H, causa vos i. Neque vero minore iure ex i recipienda 
haec esse statuo: 

II. 39 ‘ita <mi> vim oratoris . exprimere subtiliter visus es’ 
mihi i om. M, ‘ita vim mi’ transposuit Stanglius (Tuli. p. 54), sed 
‘mi’ tam facile ante ‘vim’ collocatum intercidere potuit quam 
postpositum. 360 ‘Vidi ego enim summos homines’ i, enim ego M. 
Wackern. 1. 1. p. 413 „Obrigens ist auch das aufs Verb un- 
mittelbar folgende ego, tu ... gewiB ais wesentlich enklitisch zu 
fassen.“ 

Tum saepe voces encliticae si non locum primae voci quam 
proximum tenent, inter verba coniungenda se inferunt 
(Wackern. 1.1. p. 408). Quod genus haec sunt, de quibus lis non 
est: II. 75 ‘respondisse fertur multos se deliros senes . .vidisse’, 
86 ‘quod alterum divinitatis mihi cuiusdam videtur’, ubi facile id 
quoque fit, ut voculae interiectam praecedenti maior quaedam 
vis indatur. Cod. i autem teste verba sic collocanda esse pro¬ 
pono: II. 144 ‘neque aequo id animo feret civitas’, id 
aequo M. 

Tum ne figurae ornamentaque orationis praetermittantur 
sicut anaphora haec optima quae in M quidem codd. corrupta 
est: III. 8 ‘Non vidit flagrantem bello Italiam, <non> ardentem 
invidia senatum, non sceleris nefarii principes civitatis reos’ i, 
‘Italiam bello’ om. ‘non’ M. 

Neque vero utrum anaphora praeferenda sit an chiasmus 
qui dicitur, argumentis probari potest velut II. 23 ‘negotiis fo¬ 
rensibus atque urbano opere defessi’ M, forensibus negotiis i 
(cf. I. 1 ‘forensium rerum’, pr. Sulla 11 ‘forensis labor’, et II. 55 
‘causis forensibus'), hic meliorem M fidem sequi satius esse iam 
diximus (p. 71). 

Postremum spectandum est, si cui voci maior vis attri- 

buenda est, eam alio modo collocari solere atque usu venit. 
Hoc ad eligendum inter varias lectiones non inutile videtur 
velut hoc loco, quo redeundum esse ad i arbitror: 

III. 2 ‘quem (sc. Philippum) dixisse constabat videndum 
sibi aliud esse consilium, illo senatu se rem publicam gerere non 
posse’ i, esse aliud M. Omnis vis prioris enuntiati quod ex ora¬ 
tione Philippi sumptum videtur sicut alterum davvdercog con- 
iunctum, est in voce ‘aliud’ qua voce paene tota illa rei publicae 
perturbatio videtur contineri. Denique scribendum esse: II. 288 
‘Sed haec ipsa nimis mihi videor multa in genera discrip¬ 
sisse’ i, non ‘nimis mihi videor in multa’ M Ellendtius dixit, ‘ni¬ 
mis’ enim male seiungitur a ‘multa’, quo spectat, praepositione 
interiecta. Similiter res se habet III. 4 ‘Quo quidem ipso in 
loco’ i, quo quidem in ipso M. 


Conclusio. 

Respiciamus nunc ad ea in quibus versati laborem consump¬ 
simus, animoque perlustremus quae alii melius nobis, de omnibus 
quicunque servantur mss. docti perfecturi sint. Hoc nobis pro¬ 
positum esse voluimus, ut quid fidei atque auctoritatis codd. O et 
P attribuendum esset, exploraremus. Atque postea quam neu¬ 
trum cod. ex ipso L fluxisse posuimus — id quod iam dudum 
Stanglius aliique ostenderunt —, sed inter vetustissimum hunc 
atque illos apographon interesse nota i a nobis signatum, ex quo 
originem duxissent, dedita opera perquisivimus* quanam ra¬ 
tione in hoc cod. i conficiendo, qui inter prima exemplaria nu¬ 
merandus est integra, Barziza aut, quisquis fuit, usus sit. Pro¬ 
bavisse autem nobis videmur hunc virum, utpote cui et L et cod. 
quidam mutilus aut huius familiae complures in manibus essent, 
in scribendo modo integrum exemplar modo mutilum secutum 
modo utroque reiecto verba de suo penu supponere aut suopte 
arbitrio testata mutare aequum duxisse. Itaque cum M archety¬ 
pus aut archetypi a scribis ut inertibus ita religiosis transcripti 
sint, cod. i editionis non optime criticae similitudinem habet. 

Qua re posita et nostrum esse patet in singulis lectionibus 
studiose exquirere utro ex exemplari delibatae sint an recen- 
soris ingenio debeantur, et quanti cod. i aestimandus sit, apparet: 
plurimum valet, quia in eo recensendo L vetustissimus quamvis 
corruptelis gravatus adhibitus est. Ac profecto permulti loci in 
M graviter vexati teste i sanantur.Sed ut cum alii tumFridericus 
parum cod. i confisus a vera nonnunquam oratione Tulliana 
deerravit, ita nimis eum in textu restituendo aestimare non 
licet. Neque enim librarium vel correxisse vel mutavisse 
nunc scientem nunc invitum obliviscendum est et pauca quae 
in codd. m intefpolatis et emerrdatis vitiose eaque aliter atque 
in M antiquioribus scripta sunt, eodem modo vitiata in i 
inveniri tenendum. 

Itaque fieri non potest, ut qui hos libros editurus est, m prae¬ 
tereat, ex quibus Lg. 32 tantum Spyridone Vassis auctore accu¬ 
ratius cognovimus. Namque si verba quaedam in M omissa 
eodem modo in m leguntur quo in i, facile colligitur ea ut ex m 
in i assumpta nullius momenti esse, nisi forte felici ingenio facili- 
que opera suppleri potuerunt. Idem vero ad omnes mutationes 
valet. Qua in re id posui codices m, ut de cod. e quidem satis 
constat, de aliis haud scio an ostendi possit, ex isdem codd. M 
originem duxisse, quos nos habemus. L vero cod. i restituto 
nunc quidem recuperare non possumus, collatis autem aliis 
integris, quos ex i derivatos non esse constet, melius de illo fiet 
iudicium. Cuius de scriptura cod. i uno usi exemplo admodum 
pauca cognovimus, cum easdem litteras raro inter se mutatas, 
scribendi vero rationem a doctis ad sui aevi consuetudines 
accommodatam esse statuerimus. 

Deinde docti, ubi verba scriptoris ultro immutaverunt, sane 
id potissimum egerunt, ut textum emendatiorem redderent ma¬ 
gisque iis qui legerent acceptum; itaque insolentes voces triti¬ 
oribus formaeque obsoletae usitatis immutatae sunt aut quae 
verba iungenda in exemplari aut exemplaribus separata erant, 
iuxta posita neque alio consilio nunc praepositiones, nunc parti¬ 
culae, nunc pronomina supposita. Omissa sunt autem verba 
multo rarius quam in M incuria librari potius quam ratione ac 
mente eaque illis imprimis locis ubi lectiones utriusque exem- 

piaris et laceri discerptique et sani inter se confusae sunt. 
Neque vero mediocris copia in i continetur lectionum antiquissi¬ 
marum, quibus munus textus restituendi valde levatur. Ex altera 
parte vitia respicienda sunt editori quibus laborant M: verborum 
omissiones paene innumerae nonnullaeque additiones, denique 
observandum est quam diligentissime, quae litterae saepius tur¬ 
bam dederint aut in quibus scripturae compendiis peccatum sit. 
Neque enim, qui his libris edendis denuo operam dabit, omnem 
fidem in altera codd. familia reperiet, sed ut alter Zeuxis quae 
optima in utraque praebentur eliget, ut propius quam priores 
accedat ad eum quem Cicero ipse ediderit textum. 


Appendix. 

De locis quibusdam difficilioribus. 

1 III. 144 vulgo ita fere legitur: ‘Tum Cotta: «Equidem, in¬ 
quit, Crasse, non possum queri, quod mihi videare aliud quiddam 
et non id quod susceperis disputasse; plus enim aliquanto attu¬ 
listi quam tibi erat attributum a nobis ac denuntiatum. Sed certe 
5 ut eae partes fuerunt tuae, de inlustranda oratione ut diceres, et 
eras ipse iam ingressus atque in quattuor partis omnem oratio¬ 
nis laudem discripseras: cum de duabus primis nobis quidem 
satis, sed, ut ipse dicebas, celeriter exigueque dixisses, duas tibi 
reliquas feceras, quem ad modum primum ornate, deinde etiam 
10 apte diceremus: (145) quo cum ingressus esses, repente te quasi 
quidam aestus ingeni tui procul a terra abripuit atque in altum 
a conspectu paene omnium abstraxit.’ vs. 5 ut om. i, fuerant de i, 
uti O vet’, 7 cumque duabus M, cum de duabus cod. e, cum 
duabus de lo, cum duabus Lg. 32, cumque de duabus i (cf. p. 47). 

Haec ut defenderet ostenderetque, quomodo accipi vellet, 
Ellendtius magno cum omnium aut certe plurimorum consensu 
haec explanavit (I. p. 522): ,,‘ut’ (vs. 5) est „quem ad modum", 
„sicut“ et duplicem ille verborum circuitus protasin habet, bino¬ 
rum membrorum utramque. Una est‘sed ut fuerunt — et (sc. ut) 
eras ingressus atque discripseras,’ altera ‘cum — satis’, ‘sed — 

celeriter dixisses.’ Videbis verba sic componendo: ‘ut hae partes 
fuerunt tuae — ut diceres: duas tibi reliquas feceras, cum de 
duabus — dixisses.’“ 

At mihi non persuasit his de causis. 

Primum quidem offensione non vacat, quod ‘cum” (de 
duabus vs. 7) ex cod. e recipitur, ‘cumque’ autem et in M et in i 
legitur. Ea vero, de quibus utraque codd. classis consentit, reti¬ 
nenda sunt eo magis, quo plus inter alia interest. Deinde fere ab¬ 
sonum in modum consuta sunt haec: ‘ut . . fuerunt. . et eras . . 
ingressus atque .. discripseras’, quia tempora plusquamperfecta 
non bene consonant cum perfecto. Tum ista anacoluthia, quae 
dicitur, ita incondita et mutila videtur, ut a subtili sermone 
abhorreat. Iam contra dicitur hunc fere in modum: 

„Tute negas his in libris unquam sermonem hiare?“ Immo 
optime teneo interdum ut II. 63, III. 3 et 98 (cf. Pid.) licentiam 
quandam compositionis admitti, sane ut cotidiani sermonis ora¬ 
tio similior sit. Neque vero quod hic ab editoribus comprobatur, 
eiusdem farinae est, sed ita durum et rude, ut vix intellegatur, 
nisi latae et verbosae explicationes dantur. 

Quae cum ita sint, quin quaerimus, meliusne integri exhi¬ 
beant? Ibi haec exarata sunt: ‘sed certe eae partes fuerant 
<tuae>, de inlustranda oratione uti diceres, et eras ipse iam 
ingressus atque in quattuor partes omnem orationis laudem 
discripseras, cumque de duabus primis . . . dixisses, duas tibi 
reliquas feceras.. .’ 

Haec ita, praeterquam quod vocabulum ‘tuae’ omissum est, 
in i scripta sunt: dilucide laxeque, sicut loqui solet, quicunque 
non ad artem aspirat, inter se annexa sunt tempora plusquamper¬ 
fecta ‘fuerant . . et eras . ingressus . atque . discripseras cum¬ 
que . . dixisses, reliquas feceras’, neque quicquam est, nisi amor 
me fallit negoti suscepti, in quo offendamus. Ergo scribarum 
incuria in M non solum ‘de’ excidit, ut vulgo conceditur, sed 
etiam corruptum est ‘fuerunt’ ex ‘fuerant’. Vox ‘ut’ autem 
nescio an ita irrepserit: in cod. O verbis ‘ut diceres’ (1. 5) in 
margine ex ‘cod. vetustissimo’ (vet’) ascriptum est ‘uti’, quo 
verbo clausula praestantior praebetur. Fortasse ‘uti’, cum 
eodem modo olim in M adscriptum in verborum contextum in- 

vasisset, mutatum est in ‘ut’ (cf. p. 67). Sed de hac re du¬ 
bitari potest. Certe non infitiandum est locum qui implicatior 
Ellendtio visus sit, facile explicari, si i sequi audemus. 

Plurimum editoris quem speramus interest, quid de II. 268 
diiudicandum sit, ubi qui ediderunt hos libros oratorios inde ab 
Ernesto ad unum consenserunt omnes inter se verborum eam 
complexionem quae in omnibus mss. eodem modo scripta exstet, 
non recte traditam esse, dissenserunt, utrum esset mutanda an 
plane delenda. 

Haec sunt in codd.: 

1 ‘Arguta etiam significatio est, cum parva re et saepe verbo 
res obscura et latens inlustratur, ut cum C. Fabricio P. Corne¬ 
lius homo, ut existimabatur, avarus et furax, sed egregie fortis 
et bonus imperator, gratias ageret, quod se <homo om. M> 
5 inimicus consulem fecisset bello praesertim magno et gravi: 
“Nihil est quod mihi gratias agas, inquit, si malui compilari quam 
venire”, ut Asello Africanus obicienti lustrum illud infelix: “Noli, 
inquit, mirari; is enim, qui te ex aerariis exemit, lustrum con¬ 
didit et taurum immolavit.” Tanta suspicio est, ut religione 
10 civitatem obstrinxisse videatur Mummius , quod Asellum igno¬ 
minia levarif. 

12 Tanta — levarit secl. Ernesti tacita coni. Schuetzius, quem 
Wilkinsius secutus est lectione gravissima ne in apparatu 
quidem critico adnotata. 

Qua de re paragrapho exeunte agatur, patet (cf. Muenzer, 
P. W. IV. 1451 sq., Marx. Rh. M. XXXIV. p. 65 squ. et ad 
Lucii, vs. 395 sq.). Scipio Aemilianus censor anno a. Chr. 
n. 142 nescio qua de causa Ti. Claud. Asellum tribu movit, quem 
Mummius conlega cui alterius notam demere et rescindere 
licebat, ignominia levavit. Deinde, cum pestilentia Romae eodem 
tempore grassari coepisset, quo Mummius, cui id sorte obvene¬ 
rat, suovetaurilibus populum lustrarat, Scipioni ex oriente 
reverso anno 140 Asellus diem dixit ad populum plebis tribunus. 

‘Scipiadae magno improbus obiciebat Asellus 

Lustrum illo censore malum infelixque fuisse’, 
ut ait Lucilius (395 sq. M.), tanquam propter illum dei morbum 

immisissent. Unius ex quinque orationibus, quas in hac causa 
habuit Paulli filius, haec sunt: ‘Noli mirari; is enim qui te ex 
aerariis exemit, lustrum condidit et taurum immolavit’. Sed ea 
quae sequuntur: ‘Tanta suspicio est, ut religione civitatem 
obstrinxisse videatur Mummius, quod Asellum ignominia levarit’ 
Ernestius primus 'veritus est, ne interpolata essent alio 
argumento non prolato nisi quod haec non intellegeret. Neque 
pauci eum secuti secluserunt. At unde gentium nefarius iste 
interpolator eum, qui Asellum exemit ex aerariis, Mummium 
fuisse cognovit, cuius nomen nullo alio loco in his tribus libris 
invenitur? Nonne verba ‘religione obstringere’ et ‘ignominia 
levare’ ita non vulgaria sunt, ut optima et harum rerum sint 
propria? (cf. Pid. ad 1.) Non mirum est nullas turbas esse in 
codd. qui cuncti haec eodem modo scripta exhibent? 

Alii suo iure rati non feliciter Reinholdum Klotzium (quaest. 
Tuli. 1830, p. 30 squ.) vulgatae patrocinatum esse qui verteret: 
„So weit geht der Argwohn, daB Mummius . . verwickelt haben 
soll“, ista non subditicia, sed depravata esse sibi persuadere 
maluerunt. Hi vero velut ‘tacita’ Schuetzio acceptum refe¬ 
rentes in textu posuerunt. Sed talis constructio non minus ab 
elegantia quam ab usu reiectanea est. Nullo enim loco, ut 
saepenumero expositum est, plane eodem modo pronomine non 
adiecto dici videtur: ‘suspicio est ut’ (cf. Sor. p. 205, Klotz 
p. 31, Pid. a. 1.). 

Quid igitur? Desperandumst de hoc loco explicando? 
Simpliciorem rem esse puto quam cogitaverunt neque difficilio¬ 
rem intellectu. Haec velim legas quae de significatione exponit 
auct. ad Her. IV. 53. 67: 

‘Significatio est res, quae plus in suspicione relinquit, quam 
positum est in oratione. Ea fit per exsuperationem, ambiguum, 
consequentiam . .. Per consequentiam significatio fit, cum res, 
quae sequantur aliquam rem, dicuntur, ex quibus tota res relin¬ 
quitur in suspicione; ut si salsamentari filio dicas: «Quiesce tu, 
cuius pater cubitis emungi solebat 1 *.’ 

‘Suspicio’ igitur hic quoque, ubi eadem significatio*) i. e. 

*) Pideritus vertit significationem „Deutung“, sed idem est atque 
nostrum „Andeutung“. 

Zfiufatf/g (cf. Quint. IX. 2. 3) tractatur, artis oratoriae propria 
est. Scipio simpliciter dicit non se, sed eum lustrasse, qui ex 
aerariis Asellum exemerit Mummi nomine tacito. His verbis 
se purgare tantum videtur, sed maior est significatio quam 
oratio (or. 139) et plura relinquuntur eorum qui audiunt in 
coniectura sive suspicione — etenim ea vis huc cadit — atque 
tanta inde surgit, ut omnibus rei non plane ignaris vide¬ 
atur hoc dicere Mummium, ideo quod eum restituerit, religione 
obstrinxisse civitatem, ita ut Asellus dicatur omnium esse tur¬ 
pissimus, improbissimus, scelestissimus. 

Itaque Caesar haec addens inducitur, non ut audientibus 
historiam accuratius explanet, sed ut exemplo melius ostendat, 
quae significationis natura sit. Haud secus Quintilianus IX. 2.64 
de significationis figura agens eodem tempore praesenti usus 
exemplo suo quaedam adiicit, ut magis conspicuum fiat, quid 
sibi velit. 

Iam satis apparere opinor, cur Tullius ipse, non grammaticus 
quidam apposuerit: Tanta suspicio est’, e. q. s. quae ita verto: 

„So viel ahnt (der Horer), daB es (fur ihn) den Anschein 
hat, ais habe Mummius den Staat in einen Religionsfrevel 
verwickelt, weil er dem Asellus die blirgerlichen Ehrenrechte 
wieder verliehen habe.“ 

1 II. 193 ‘Sed, ut dixi, ne hoc (sc. oratori inflammato animo in 
dicendo opus esse) in nobis mirum esse videatur, quid potest 
esse tam fictum quam versus, quam scaena, quam fabulae? 
Tamen in hoc genere saepe ipse vidi, ut ex persona mihi ardere 
5 oculi hominis histrionis viderentur spondalli illa dicentis: 

Segregare abs te ausus aut sine illo Salamina ingredi? 

Neque paternum aspectum es veritus? 

Nunquam illum “aspectum” dicebat, quin mihi Telamo iratus 
furere luctu filii videretur; at idem inflexa ad miserabilem 
10 sonum voce: 

quem aetate exacta indigem 

Liberum lacerasti orbasti extinxti; neque fratris necis 

Neque eius gnati parvi, qui tibi in tutelamst traditus — 
flens ac lugens dicere videbatur. Quae si ille histrio, cotidie quom 

6 

ageret, tamen recte agere sine dolore non poterat, quid 
Pacuvium putatis in scribendo leni animo ac remisso fuisse?’ 

5 spondalli M, spondalia i, plerique Lg. 
spondaulia Salmasius. 
e sponda illa Q. Hermannus (op. I. 304) 
sponte aliena illa Madvigius (adv. erit. III. 91) 
splendida illa Ribbeckius tr. fr. 3 vss. 327 squ. 
pompalia Bergkius Phil. XXXI. 242 
sua sponte aliena illa Jeepius Phil. IV. 305 
e suo aliena Harneckerus 

squalida illa Stanglius (Woch. f. kl. Phil. 1903.98) 

Etsi permulti praeclara doctrina ornati huic loco gravissi¬ 
mis ut videtur mendis infecto operam navarunt, a plerisque 
tamen usque adhuc cruce desperationis signatus est. Namque 
quaecunque coniecerunt, aut multum absunt a mss. aut sen¬ 
tentiam paene otiosam exhibent. Ne id quidem, quod Stanglius 
nuper proposuit, lucem afferre mihi videtur. De aliis coniecturis 
lectores relegare satis habeo ad ea quae Henrichsenus et Wi. 1 
optimo iure contra dixerunt. Nos vero denuo medicinam quan- 
dam sumus allaturi. 

Hoc mihi constat bene esse illa dicta: Vidi, ut ex persona 
mihi ardere oculi hominis histrionis viderentur . . illa dicentis’, 
in quibus verbis luctu ille furere videbatur, cum flens et lugens 
diceret qui sequuntur versiculos. Neque quicquam videtur 
desiderari. Sed valde miror referri de certo quodam histrione 
— id quod et ex tempore imperfecto ‘dicebat’ colligitur et ex 
verbis ‘idem’ ac ‘ille histrio’ — idque de histrione, qui certe 
perbene agebat, non addito illius nomine . 

Kuehnerus ita vertit: „wie mir die Augen des Schauspielers 
aus seiner Maske hervorzugliihen schienen“ (Stuttg. 1858, 
p. 205), sed quaero cuiusnam histrionis oculi sint. An putas 
a Pacuvi usque ad Tulli aetatem — etenim Ciceronis aequalibus 
haec legenda erant—a nullo alioTelamonis partes obtentas esse? 
aut unumquemque qui eius partes ageret ita furere visum esse, 
ita lugere? Nomen autem hic exstitisse confirmatur collato 
Tuse. IV. 55, ubi e contraria parte idem disseritur: ‘Oratorem 
vero irasci minime decet, simulare non dedecet. An tibi 

irasci turn videmur, quoin quid in causis acrius et vehe¬ 
mentius dicimus? Quid? quom iam rebus transactis et praeteri¬ 
tis orationes scribimus, num irati scribimus? “Ecquis hoc ani¬ 
madvertit? vincite!” num aut egisse unquam iratum Aesopum 
aut scripsisse existimamus iratum Accium?’ Opponi bene huius 
quem ignoramus nomen Telamonis, cuius partes agit, nomini 
facile cognoscitur. 

Ac re vera latet nisi fallor casus genitivus nominis cuius¬ 
dam proprii in litteris ‘spondalli’, ‘spondalia’ autem ad similitu¬ 
dinem vocis subsequentis ‘illa’ accommodatum esse puto. Iam 
increpantem quendam audire videor: „Tune verba ‘hominis 
histrionis’ antecedere tibi persuasisti nomen proprium?“ Mihi 
assentatus erit opinor, quivis hoc legerit: ‘Nos hic cum homine 
gladiatore omnium nequissimo, conlega nostro, Antonio bellum 
gerimus, sed non pari condicione, contra arma verbis’ (ep. fam. 
XII. 22.1; cf. et p. 69 squ.). 

Loco vero allato ideo ‘hominis histrionis’ praepositum esse 
opinor, ut praedicetur oculos illius etiamsi histrio tantummodo 
iram imitaretur, videri tamen ardere. 

Quae cum ita sint, vacillantes nactos esse confido quo figere 
pedem liceat, si in ‘spondalli’ genitivum casum nominis cuius¬ 
dam abditum esse dicimus. 

At cuiusnam? Si mss. prorsus fidem abrogantes in utra¬ 
que familia corruptum id esse iudicamus, fieri posse vix credo, 
ut coniectando verum inveniamus. Neque enim multorum 
histrionum Romanorum novimus nomina, paucissimorum vero 
antiquioris aetatis. Ex altera parte infitiandum non est 
saepissime nomina propria depravari ut II. 262 ‘heluius’ C pro 
‘Aelius’, 266 ‘tertio pauario’M‘testio penario’ i pro ‘Tito Pinario’, 
268 ‘alesium’ M pro ‘Asellum’. Sed conemur fiduciam habere, 
quoad deceptos nos esse nescimus. 

Cum Latini nominis instar esse non videatur, quaeramus, 
Qraecone more fictum sit. Plerisque enim artificibus 
qui artem ludicram apud Romanos faciebant, nomina fuisse 
Qraeca notum est. Inter eos, de quibus traditum sit, Aesopi 
sunt, Pamphili, Diphili, Spintheres, Amphiones, Antiphontes 

6 * 

antiquioris, Demetrii, Prothymi, Stratocles, Antiochi, Haemi, 
Carpophori, Zosimi, Hilari, Phocaei recentioris aetatis. 

Neque autem raro aut in inscriptionibus Graeci sive Latini 
sermonis aut apud scriptores Graecos nomina propria aut cog¬ 
nomina inveniuntur et quae ex verbo anevdu) derivata sunt ut: 

svdcov, Spendo (I. G. IX. 2, 30. 6, Plut. Lyc. 28, C. I. L. 
VIII. 4072. cogn.) 

Z/rtvdovtfa, Spendusa: I. G. IX. 2,967, C. J. L. IX. 3466, cogn. 

SnevdoipoQoQ, Spendophorus: C. I. L. V. 166 

Sntvdiog, Spendius: Pol. I. 69—86. 

Spendia: C. I. L. IX. 1049. 

et quae ad verbum substantivum rtror&tj spectant ut: 

IjtovdYi Sponde: I. G. IX. 2, 1033, C. I. L. II. 1157. 

ZTcdvdog: I. G. XII. 8, 167.2 

Snovtiiog: Dio Sic. 25.9 

27t6vdaog (Styra S. G. D. I. 5345.45) forma dialecti Jonicae 
propria pro ZitovdaTog sicut Tt^aog (S. G. D. I. 5345.46) pro 
Tifuaiog. 

Atque sicut ex rtjurj originem repetit nomen proprium 
Tliiallog (Bechtel, griech. Personenn. p. 265 sq.), ex 
Koficdltg (1. 1. p. 172), ex ayoQ&\ 'AyoQaXXog (1. 1. p. 43), ita ex 
tfTcovdi] potest duci 27t6vda?dog, cuius nominis casus genetivus 
in M exstat (‘spondalli’). 

Hoc deminutivum vero, cum in inscriptionibus quantum scio 
adhuc inventum non sit, impraesentiarum existimare tutius mihi 
videtur in libris fuisse nomen Spondaei i. e. SuovdaZog, ex 
SPONDAEI vero depravatum esse SPONDALI. — 

II. 367 scriptum est in M: 

1 (366) ‘Verba igitur, inquit Crassus, mihi reliquit Antonius, 

rem ipse sumpsit’. (367) Tum Caesar: “Si quod difficilius est 
<id> tibi reliquit, est nobis, inquit, causa cur te audire cupia¬ 
mus; sin quod facilius, tibi causa non est cur recuses”. Et Catu- 
5 lus: „Quid? quod dixisti, inquit, Crasse, si <hic> hodie apud 
te maneremus, te morem nobis esse gesturum, nihilne ad fidem 
tuam putas peitinere?“ Tum Cotta ridens: “Possem tibi, inquit, 
Crasse concedere; sed vide ne quid Catulus attulerit religionis; 

hoc opus censorium est. Id autem committere vides (]nam sit 
10 homini censorio ...” „ Agite vero, <ille> inquit, ut voltis 44 . 

adnotatio critica: 
vs. 3 id om. M 
5 hic om. M 

910 ‘sit’ H, om. A E, Lg. 2. 4. 13. 36. 32 add. 

‘sit homini turpe censorio’ i 

post ‘censorio’ in H 12 litt., A 14 litt. spatium vacat. Lg. 4, e 
‘censorio conveniat’, Lg. 32. add. ‘inquit’ 

Lg. int. plerique ‘turpe censorio inquit’ 

Stangl. (Tuli. p. 56) transposuit: ‘quam conveniat homini 
censorio’. 

ille om. M. (cf. Madv. de fin. II. 11, Jahn-Kroll 5 , Cic. Brut.91.) 

Huius libri extrema pars tanta festivitate et hilaritate con¬ 
spersa est, ut unicuique Atticae gratiae in mentem veniat. 
Crassus enim, qui paulo ante si minus promiserat, at tamen non 
negaverat eum oratorem, quem Antonius finxisset et creasset, 
vestiturum se esse et ornaturum, id est de elocutione disser¬ 
turum, nunc quicquam ab illo sibi relictum esse negat, sed 
ab amicis oratur atque obsecratur, ut tandem efficiat, quod 
promiserit. 

Antequam ea, quae sequuntur, explicamus, pauca, quae in 
aliis libris manuscriptis aliter tradita sint, tanquam ad obrussam 
exigenda sunt. Namque de verbis Cottae extremis, quae attuli, 
libri et editores in diversas partes discesserunt. 

Atque verbum ‘sit’ in codice H exstat, in ceteris mutilis 
vetustioribus omissum est et spatio vacuo post vocem ‘censorio’ 
relicto 12 litterarum in H, 14 in A enuntiatum iam horum in 
archetypo mancum fuisse aut certe minus clare exaratum 
ostenditur. 

Quae cum ita sint, verbum ‘conveniat’, quo haec lacuna 
in codice e suppletur, quanti ponderandum sit, mihi dubium non 
videtur. Namque cum librum e ex A manavisse constet 
(Frid. adn. cr. p. VI, Stroeb. diss. p. 54 et 58, Burs. 80.186), 
qui fieri potest, ut verbum quoddam pessumdatum in vetustiori¬ 
bus exemplaribus in exemplo recentioris aevi conservatum sit? 
Huc accedit, quod ‘conveniat’ et ‘sit’, quod in H inveniri iam 

diximus, inter se pugnant. Neque potiore fide digni sunt Lg. 4 
et 32, quorum parens idem codex A*) videtur esse sive alius 
ex illis vetustioribus. In altero autem ‘censorio conveniat’ 
exaratum est, in altero ‘censorio conveniat inquit’. Quorum 
in posteriore ‘inquit’, quod sensu cassum est, insertum esse, 
ut spatium vacuum in exemplari relictum melius referciretur 
(eveniat inquit = 13 litt.), veri similius esse mihi quidem 
videtur quam ex ‘eveniat’ corruptum (sic Eli. I. p. 436, Stangl., 
Tuli. p. 56). Nam quod nonnunquam ‘ignoscant’ pro ‘cgnoscant’ 
et ‘Itulerunt’ pro ‘ctulerunt’ ponitur (cf. Marx, proli, ad auct. 
ad Her. p. 28), hoc pernimium, opinor, abest ab ‘inquit’ et‘eveniat’ 
inter se mutatis. Notatu dignum est additicium illud ‘inquit’ 
inveniri et in Lg. quibusdam integris, qui OP sequi solent, ubi 
exstat: ‘quam sit turpe homini censorio inquit’. Vix mentionem 
fieri opus est clausulam ‘censorio conveniat’ in pessimis nume¬ 
rari, quas caute Cicero consuevit evitare (Zielinski, Philol. 
suppi. IX. 748 sqq.). 

Reiciendum ergo est illud ‘conveniat’ initiumque faciendum 
sententiae restituendae a voce ‘sit’ quod non solum in H exa¬ 
ratum est, verum etiam in i et omnibus fere Lg. integris. Atque 
cum in mutilis sententia extrema interierit, contigit, ut in i 
tota sit, ubi verbum adiectivum‘turpe’voculae ‘sit’ appositum est. 

Quod autem et spatia maiora, 12 sive 14 litterarum dico, 
in H et A patent neque ante, sed post vocem ‘censorio’, prorsus 
non impedimur, quin existimemus eandem voculam ‘turpe’ in 
codice quodam pervetusto mutilorum familiae quondam fuisse. 
Namque et saepius maior hiat lacuna (cf. p. 26sq.) neque semper 
iusto in loco (cf. p. 27). 

Age examinemus id, quod in i servatur, neque a veritate 
afuturum esse spero. 

Crassus promissi oblitus a Cotta admonetur, ut caveat, ne 
Catulus quid religionis attulerit. Si enim ius iurandum neglec¬ 
tum esse relatum sit, notare hoc opus esse censorium. Namque 
nulla de re, ut ait hic de off. III. 111, censores diligentius iudi- 
cabant quam de iure iurando. Id autem committere, scilicet 


) Frideric. adn. cr. p. VI, Courbaud. p. LX. 




quod censoris nota dignum sit, ipsum videre, quam turpe sit 
homini censorio.*) 

Quam facete dictum est eum, qui anno ante hunc sermonem 
fictum censura functus cum alios, tum rhetores Latinos, qui 
vocabantur, notaverat (cf. Pid. I, p. 23 et ad 1.) in periculo 
esse, ne ipse notetur, nisi promisso soluto de elocutione disputet, 
quae artis illorum erat. 

Eleganter dicretico clauditur (‘turpe censorio’) atque 
optime, ut maior vis et gravitas inesset, vox ‘censorio’ in 
extrema parte posita est. In hyperbato autem ‘homini turpe 
censorio’ non offendo. Namque quanquam verborum ordinem 
in i saepe inversum esse diximus (p. 18 sq.) cum quaedam adde¬ 
rentur, tamen verba similiter collocata et in sententiis inter 
longiores orationes interiectis inveniri supra commemoravi¬ 
mus (p. 69 sq.). 

Quod vero Ellendtius (II. 342) „vulgarem scripturam 44 
scilicet ‘vides quam sit homini turpe censorio’ reprehendit, quae 
tam turpiter inurbana sit, ut Crassum graviter offensura fuerit, 
non occurrisse viro optime de his libris merito videtur adu¬ 
lescentem non serio loqui, sed ‘ridentem’. Hic mucro sermonis 
est: dicto hoc dicaciter neque sine aculeo finis tandem fit 
altercandi, iam indulget senex gravissimus diu tergiversatus. 

Fridericus, etsi illud ‘conveniat’ per omnes, puto, editiones 
inde ab Ellendtio propagatum non probandum atque ‘sit’ retinen¬ 
dum esse suo iure iudicat, tamen sive plura verba sive ‘aptum’ 
aut simile aliquid excidisse mavult quam i sequi cuius lectionem 
probasse nobis videmur. 

*) cf. Geli. IV. 12 ‘Si quis agrum suum passus fuerat sor 
descere ... — non id sine poena fuit, sed erat opus censorium 
censoresque aerarium faciebant’. 

Vita. 


Ludovicus Meister natus sum Lipsiae a. d. XIV Kal. Jun. 
1889 patre Ricardo gymnasii Nicolaitani conrectore, matre Klo- 
tilda ex gente Eckardt oriunda. Fidei addictus sum evangelicae. 
Ab anno 1899 per octo annos scholam Nicolaitanam Lipsiensem 
frequentavi, ubi cum multos praeceptores tum Baunackios 
fratres patremque meum optime de me esse meritos semper 
meminero. Maturitatis testimonium adeptus inde ab anno 1907 
universitatem Qottingensem adii, in qua per duo semestria, stu¬ 
diis philologis navavi, scholisque interfui quas habuerunt venera¬ 
biles professores Leo, Q. Meyer, Pohlenz, Schwartz, Wacker- 
nagel, Wellhausen. Tum postquam militavi, per unum semestre 
Lipsiae studiis obsecutus in numerum civium academicorum 
Berolinensium receptus sum, unde tribus semestribus post 
Lipsiam reverti. Docuerunt me Lipsiae Berolinique doctissimi 
de Bahder Bethe Brugmann Diels Heinze Hirschfeld Lueders 
Carolus frater Norden Riehl Roethe Q. Schulzc Sievers Stud- 
niczka Wilamowitz de Moellendorff Wilcken Windisch. Pro- 
seminariis philologis Pohlenzii Bethii Caroli fratris per singula 
semestria interfui, per duo seminario Dilesio Wilamowitzio 
Vahleno (+) moderantibus, societatum Indogermanicarum 
Wackernageii et Brugmanni sodalis fui, Quilelmus Meyer et 
Wilckenus ad exercitationes palaeographicas, Studniczka ad 
seminarium archaeologicum benigne me admiserunt. Quibus 
praeceptoribus summam habeo gratiam. Ricardum Heinze huic 
opusculo, studiis meis semper favisse patrem Carolumque 
fratrem grato pioque animo profiteor. 

